Kutoka Katika Bustani Nzuri Ya Mathnawi 


SIMULIZIYA 

FILIMBIYA 

MWANZI 

























ISTANBUL-1435/2014 



Kutoka katika bustani nzuri ya Mathnawi 


(SMDIIZI 
lA rniMBi 
■SAMWANZI 

(Safari ya Mwanadamu Katika 
Kuikamilisha Nafsi Yake) 


Othman Nuri TOPBASH 


As-Salaam Islamic Center 

Plot 354 Mbezi Beach, Makonde, Dar Es Salaam - Tanzania 
Cell: +255 254 734 362, 

Email: aic2013@gmail.com 


Haki zote zimehifadhiwa. Hairnhusiwi kutolesha sehemu yoyote 
ya toleo hili, kuitunza katika mfumo utakaowezesha kunakiliwa 
au kukisambaza katika aina au namna yoyote ile, iwe elektroniki, 
kuchapa, kunakilisha, kurekodi au vinginevyo bila kupata ruhusa 
kutoka kwa mwenye haki miliki. 


ISBN: 978-9944-83-667-8 

Mwandishi: 

Msimamizi Mkuu: 
Mfasiri: 

Mhariri: 

Msanifu jalada: 
Kupangiliwa vizuri na: 


Othman Nuri Topbash 
Abdi Mohamed Adam 
Ibrahimu H. Kabuga 
Mohamed M. Potea 
Altinoluk Graphics 
Sarkhan Isgandarov 
Nijat Garibov 


YALIYOMO 


Utangulizi.9 

Simulizi Ya Nai Ndani Ya Mathnawi.13 

Mwangwi Wa Kiroho Wa Mtu Aliyekamilika 
Kwa Mujibu Wa Mathnawi .19 

Lalamiko La Filimbi Ya Mwanzi.33 

Misingi Ya Urafiki Ndani Ya Mathnawi.43 

Ukweli Wa Urafiki.63 

Upendo Wa Milele Na Nuru Ya 

Muhammad (s.a.w) Ndani Ya Mafhnawi.75 

Shauku Ya Milele Ya Mapenzi Na Nuru 

Ya Muhammad (s.a.w).91 

Maadili Na Tabia Za Kinabii NdaniYa Mafhnawi.99 

Tabia Za Mfume (s.a.w).113 

Usiumize Wala Usiudhiwe 1.125 

Usiumize Wala Usiumizwe II.141 

Ubaya Wa Kiburi Ndani Ya Mafhnawi.153 

Kutatanishwa Na Kiburi.169 























Utangulizi 







UTANGULIZI 


T^unaishi katika kipindi cha kuthamini mali na pesa, 
katika zama hizi watu wanahangaikia mno matamanio yao ya 
kimwili kuliko wakati wowote ule. Kwa bahati mbaya, kila kitu 
kinathaminiwa na kupimwa kulingana na manufaa yake ya 
kimaada; hivyo basi kuna hitajio kubwa la kuyatazama matukio 
kupitia dirisha la moyo pamoja na macho ya hekima. Ili kufan- 
ya hivyo, tunatakiwa tuvisome kwa umakini mkubwa vitabu na 
kazi za Masuffi mbalimbali kama vile Bahauddin Nagshband, 
Jalaluddin Rumi, Abdulgadir Jailani na wengineo. 


Siku za nyuma tuliwahi kuandika kitabu tulichokipa jina 
la “Kutoka katika Bustani ya Mathnawi, Machozi ya moyo” 
ikiwa ni uchanganuzi wa sura kadhaa kutoka katika kitabu cha 
Mathnawi ili tuweze kunufaika na urithi mkubwa wa kiroho 
wa Jalaladdin Rumi. Alhamdulillah, kitabu hiki kiliwavutia 
sana Waislamu ambao walikisifu sana na kunufaika nacho. 
Kitabu hicho kilithibitisha kuwa utatuzi wa matatizo kwa njia 
na mbinu zilizotumiwa na Masuffi bado ni wenye kufaa mno 
katika ulimwengu wa sasa. Hivyo ili tuweze kufaidika na pumzi 
za uamsho za Rumi, tumewapatia wasomaji Birika lingine la 
Maji kutoka katika bahari hiyo ya Rumi. 

- 

Tunasisitiza kwa mara nyingine kuwa Rumi sio muhimu 
kwa taifa fulani tu, bali ni chimbuko muhimu la nuru kwa 
mataifa yote ya ulimwengu. Vitabu vyake ni bahari ya hekima 
na ukweli kutoka kwa Mwenyezi Mungu. Rumi alipenya 
mpaka katika kina cha moyo wa mtu; akauelewa uhalisia wa 
mwanadamu na akatupatia dawa ya uzuri wa daima. 

Ni mara chache kupata vitabu vingine vya Kisufi kama 
ilivyo Mathnawi ambavyo vinaweza kuelezea, kwa mafanikio 
makubwa, ukweli wa kiroho. Kwa kutumia visa na simu- 
lizi mbalimbali amelifanya somo gumu la maisha ya kiroho 
lieleweke kwa urahisi kwa wanaotafuta utambuzi. 

Mwenyezi Mungu Mtukufu, kwa rehma zake, alitujaalia 
nafasi ya kukiandaa kitabu hiki, tukipata faida kutoka katika 
kazi za Rumi pamoja na kupata manufaa kutoka katika 
ulimwengu wake wa kiroho. Siombi kupewa sifa kwa kazi hii 
bali anayestahili kupewa heshima, kutambuliwa na kusifiwa ni 
mchapaji aliyekichapa kitabu hiki. 

Tunamuomba Mwenyezi Mungu Mtukufu aifanye kazi hii 
ya kheri kuwa yenye mafanikio na aifanye kuwa sadaka yenye 
kuendelea (al-Sadaqah al-Jariyah) kwangu na kwa wale wote 
waliosaidia katika kukiandaa. 

Tunamuomba Mwenyezi Mungu Mtukufu azikubali nia 
zetu njema na azifanye kuwa dirisha la Nuru kwa wale wote 
wanaosaka ukweli na ayatatue matatizo yao ya kiroho. 

Taufiki na mafanikio hutoka kwa Mwenyezi Mungu (s.w) 
pekee. 

Othman Nuuri Topbash 

Julai 3, 2009 






Simulizi Ya Nai (Filimbi) 
Simulizi Ya Nai Ndani 
Ya Mathnawi 




SIMULIZI YA NAI 

SIMULIZI YA NAI NDANI YA MATHNAWI 


^lai (filimbi) iliyotajwa katika simulizi za Rumi, kiuhali- 
sia, inamwakilisha mwanadamu aliyekamilika (insaan-i kaamil). 
Hatua ambazo filimbi huzipitia kuanzia kwenye hatua ya 
kumea mpaka kuwa nai kamili huelezea vizuri kukomaa kwa 
mwanadamu, yaani hatua hizo ni kielelezo cha hatua ambazo 
mwanadamu huzipitia katika kuitakasa nafsi na kuung’arisha 
moyo wake. 

Katika njia na namna hiyo hiyo ambayo nai hukatwa 
kutoka kwenye shina lake na mtengano huu kuifanya (nai) 
ilalalamike kwa maumivu, mwanadamu aliyekamilika, ambaye 
ametoka katika utukufu na himaya ya roho yake na akaingia 
ndani ya mwili ambao umeundwa kwa udongo, ambao huju- 
likana kama pango lililoundwa kwa nyama, hulalama akililia 
kupata utukufu na himaya yake ya asili. Katika mayowe hayo 
mwanadamu hupitia kwenye nidhamu ya kujinyima anasa za 
kimwili (Riijaada), taamali (muragaba), kutafakari (tafakkur), 
mapenzi ya Kimungu, taabu na mashaka mbalimbali mpaka 
anapoufikia ukomavu na kupata ukamilifu wa hali ya juu. 


Nai inayotolewa na fundi stadi kutoka katika mwanzi 







KUTOKA KATIKA BUSTANINZURIYA MATHNAWI 


(matete) hukatwa kwa ustadi na uangalifu mkubwa. Kisha 
huondoa sehemu au nyama ya ndani ya matete hayo na kisha 
huyaacha yakauke. Baadae tundu zake huunguzwa kwa moto 
na huchukuliwa pete zikawekwa sehemu ya juu na ile ya chini. 
Baada ya kuwekwa katika hali hiyo kwa kipindi fulani, hati- 
maye huja mpuliza filimbi (neyzen) na kuipuliza. Nai huanza 
kutoa sauti nzuri, mwanana na zenye kuvutia na kustaajabisha 
kwa uzuri wake na tena zenye busara na hekima kwa kugusa 
nyoyo kulingana na kiwango cha hali ya kiroho cha msikilizaji. 

Mwanadamu nae hupitia hatua hizohizo katika safari yake 
ya kuelekea kwenye ukaamilifu. Watu wakamilifu huteuliwa 
kutoka katika watu wengine kulingana kulingana na vigezo 
fulani. Moja kati ya sifa kubwa za Mitume ni kuwa wao ni 
“wateule”. Wamesafishwa na kutakaswa dhidi kufungwa na 
mambo ya kupita yasiyo ya kudumu na dhidi ya kushughulish- 
wa mambo yenye kutoweka. Hutakaswa na kusafishwa kupitia 
njia na hatua mbalimbali za malezi. Katika safari ya mafunzo 
maalumu ya kidini ijulikanayo kama “Sayr usuluk”, hukabiliana 
na taabu, matatizo na mitihani mbalimbali, ambayo ni lazima 
waipitie ili kupata subira, na hupata ukomavu kwa kufuata njia 
ya “ufunuo”. Hatimaye huwa ni kama zana na ala ambazo 
ufundi, hekima na uwezo wa Mwenyezi Mungu huonekana 
kupitia zana hizo. Watu husikiliza hekima ya kiroho itokanayo 
na Mitume hao na kuanza kusonga mbele wakifuata uelekeo 
wa kwenda kuungana na Mpendwa wao. 

Kuna simulizi moja ya kisitiari ambayo imesimuliwa katika 
Mawlawi kuhusu kudhihiri kwa nai kwa mara ya kwanza, ala 
na kifaa hiki ambacho majaaliwa na matumizi yake ni kama 
majaala ya mwanadamu. Ali (r.a) ambae anajulikana kama 
mlango wa elimu alipewa na Mtume (s.a.w) tone moja la 
bahari ya siri na hekima aliyopewa na Mwenye Mungu, aka- 

muonya vikali asizitoe siri hizo. Ali (r.a) hakuweza kuyabeba 
yale aliyopewa na Mtume (s.a.w), akazidiwa na uzito wake 
mkubwa. Akaelekea jangwani. Akayafichua ndani ya kisima 
cheusi yale aliyokuwa ameyafanya kuwa siri. Muda kidogo, 
kisima kikajaa maji. Matete na Mianzi ikaanza kuota pale juu 
ya kisima hicho kutokana na yale maji yaliyotawanyika kutoka 
katika kisima hicho. 


Mchunga kondoo alipopita akaona kuwa mianzi hiyo 
hutoa sauti nzuri sana pindi inapopulizwa na upepo. Akaamua 
kuukata mwanzi mmoja na kutengeneza nai (filimbi). Sauti 
iliyokuwa ikitoka katika nai hii ikawa inazikonga nyoyo na 
kugusa sana hisia za watu mbalimbali kiasi kwamba kila mtu 
akavutiwa nayo kwa kule kuhuzunisha kwake na kuzindua 
nyoyo za watu. Wakaanza kucheka na kulizwa na sauti hiyo. 
Mara sifa za mchunga kondoo huyu zikaenea kwa kasi na 
hatimaye makabila ya waarabu yakaanza kukusanyika na kum- 
zunguka ili kumsikiliza. (Ahmed Eflakt, Ariflerin Menkibeleri, II, 440) 

Hivyo hii Mathnawi ya Mawlana ni mtindo, uliowekwa 
katika maandishi, wa sauti hizi zenye kukonga nyoyo na 
maajabu yaliyo ndani yake. Kwa sababu hii, wale wote wana- 
oisoma Mathnawi hujikuta wakilazimika kukubali, kutokana na 
maana zake za ndani, kuwa wamebeba hekima na maajabu 
yenye anuai na namna nyingi. 

Mawlana, ambaye alishuhudia bahari ya kina iliyokuwa 
ndani ya tone moja, anatuonyesha hili kulingana na vipawa 
vya uwezo wetu wa akili, na kuna bahari kubwa katika hizi 
tenzi na tungo hizi, na kila tungo moja katika tungo hizi inac- 
hukuliwa kuwa ni tone dogo la maji. 


Ingawa Mathnawi imebeba maana na hekima za kina 
kabisa, Mawlana analalama juu ya ukweli wa kwamba hawezi 

- 

kuzieleza siri zake kama atakavyo. Katika suala hili, akiuelezea 
utangulizi wa mwanzo wa Mathnawi, anasema: “Niliandika 
hii Mathnawi kwa ajili ya Husamedin” 

Wakati mwingine, akiwa anazungumzia ujuzi na hekima 
za Mwenyezi Mungu zisizokuwa na kikomo, anasema: ”NiIii- 
andika Mathnawi katika lugha ya picha na dhahania. Kama 
ningetakiwa kuendelea mbele zaidi kufasiri siri na hekima 
zilizomo ndani yake basi ngamia arobaini wangeshindwa 
kuyabeba. ” 

Katika kuelezea hali ya wanadamu wengi kushindwa 
kufahamu na kuelewa maana za kiroho zinazopatikana kati- 
ka kitabu hiki, mwanahekima mmoja aliyekuwa na mapenzi 
makubwa na Mawlana alisema: 

“Tumesikiliza kilio cha hisia za Rumi. Ni vigumu kuweza 
kuona vina vya bahari ya hisia ambayo alizama ndani yake. 
Kitu pekee tunachoona ni kilichoibukia nchi kavu kikitokea 
ndani ya vina vya chini kabisa. Tunachokijua ni vilio tu vya 
upendo alioutamka, lakini si upendo wake wenyewe. Ni kitu 
hiki tu ndicho tunachojaribu kukielezea pindi tunapopiga 
kitembe. Ni Rumi pekee ndiye aliyeweza kupiga mbizi katika 
bahari ya amani. Tumeachiwa ngurumo zitokanazo na gharika 
za upeo wa hisia zake. Tumebaki tukiduaa, tukidhani kuwa 
sauti hizo ndiye Mawlana mwenyewe!” 






Mwangwi Wa Kiroho 
Wa Mtu Aliyekamilika Kwa Mujibu 
Wa Mathnawi 


(Kilio Cha Nai) 







MWANGWI WA KIROHO WA MTU ALIYEKA- 
MILIKA KWA MUJIBU 
WA MATHNAWI 
(Kilio cha Nai) 


^^athnawi: “Kama ungelimimina bahari ya riziki 
katika gudulia, je ni kiwango gani kingeweza kuchukuliwa 
na gudulia hilo? Ni kile tu inachoweza kukibeba... basi 
hicho ndicho kiwango tu ambacho kila kiumbe kimepangi- 
wa na kukadiriwa kukibeba...” (Aya 1: 20) 


Ni Allah pekee ambae anapanga riziki ya kutosha kwa 
viumbe wote. Ni jambo la kuchekesha kuwa na tamaa ya kuwa 
utajihakikishia riziki kuwa utaipata tu. Katika hadith moja 
imeelezwa kuwa: “Riziki itamfika kila mtu, kama kifo kita- 
kavyomfika” (Ibn Hibbaan, sahih Viii: 31) Hii inamaanisha kuwa 
hakuna maisha ya kiumbe yeyote yanayoweza kufikia mwisho 
kabla hajatumia riziki yake aliyopangiwa na kukadiriwa na 
mola wake. Kama ilivyo kwa vitu vingine vinavyokadiriwa na 
kupangwa na Mwenyezi Mungu Mtukufu, riziki imehusishwa 
na nyenzo; juhudi na vitendo ni vyenye kuhitajika, ni vitu vya 
wajibu na vya lazima ili kufikia nyenzo hizi. Lakini kufikiria 
matokeo, ambayo riziki, kuwa yanatokana na mtu mwenyewe 

- 

ni mghafala mkubwa sana. Nyenzo na njia hutoa matokeo 
kulingana na vile vinavyohusiana nazo. Kwa hivyo, mtu mwen- 
ye busara anajua kuwa riziki inatoka kwa Mwenyezi Mungu 
Mtukufu ambaye ameumba sababu na nyenzo za kupatikana 
kwa riziki hiyo; anajua kuwa inatokana na kadari yake, na 
haipatikani kwa ujanja wa mtu katika kuitafuta. 

Ni yeye pekee ambaye anagawa riziki. Tunatakiwa kumu- 
omba Razzag (Mwenye kuruzuku) ambaye ndiye anayetujaalia 
riziki hii. Qur’an Tukufu inasema, “...Sisi hatukuombi wewe 
riziki, bali Sisi ndio tunakuruzuku...” (Taha, 20:132) 


Mathnawi: “Maguduria, macho ya mwenye kutamani, 
vitu hivyo huwa havitosheki daima. Lulu kuu inayozaa lulu 
nyingine kama haikutosheka haiwezi kamwe kujazwa kwa 
lulu kutoka nje.” (Juzuu 1: 21) 


Kuna tamaa ndani ya kila kiumbe, pamoja na viwango 
vya tama hiyo kutofautiana, lakini kwa hakika ipo. Kama uta- 
wapa watoto wawili kila mmoja mwanasesere wa aina moja, 
mtoto mmoja atashikwa na wivu kwa sababu tu ya huluka na 
mwelekeo wa kuwa na wivu na husda alio nao ndani ya silika 
yake kama mwanadamu. Mwelekeo huu unawezekana tu 
kupunguzwa kupitia mafunzo ya kuiadabisha nafsi. Kwa saba- 
bu hii Qur’an Tukufu inasema: “Hakika amekwisha fanikiwa 
aliyejitakasa (dhidi ya mielekeo ya kiovu)” (A'laa, 87:14) 



Sharti la kwanza la kuwepo kwa amani na furaha katika 
jamii ni kuyatii yale yaliyokadiriwa na kuamuliwa na Mwenyezi 
Mungu Mtukufu kwa ajili yetu. Maamuzi haya yaliyokwis- 
ha amuliwa ni hitajio na sharti la kudra ya moja kwa moja 
(al-gadar al-mutlaq). Qudra ni bahari iliyojaa siri nyingi. 
Haiwezekani kuzijua hekima zote zinazopatikana ndani yake. 
Hivyo kinachotakiwa ni kujisalimisha mbele ya matakwa ya 

Mwenyezi Mungu Mtukufu na kuziamini hekima za matakwa 
haya. Wale wote wasioweza kuifikia hatua hii basi wataanga- 
mizwa na kuvuRumishwa katika shimo la moto sehemu amba- 
yo tamaa zote zitakua zimekosa sehemu ya kukaa. 

Mathnawi: “Mtu ambae ameokolewa dhidi ya mata- 
manio na ubinafsi wa nafsi yake na akakombolewa kutoka 
katika kizuizi cha nafsi yake kupitia katika upendo wa 
kumpenda Mwenyezi Mungu basi atakuwa ametakasika 
moja kwa moja dhidi ya tamaa na kila aina ya fedheha na 
ubaya” (Juzuul:22) 

Wale wote wanaozilea na kuziadabisha nafsi zao na 
wakafikia ladha ya imani basi wapo huru dhidi ya wasiwasi 
wa maisha na mali na majaaliwa. Huwa kama zana na fursa 
ambazo mapenzi ya Mwenyezi Mungu huweza kufikiwa. Laki- 
ni ukomavu huu sio rahisi kufikiwa. Mja anahitaji kuonyesha 
unyenyekevu wa endelevu na wa kudumu kwa njia ya subira, 
azma, ibada, swala na kupambana dhidi ya nafsi. Hata ardhi 
hupambwa kwa baraka za kipindi cha majira ya kuchipua kwa 
sababu tu inavumilia taabu na shida za kipindi cha kiangazi. 
Lulu kuu inayozaa lulu nyingine hupata Baraka ya furaha ya 
uwepo wa lulu katika kifua chake kupitia jitihada kama hii. 

Mathnawi: ‘Mwili wetu ambao umeumbwa kutokana 
na udongo, hupaa kuelekea mbinguni kwa njia ya upendo 
na kuwa wenye heshima na utukufu.” (Juzuul:25) 

Mwili wa binadamu ni milki ya ardhi (udongo). Kwa 
muktadha huu, mwili huo hauna tofauti na viumbe wengine 
katika uumbwaji. Kama ilivyo kwa viumbe wengine, binada- 
mu wameumbwa kutokana na ardhi, wanakula kutokana na 
kile wanachoweza kukipata kutoka ardhini na wao ni mwili 
uliobadilishwa kutoka katika ardhi. Mwisho wa mwanadamu 

huyu ni kurudi katika udongo na kupotea kabisa. Lakini sifa 
zetu za kiroho hutoka kwa Mwenyezi Mungu. Katika aya moja, 
Qur’an Tukufu inasema: “...na nikampulizia roho itokanayo 
na mimi” (Hijri, 15:29; Saad, 38:72). Mwenyezi Mungu Mtu- 
kufu amewajaalia waja wake vipawa na silika mbalimbali ili 
waweze kuinuliwa kumwelekea Yeye. Wale ambao wanaweza 
kuondoa ukaidi, mielekeo ya kibinadamu na wakaingia katika 
njia ya ukamilifu huanza kusonga mbele kwenda kuungana na 
Mwenyezi Mungu Mtukufu. 

Rumi anasema: 

''Usipupie kuulea mwili kupita kiasi. Mwisho wa mwili 
huo ni kafara itakayotolewa kwa ardhi. Ipe malezi roho 
yako kwa maana ni roho yako ndiyo itakayopata heshima 
na kufika katika viwanja vitukufu.” 

“Usiupe mwili wako mafuta au vitu vitamu kupita kiasi, 
kwa sababu wanaoupa chakula kupita kiasi hutumbukia 
katika shimo la kutekeleza haja za kinafsi na mwishoni 
hupata fedheha.” 

“Upe moyo wako chakula cha kiroho. Upe tafakuri zilo- 
komaa, hukumu za sawa na maandalizi ya kiroho ili iweze 
kufika mwisho wa safari yake ikiwa kama msafiri wa milele 
aliye imara na mwenye nguvu.” 

Mathnawi: “Wale wanaozijua lugha na roho zao wen- 
yewe tu wakawa hawazijui lugha na roho za watu wengine 
hukosa maneno na kubaki kimya kabisa pale wanapotole- 
wa ndani ya watu wanaoyaelewa maelezo na makusudio 
yao, hata kama wangekuwa wanajua mamia ya lugha na 
nyimbo.” (Juzuu 1: 28) 

Mtume Muhammad (s.a.w) anasema: “Zungumza na 
watu kulingana na kiwango cha uelewa wao” (Bukhari, 

ilm 49). Bila kuangalia utukufu wake, maneno ambayo yapo 
nje ya uelewa wa msikilizaji hayana faida yoyote hata kama 
yatakuwa yamesemwa na mtu mwenye kiwango gani cha 
utukufu. Kwa muktadha huu, watu wanaoshuhudia hisia safi 
za ndani zinazotoka katika katika kina cha ndani cha roho nao 
pia lazima wawe watu wa roho, kwa sababu kusuhubiana na 
watu ambao wamezama katika uovu wa dhambi huyapa upofu 
macho, mwili na roho. Maneno yanayotumiwa kwa ajili ya 
watu wapumbavu na wajinga huwa yamepotea bure. Huwa 
ni kama maua adimu yaliyomea na kuchanua barabarani, bila 
shaka yatakanyagwa na kuangamia. 

Ingawa Mawlana alipita njia ambayo ingeifanya kazi 
yake kubwa ya kitabu cha Mathnawi kuwa chenye manufaa 
kwa watu wa kawaida na watu maalumu (khawas), anasema: 
“Nitakufa nikiwa na shauku kwa ajili ya mtu mwenye utam- 
buzi...” 


Kwa upande mwingine, inatakiwa kuwepo na mapenzi ya 
pande mbili katika mafunzo yoyote ili kuweza kuleta matunda 
yanayotakiwa kwa mhusika. Upendo ni ala ya ajabu mno 
ambayo humiminikia ndani kupitia katika mfereji ambao, bila 
hata upendo huo kutoa sauti, unaweza kusafiri kutoka kwenye 
roho moja kwenda kwenye roho nyengine. Ni kwa sababu 
hii, ndio maana Masufii hutumia sana upendo katika aina ya 
mafundisho, muongozo na malezi. 

Urafiki wa kweli kwa ajili ya Mwenyezi Mungu unahusisha 
miili miwili tofauti inayoishi katika moyo mmoja. Kwa mane- 
nomengine, marafiki huwa kama mikono miwili inayonawisha- 
na. Kama vile ilivyokuwa kwa Muhajirina na Ansaar ... 


Mathnawi: “Ubichi wa maua waridi unapokuwa ume- 
toweka na bustani ya waridi ikawa katika msimu wa 

- 

kiangazi nyimbo nzuri na masikitiko ya kurumbizi (ndege) 
hazitosikika.” (Juzuul:29) 

Upendo wa mwanaadamu kwa mwenzake na matunda ya 
huu upendo, ambayo ni mazungumzo mororo na laini, yanas- 
habihiana na kufanana na hali ya waridi na kurumbizi pale 
wanapokutana. Kwa ujumla, maneno na fikra zinazotoka kwa 
wanadamu hutoka zikiwa zinarandana na manufaa na mahita- 
jio ya kiroho ya mskilizaji. Kinachozungumza ni moyo, na ulimi 
huwa ndio mkalimani wa mazungumzo hayo. Maneno na mae- 
lezo ni kama sauti yenye huzuni kutoka kwenye nai. Msikilizaji 
huwa ni mtu huyo huyo anayepiga nai. Iwapo mtu anayepiga 
nai ni kiziwi, basi mkusanyiko huo utakuwa sawa na bustani la 
mawaridi ambalo limeingia katika kipindi cha kiangazi. 

Mathnawi: “Wale wenye kujiweka mbali na hali yao ya 
kufa na wakajiweka huru dhidi ya nafsi zao zenye umimi - 
yaani wale wenye kujizoesha na kushikamana na vitu vya 
kudumu - ndio wenye bahati sana. Hasara kubwa ni kwa 
wale wanaoishi lakini wakawa wamekaa na wafu na hali ya 
kuwa wao wenyewe ni wafu kiroho....” (Juzuu, 1:1513). 

Mwenyezi Mungu Mtukufu anasema: “Enyi mlioamini! 
Mcheni Mwenyezi Mungu na kuweni pamoja na wakweli (kwa 
maneno na matendo). (Tawba 9:119). Furaha ya kweli hupati- 
kana kupitia kujitahidi kuwa na maadili ya hali ya juu, ambayo 
hupatikana kupitia Fayz na hali ya kiroho kutoka katika nafsi 
za watu walio karibu na Mwenyezi Mungu Mtukufu. Mwenen- 
do wao wenye kupendeza, kwa njia ya kuwa pamoja, ambao 
ni sharti la upendo, huimarisha na kuwakomaza watu wanao- 
safiri kutoka katika roho moja hadi nyingine. Maswahaba wa 
Mtume (s.a.w) ni mfano bora wa jambo hili. Watu hawa ambao 
walikuwa wamezama katika ushenzi, kuwazika binti zao walio 
hai bila kujali haki au sheria, walifikia kilele cha juu kabisa cha 





MWANGWI (SAADA) WA KIROHO WA MTU ALIYEKAMILIKA KWA MUJIBU WA MATHNAWI 


maadili na wema kwa njia ya upendo na ukaribu wao kwa 
Mtume Muhammad (s.a.w). Kwa kiwango kikubwa, watu walio 
karibu na Mwenyezi Mungu huwa katika hali ya namna moja. 

Hali hii imeelezewa katika maneno ya Rumi kama ifua- 
tavyo: 

“£e rafiki, wala usikate tamaa kwa sababu hujamfikia 
Mtume mpendwa, na hakuna uwezo wa kuvuna faida kama 

hiyo . kuwa pamoja na watu wakweli ambao ni wafuasi 

wake utapata malipo yako kilingana na kiwango chako na 
kupendelea kwako”. 

Janga kubwa la kiroho ni kwenda kinyume na amri za 
Mwenyezi Mungu “...usikae pamoja na watu madhaalimu” 
(An-aam 6:68) na kuwa pamoja na wale wale wanaoishi chini 
ya ushawishi wa nafsi zao. Kuwa na hisia ya kuwapenda watu 
hawa (wanaoathiriwa na kushawishiwa na nafsi zao) ni chanzo 
cha kupata hasara kubwa ambayo hutokea kwa njia ya kuat- 
hiriwa na kila aina ya hali ya uovu na ubaya unaotoka katika 
moyo kwenda kwenye moyo mwingine. 

Wale ambao daima husuhubiana na watu wema huwa 
miongoni mwao, na wale ambao husuhubiana na madhalimu 
nao pia huwa madhalimu na huwa washirika katika udhalimu 
na uovu wao. Mawlana anaufafanua ukweli huu katika mahali 
pengine kama ifuatavyo: 

“Andamana na watu wema wenye hali ya kiroho, 
pokea wema na ukarimu pamoja na nguvu za kiroho; 
endelea kuwa kijana, shupavu na mwenye siha kwa kupata 
upendo kutoka kwa Mwenyezi Mungu.” 


“Nafsi hii iliyopo ndani ya mwili, ikiwa haijui upendo, 
huwa ni kama upanga wa mti ulio ndani ya ala yake. Kwa 
kuwa upanga huo upo ndani ya ala yake hudhaniwa kuwa 

ni uienye thamani, uienye kufaa; unapotolewa katika ala 
];ake thamani i;ake hutoweka.” 

“Kama upanga huo ni wa ambao, nenda katafute upan- 
ga mwingine. Ikiwa ni wa almasi, basi songa mbele kwa 
furaha. Upanga wa almasi ni silaha ya watu wema. Kuliona 
hili ni alkemia yako. Ni nguvu ya kiroho...” 

“Kama wewe ni jiwe gumu au kipande marumaru, uki- 
kutana na watu wa kiroho utakuwa kito cha thamani, yaani 
zumaridi au almasi. Yaweke mapenzi ya watu ndani ya 
moyo wako. Usiutoe moyo wako kwa mtu yeyote isipokuwa 
kwa wale wapendao hekma.” 

Mathnawi: “Sauti ya upendo ilipowafikia wafu, roho 
zilianza kupapatika; wafu wakainua vichwa vyao kutoka 
katika makaburi ya miili yao.” (Juzuu 4:840) 

Manabii na watu wa Mungu (mawalii) ni kama kioevu. 
Kwa kuwa pamoja nao zile roho na nyoyo ngumu na zilizokufa 
hupata uhai na kulainishwa. 

Mathnawi: “Ewe mwanadamu mwenye tamaal Lijue 
jambo hili: Roho ndio kazi kubwa zaidi ya huruma ya 
Mwenyezi Mungu. Mambo mengine ni kama vivuli vya kazi 
hii kubwa”. (Juzuu 4:1362) 

“Mto hupita katikati ya miti. Katika maji yake safi uta- 
ona picha ya miti kutoka kila upande”. 

“Picha hizi katika maji ni mabustani ya kufikirika tu. 
Mabustani ya kweli yamo ndani ya moyo, kwa sababu moyo 
ndio mahali panapotazamwa sana na Mwenyezi Mungu 
Mtukufu”. (Juzuu 4:1364-1365) 

Mja asisahau kuwa moyo ni mahali panapotazamwa sana 
o na Mwenyezi Mungu Mtukufu. Kwa mujibu wa hadith moja, 

- 

Mwenyezi Mungu Mtukufu anasema: “Mbingu na na ardhi 
haviwezi kunienea; bali moyo wa mmoja wa waja wangu 
wenye kuniamini.” (Ajluni, kashful-khafa, II: 195) 

Mathnawi: “Mawalii wana nguvu kubwa waligojaali- 
wa na Mwenyezi Mungu kiasi kwamba huugeuza mshale 
ambao umeuacha upinde wake kutoka kwenye mkondo 
wake. ” 

“Walii anapofadhaishwa kuhusu tukio linalojiri, kwa 
uwezo wa Mwenyezi Mungu, huufunga mlango wa sababu 
iliyosababisha tukio hilo.” (Juzuu 1:1669-1670) 

Thamani na hadhi waliyopata watu walio karibu na Mwen- 
yezi Mungu inaelezewa katika hadithul gudsi kama ifuatavyo: 

“Nitatangaza vita dhidi ya yule mwenye kumfanyia 
shari mja wangu mwema. Mja wangu hawezi kuja kwangu 
na kitu chochote chenye kupendeza kuliko matendo ya 
faradhi niliyomuamrisha kuyafanya. Mja wangu huendelea 
kujikurubisha kwangu kwa matendo ya nawafil mpaka 
humpenda. Ninapompenda mja wangu, Mimi huwa (kana 
kwamba ni) ulimi wake anauzungumzia, moyo wake ana- 
otafakari kwao, masikio yake anayosikia kwayo, macho 
yake anayotumia kuona, mikono yake anayoshikia kwayo 
na miguu yake anayotembelea. Nitampa kila anachotaka 
kutoka kwangu kwa njia zote. Nitamsaidia pindi anapoom- 
ba msaada; nitamlinda pindi anapohitaji ulinzi wangu...” 
(Bukhari, Riqaq, 38) 

Katika hadith nyingine Mtume wa Mwenyezi Mungu ana- 
sema: 


“Kuna baadhi ya waja wa Mwenyezi Mungu ambao si 
mitume wala mashahidi, lakini siku ya malipo, mitume na 
mashahidi watawaangalia wao kwa hamu kutokana na hali 

zao kwa Mweni^ezi Mungu.” 

Maswahaba wa Mtume (s.a.w) wakauliza: “Hawa ni akina 
nani na ni mazuri ya aina gani wamefanya? Tufahamishe 
ewe Mjumbe wa Mwenyezi Mungu, ili tuweze kuwaonesha 
upendo na kuwa karibu nao” 

Mjumbe wa Mwenyezi Mungu akasema: “Hawa ni watu 
ambao, licha ya kutokuwa na mahusiano yoyote ya kifamilia 
au kibiashara wanapendana wao kwa wao kwa ajili ya Allah 
tu. Naapa kwa Mwenyezi Mungu kuwa nyuso zao zitang’aa 
na watakuwa katika mimbari zenye nuru. Hawatokuwa na 
khofu pindi watu wengine watakapokuwa katika hofu, wao 
si wenye huzuni wakati watu watakapokuwa na huzuni.” Na 
kisha akasoma aya ifuatayo katika Qur’an Tukufu: 

“Jueni kuwa vipenzi vya Mwenyezi Mungu hawa- 
takuwa na khofu wala hawatahuzunika. Hao ni ambao 
wameamini na wakawa wanamcha Mungu. Wao wana 
bishara njema katika maisha ya dunia na katika Akhe- 
ra. Hapana mabadiliko katika maneno ya Mwenyezi 
Mungu. Huko ndiko kufuzu kukubwa.” (Yunus, 10:62-64) 
(Hakim, Mustadrak, IV: 170) 

Mawlana anaeleza kuhusu aya hizi: 

“Mwenyezi Mungu ametuma Mitume na mawalii ulimwen- 
guni kama rehma. Kwa sababu hii wao hutoa ushauri mzuri 
kwa watu pasi na kushindwa. Huwaombea wale wote wasiosi- 
kiliza ushauri wao na kusema: 

“Ewe Mwenyez Mungu wahurumie watu hawa; usiwa- 
fungie milango ya ukarimu Wakol” 


“Zinduka na sikiliza ushauri wa watu wema. Sikiliza 
na uwe huru dhidi ya khofu na huzuni, tafuta utulivu wa 

kiroho na upate amani na salama.“ 

“Kabla hujapoteza fursa na kuanguka katika shaka, shi- 
kamana na mtu mkamilifu ambage ameepukana na udan- 
ganyifu wa huu ulimwengu unaopita na anayejisalimisha 
kabisa kwa Mwenyezi Mungu ili upate kuwa huru dhidi 
ya hii misukosuko ya nyakati za uovu ambazo zinakaribia 
kufikia kikomol” 

“Maneno ya watu wema hufanana na mto mweupe, 
msafi na uliojaa kioevu. Wakati bado kuna fursa, kunywa 
kutoka katika mto huo kwa moyo wote ili maua na mawa- 
rid ya kiroho yachanue ndani ya moyo wako.” 

Mathnawi: “Mwenyezi Mungu Mtukufu aliyaweka wazi 
majina Yake na sifa Zake kwa adamu. Lakini ilikuwa ni kwa 
njia ya adamu ambapo kwamba aliyatangaza majina haya 
kwa wengine.” (Juzuu 1:1943) 

“Vuna nuru ya Mwenyezi Mungu kutoka kwa Mwenyezi 
Mungu au kupitia kwa mtu aliye kamilika. Kunywa mvinyo 
wa upendo kutoka katika jagi au bilauri” (Juzuu 1:1944) 

“Mtu ambaye ameona mshumaa ambao unachukua 
mwanga wake kutoka kwenye mshumaa mwengine amek- 
wisha kuona mshumaa halisi.” 

“Hivyo, kama mwanga huo wa mshumaa umehamis- 
hiwa kwenye mamia ya mishumaa mingine na mamia ya 
mishumaa ikawashwa kwa mshumaa huo, mtu ambae ana- 
ona mwanga wa mshumaa wa mwisho kwa kweli atakuwa 
ameuona mwanga wa mshumaa wa kwanza.” 

“Kama utachukua nuru ya hidaaya, nuru ya upendo 
kutoka katika mshumaa wa mwisho, au kama utauchukua 
kutoka kwenye mshumaa wowote baina ya mishumaa hiyo. 





hakuna tofauti kati yao. ” (Juzuu 1:1947-1949) 


Kama tutaangalia sababu zilizotajwa hapo juu, sifa ya 
warathat al-alanbii;a, yaani warithi wa mitume, hupewa watu 
maalumu ambao kwa kukuza ufahamu na tafakuri zao, wame- 
fikia kiwango cha juu cha uelewa na furaha ya imani, wame- 
pata ukamilifu ndani ya roho zao pamoja na muonekano wao 
wa nje kupitia ishara za kiimani katika njia ya zuhd na taqwa. 

Kwa wale wote ambao hawakuwahi kumwona Mtume 
(s.a.w) na maswahaba wake, watu walio karibu na Mwenyezi 
Mungu Mtukufu ambao wanafanya juhudi kubwa ya kuondos- 
ha vizuizi vinavyoibuka kutoka katika nafsi zao na kuziba njia 
ielekeayo kwa Mwenyezi Mungu Mtukufu ndio viigizo vyao 
vya kweli vya kufuata. Mtindo wa maisha ya mfano ya watam- 
buzi hawa na muongozo wao ni ishara na vielelezo tosha vya 
moja kwa moja vya maadili ya Mtukufu Mtume (s.a.w) ambayo 
yameshinda maadili yote na yasiyopitwa na wakati. 

Kwa sababu wao ni kama sumaku, kiini kinachowavuta 
watu wote wenye imani na uelewa, wao ni vitovu vya upen- 
do na utu kwa makundi yote ya jamii, kwa maana Mwenyezi 
Mungu amewafanywa wapendwe na kila mtu. Qur’an Tukufu 
inasema katika aya ifuatayo: 



“Hakika walio amini na wakatenda mema Arrah- 
mani Mwingi wa Rehema atawajaalia mapenzi.” (Mar- 
yam 19:96) 







Lalamiko La Filimbi Ya 
Ivlwanzi 

(Shauku Na FHamu Ndani Ya Moyo 
wa mtu Aliyekamilika) 







LALAMIKO LA FILIMBI YA MWANZI 
(Shauku na hamu ndani ya moyo wa mtu 
aliyekamilika) 


A 

i i.kiwa katika safari itokayo katika ulimwengu wa kiro- 
ho hadi kwenye umilele, mwanadamu hujikuta yupo katika 
tukio lisilo la kawaida ambalo sio tu linaleta mivutano bali pia 
limejazwa furaha na matarajio yasiyokuwa na kikomo. Sehe- 
mu ngumu yenye masulubu na hatua ndefu za kutisha katika 
safari hii ni wakati anaoutumia katika ulimwengu huu. Safari 
ya maisha katika ulimwengu ni kama uchochoro mwembam- 
ba ambao umetanda hori na jeneza, na kwa hakika ni safari 
ngumu sana. Matokeo ya safari hii ni ya aina mbili, huenda 
ikawa ni furaha isiyo na kikomo au majuto na masikitiko yasi- 
yokuwa na mwisho na yenye hasara. 


Watu hugeuka kuwa vipofu dhidi ya ukweli mbalimbali; 
jambo la muhimu kuliko yote, watu hao hukipuuza kile kita- 
kachokuwa mbele yao kwa sababu ya utando wa mghafala 
ambao umewekwa mbele ya macho yao. Wale wanaoishi bila 
ya kuelewa nafasi, majukumu na wajibu wao katika maisha 
haya ya muda huhisi kana kwamba hawatokufa na hicho 
kifo kipo mbali sana, hususan kama hajajifunza kutoka katika 

hekima ya kuuliza maswali kama: ”Mimi ni nani? Nimetoka 
wapi na kwa nini? Kuna ukweli upi katika uwepo na kuumbwa 
kwa ulimwengu huu?” Huasi dhidi kufa kwao. Tamaa yao ya 
kuishi milele hutoweka na kwa hiyo huwa khasarani wakati 
wakijiandaa na Akhera. Hujilaumu kwa maisha ya udanganyifu 
waliyoyatumikia katika ulimwengu huu wenye kuhadaa. Hata 
hivyo, sehemu muhimu sana ya udadisi na ukomavu wa kiroho 
kwa mwanadamu huanza kufumbua fumbo la mauti na kaburi. 
Bila akili na nyoyo kujitoa kwa dhati kwa kile kilicho chini ya 
udongo, haiwezekani kuielewa himaya na ukweli wa kaburi. 

Ujuzi wa kinachohitajika kwa ajili ya kuchora ramani ya 
njia kuelekea maisha ya milele na yasiyo na kikomo, kwa ajili 
ya kufichua siri za kifo, ujuzi huo ni wa Mwenyezi Mungu tu. 
Sauti inayotoa jawabu la kukinaisha kwa suala hili, jawabu 
ambalo linatoa uhakika na muongozo wenye Baraka, sauti 
hiyo ni ya Mitume na warithi wao. Kwa hiyo, wale marafiki 
wa Mwenyezi Mungu Mtukufu ambao wamepata Baraka ya 
kupewa ujuzi na elimu ya Kimungu ndani ya nyoyo zao, na 
wanaoendeleza kazi za Mitume, huishi ndani ya furaha kutoka 
kwa Mwenyezi Mungu, wakifurahia kuteuliwa kufanya kazi ya 
kuwaamsha na kuwazindua watu walioghafilika. Huonyesha 
hekma na kuweka mifano, kiuhalisia na kiistiari, kwa maelfu ya 
njia na vielelezo mbalimbali, na hivyo kusaidia kuzifanya siri za 
Kimungu kuwa zaidi ya maelezo tu ya maneno na habari, huku 
wakizifanya siri hizo zipenye ndani ya nyoyo. Katika muktadha 
huu, tenzi kumi na nane za mwanzo za Mawlana Jalaluddin 
Rumi zilizoandikwa kama dibaji ya kitabu chake cha Mathnawi 
zimekusanya maana za kina na za kushangaza mno za hekma 
pamoja na siri nyingi mno. Kuna watu wengi waliosilimu na 
kuaamua kuwa Waislamu kwa sababu tu ya athari na hisia za 
siri zilizowapata kutoka kwenye tenzi hizi. 

Moyo wa Rumi ni moyo uliolewa, ulioungua kwa mapenzi 
ya kumpenda Mola, ukaunguzwa na kiu inayoendelea kufum- 
ka, ambayo haiwezi kukatika. Kwa hakika, hakuwahi kuacha, 
hata mara moja, kuwa na shauku na juhudi ya kuwa pamoja 
na Mpendwa wake (yaani Mwenyezi Mungu Mtukufu). Lakini, 
baadhi ya wale walioishi katika zama za Rumi hawakuweza 
kuelewa hekma yake na siri zilizotokana na anga ya upendo; 
walimsengenya kwa njia mbalimbali. Bila kuelewa hata kidogo 
mateso, juhudi au hali ya upendo usiokwisha, shauku na kue- 
lemewa kwake, wakamsababishia maumivu na maudhi. Rumi 
aliteseka kwa sababu hawakuwa na uelewa na alijaribu kuwae- 
lezea shauku iliyo ndani ya moyo wa mtu aliyekamilika kupitia 
wimbo wa kulalama wa filimbi ya mwanzi. Kama hali halisi 
ilivyo, Rumi aliuanza kwa kuandika “Siri yangu haitofautiani na 
kulalama kwangu; kwa kweli, inatokana na kulalama kwangu”, 
na aliendelea kumvuta msomaji kwa kumwambia “Sikiliza!” 

Sasa basi tunapaswa kufanya nini ili kuvisikia vilio na 
malalamiko ya Rumi na amri yake ya “Sikiliza!” Rumi, sultani 
wa upendo, anasema kwa maneno mafupi: 

Usikilize wimbo wa mwanzi 

Jinsi unavyoomboleza kwa maumivu ya utengano: 

Tangu nilipochukuliwa kutoka katika shina langu la mwanzi 

Wimbo wangu wa kuhuzunisha umewafanya wanaume na 
wanawake walie. 

Kwa maneno mengine, mwanzi unasema: ”Nilikua mwan- 
zi mchanga. Mizizi na moyo wangu vilikuwa vimeshikiliwa 
vizuri ndani ya maji na ardhi. Nilipokuwa huko, nilikuwa niki- 
yumba kutoka upande mmoja kwenda upande mwingine kila 
upepo ulipo vuma katika njia yangu. Lakini siku moja walinika- 
ta na kunitoa kwenye shina langu. Waliunyonya mwili wangu 

na kuukausha kwa upendo wa moto na kisha wakanibabua 
na kunitoboa matundu. Walifungua majeraha mengi katika 
ngozi yangu. Na kisha wakaniweka mikononi mwa mmoja 
wao aliyenipuliza kwa pumzi kubwa. Pumzi yake yenye joto la 
upendo iliingia ndani mwangu. Pumzi hii yote ilitoka nje yangu 
isipokuwa upendo tu. Tangu wakati huo nimelia kwa upendo 
na malalamiko yangu yameendelea kuongezeka. Kulalamika 
na kulia kwangu, kwa kweli, kunaelezea siri za Kimungu zisi- 
zokuwa na kikomo ambazo zimo ndani mwangu. Wanaimba tu 
kwa sababu ya ukweli na furaha ambazo nimezipata. 

Kwa maneno mengine, siri zangu ni lugha ya ndani iliyo- 
jificha katika namna ya sauti ambazo matokeo yake ni ufunuo 
wa kiistiari wa siri zangu. Hata hivyo, wale ambao hawajapata 
nuru itakayowafanya wazione siri zangu - kwa sababu ya 
macho yao kukosa uoni wa wazi wa kuona ukweli na masikio 
yao kuwa yenye kuziba - hawawezi kuwa katika hali ya kuue- 
lewa ukweli ninaouzungumza.” 

Katika Mathnawi Mawlana Rumi anatamani kwamba 
wale wanaoisikiliza filimbi ya mwanzi wapate hisia za Kimungu 
baada ya kuyasikia malalamiko ya maombolezo yake. 

Makazi ya asili ya filimbi ya mwanzi, ambayo ni shina la 
mwanzi, ni alama inayomaanisha muungano wa binadamu na 
Mwenyezi Mungu katika umilele kabla ya kuletwa hapa ulim- 
wenguni. Vile vile, ukweli kwamba Mwenyezi Mungu amesema 
kuhusu binadamu ndani ya Qur’an Tukufu: “Nimemuumba 
mwanadamu katika umbile lililo bora kabisa kisha nikampuli- 
zia roho iliyotokana nami” ina maana ya kwamba ulimwengu 
wa roho ndani yake kuna siri kutoka kwa Mwenyezi Mungu; 
imeelezwa kuwa wale watu wenye ukamilifu na wale wenye 
ufahamu wa kiroho wanalitambua jambo hili, na ni wenye sha- 
uku mno ya kuungana na Mola wao katika maisha yao yote. 

Wachambuzi wa Mathnawi wanasema kuwa Rumi alipo- 
anza na amri ya “Bishnau!” , ];aani “Sikiliza! Alikuwa akijari- 
bu kuonyesha kuwa tendo la kusikiliza ni kikamilisho cha amri 
hufasiri mwanzo wake kwa amri ya kwanza katika Qur’an 
Tukufu ya “iqra” (Soma!). Kimsingi anamwambia msomaji 
“Sikiliza maneno ya Mola wako! Sikiliza siri! Usikilize ukweli 
ulio ndani mwako!” 

Mathnawi ni kama bakuli ya umande ambao umekusany- 
wa kutoka katika ukweli na siri mbalimbali za Qur’an Tukufu 
kwa ajili ya watu wenye moyo. Aidha, Rumi alianza kitabu 
chake kwa herufi ‘b’ ya ‘bishnav’; hareufi hii pia ni alama ya 
neno bismillah (maneno yanayosemwa na Waislamu wakati 
wa kuanza tendo lolote ambayo yana maana ya ‘Kwa jina la 
Mwenyezi Mungu). Ni jambo la kweli kuwa herufi'b’ ilikuwa 
ikitumiwa hasa mwanzoni mwa maandiko, barua na mikataba 
mbalimbali ili kuwakilisha dhana ya Basmalah (Bismillah) kati- 
ka utamaduni wa kiislamu. Kitendo hiki kinapata mizizi yake 
katika maneno yafuatayo ya Sayyidna Ali (r.a): “Yale yaliyo 
ndani ya Qur’an yanapatikana katika Suratul fatiha na yote 
yaliyo katika suratul fatiha yanapatikana ndani ya Bismillah; 
na yote yaliyo katika bismillah yapo katika herufi ‘b’ inayopa- 
tikana mwanzoni mwa neno hilo.” 

Tenzi au vifungu kumi na nane vya mwanzo vya Mathnawi 
vimebeba uliwengu wa siri mbalimbali zinazoshuhudia werevu 
na ustadi wa Rumi na undani wa maneno yake. Ni kwa sababu 
hii kwamba dibaji ya Mathnawi imefafanuliwa na kuelezewa 
kifungu kwa kifungu, neno kwa neno au hata herufi kwa herufi 
katika tafsiri nyingi. Kwa maneno mengine, umuhimu wa hivi 
vifungu kumi na nane katika Mathnawi, kitabu ambacho kina 
zaidi ya vifungu elfu ishirini na sita, ni kama umihumu wa 
Suratul fatiha katika Qur’an Tukufu. Vifungu hivyo kumi na 

nane vya mwanzoni viliandikwa na Rumi mwenyewe, ilihali 
vifungu vingine alivitunga yeye na kuandikwa na mfuasi wake 
mkubwa Husamuddin jalabi. 

Katika mtazamo wa Rumi, filimbi ya mwanzi ni ishara 
ya mtu alokamilika ambaye amejiondoa mwenyewe katika 
makucha ya tamaa za nafsi, ambaye ameiangamiza kabisa 
nafsi yake, na sasa akiwa ameikana nafsi, amejawa na upendo 
wa kumpenda Mwenyezi Mungu Mtukufu. Huzuni ya filimbi 
ya mwanzi inatokana na kutenganishwa na shina lake, amba- 
yo ndiyo makazi yake ya asili. Hali kadhalika, mwanaadamu 
alihamishwa kutoka katika ulimwengu wa milele, akatum- 
wa duniani kama mtihani ambao ni kutenganishwa na asili 
yake makao matakatifu, yaani muungano wake na Mwenyezi 
Mungu. Hivyo basi, roho ya mwanaadamu inahuzunikia kuten- 
ganishwa kwake na Mwenyezi Mungu (kama ambavyo filimbi 
ya mwanzi inavyohuzunika na kuomboleza kwa kutenganishwa 
kwake na makao yake ya asili, shina la mwanzi). Mwanaadamu 
ataendelea kuungua kwa shauku ya kutaka furaha na utulivu 
ya ulimwengu wa roho wakati akiendelea kupambana uha- 
mishoni kwa maumivu, magonjwa shida mbalimbali mpaka 
atakapofikia hitajio lake kamili (yaani kutoka uhamishoni na 
kurudi kuungana na chanzo chake cha asili). Katika kipindi cha 
maisha yake yote ataomboleza, ama kwa ukimya au kwa sauti, 
akiwa na shauku ya kuelekea ulimwengu wa muungano wa 
kuwa pamoja na Kipenzi chake (yaani Mwenyezi Mungu) bila 
ya kudanganywa na vitu vyote vinavyopatikana katika makazi 
haya ya muda, mahali ambapo mwanadamu anaishi tu kama 
uhamishoni; roho yake pengine mwili wake ni mgeni kabisa 
(wa makazi haya ya uhamishoni). kama vile nyimbo za majonzi 
za filimbi ya mwanzi. 

Mwanadamu vilevile amefungiwa katika pangoambalo ni 

- 

mwili wake mwenyewe. Tamaa za nafsi pamoja na mwili wake 
ni vikwazo vikubwa katika njia ya kuwa pamoja na Mola wake. 
Baada ya kufungiwa katika pango ambalo ni mwili wake, moyo 
wa mtu ambaye aliyemkamilifu katika kumpenda Mola wake 
daima huungua kwa moto wa utengano na shauku kubwa. 

Matokeo yake ni kwamba wale wote ambao huzidiwa 
nguvu na mapenzi ya kumpenda Mwenyezi Mungu wanakuwa 
kama samaki baharini. Hata bahari ya upendo ambayo wao 
wamezama ndani yake haiwezi kuizima kiu yao. Lakini, wale 
ambao wamezinyima nafsi zao upendo huu wa ndani ni kama 
watu waliolala fofofo wakati wa njaa hali yakuwa wamekaa 
mbele ya meza kubwa ya chakula kizuri cha jioni iliyosheheni 
maelfu ya vyakula. Kila siku, wanajitahidi bure kwa ajili ya 
maisha ambayo ni kama usiku wenye giza. Roho zisizokuwa 
na ukoma kama hizi huachwa na hali hazijui na zikiwa zime- 
kosa baraka ambazo Mwenyezi Mungu huzijaalia roho safi na 
zenye ukamilifu. Hili hutokea kwa kiasi ambacho maneno na 
mawaidha hayawezi kuwaathiri watu hao. 

Kwa mukhtasari, katika vifungu hivyo kumi na nane 
ambavyo vimeanza kwa kusema: “Sikiliza!” na kumalizikia kwa 
kwa mistari isemayo: “Kwa mtu wa chini hatua za mtu aloka- 
milika ni ndefu mno, hivyo kata hadithi ndefu mpe kwaheri” 
mbali na kufikisha maana ya jumla, ndani yake kuna siri nyingi 
mno. Kwa kuiweka bahari yote katika tone moja, Rumi ana- 
tuelezea bahari ili tutafakari katika kila kifungu katika vifungu 
vya maneno yake. 

Kwa kweli, Rumi anasema: “Ninataka moyo uliokomaa 
uelezee taabu kuwa ya hamu na shauku”, hivyo anaelezea 
ukweli wa kwamba ni walio katika upendo, wanaoungua na 
moto wa kuungana na Mpendwa, ndio wanaoweza hasa 
kumuelewa. Ili mtu aweze kulielewa hili, anapaswa kuutafakari 

- 

mfano ufuatao wa jinsi Rumi anavyomtazama mtu aliyekami- 
lika: 

“Ilikuwa usiku na nilikuwa nimetoka kwenda kutembea. 
Nilimuona mtu mmoja akiangaza akiwa ameshika taa mkononi 
mwake, nikamuuliza: “Unatafuta kitu gani usiku huu?” 

Akasema: “Ninamtafuta mtu fulani” 


Nikamwambia: “Maskini! Unapoteza muda wako bure. 
Mimi pia nimetoka nyumbani kuja kumtafuta lakini sikuweza 
kumpata. Rudi nyumbani, nenda kalale na uufurahie usingizi 
wako. Unajihangaisha bure. Hutoweza kumpata popote pale.” 

Mtu huyo akanitazama kwa macho yenye huzuni: “Nami 
pia nalijua hilo, lakini ninaendelea kwa sababu ninafurahia 
kumtafuta. ” 


Kuna shauku kubwa katika kumtafuta mtu aliyekamilika, 
ambaye ni kiumbe bora na mwenye kuheshima kuliko vium- 
be wote. Pindi utafutaji huu unapogeuka na kuwa uchu, basi 
mtu husika hukipata kile anachokitafuta. Vinginevyo, kujua 
na kutafuta tu bila kufanya juhudi hakuwezi kuzaa chochote. 
Hiyo ni kwa sababu mapenzi huanza kwa mapambano. Ili 
kuweza kuvuka bahari ya maisha na kuungana na mpendwa 
huwezekana tu kwa baraka inayoambatana na juhudi na kule- 
wa mapenzi (la sivyo haitowezekana). Nyoyo zisizokuwa na 
Upendo wa Mungu ni mizigo katika vifua vya watu; ni mizigo 
mizito iliyonasa katika kizingo cha bahari ya maisha; mwishoni 
mizigo hii huzama na kupotea kabisa. 



Nyoyo ni kama samaki. Kuishi na kufariki kwa samaki 
kunategemea uwepo wao ndani ya maji na kula chakula 
kinachopatikana humo. Samaki akitoka ndani ya maji, maisha 
yake hufikia kikomo na hufariki. Moyo nao pia ukiachwa bila 
kumdhukuru na kumpenda Mwenyezi Mungu, huwa kama 

samaki nje ya maji. Moyo huo hughafilika na kuangamia kwa 
kukwama ndani ya kina kirefu cha nafsi. Moyo wa aina hii una- 
pokutana na ishara za ukuu na hekima za Mwenyezi Mungu 
huendelea kuwa na mghafala na kushindwa kuzielewa. 

Tunamuomba Mwenyezi Mungu Mtukufu atufanye kuwa 
miongoni mwa wale wanaosikiliza wito wa Kimungu wa watu 
waliokamilika, kutoka kwa wale wanaoweza kuziona hekima 
na siri zao; atujaalie kuwa miongoni mwa wale wanaoungua 
kwa moto wa shauku ya mapenzi na hamu ya kutaka kuwa 
pamoja Naye kama shauku ya filimbi ya mwanzi, na hatimaye 
atuongoze kumfikia Yeye. 

Amiin! 










Misingi Ya vjrariki 
Ndani 

Ya Mathnawi 




MISINGI YA URAFIKI NDANI 
YA MATHNAWI 


M athnawi: “Mwanadamu takriban anaundwa na 
uoni wa jicho, i;aani mtazamo wa kiroho; sehemu ilii/obaki 
ni ngozi (isigo na thamani). Jicho la kweli ni lile linaloweza 
kumuona Kipenzi. Kama jicho haliwezi kumuona Kipenzi 
basi usilihesabu kuwa ni jicho.” (Juzuu 1:1406) 

Jicho ni dirisha ambalo hufunguka kuelekea kwenye ulim- 
wengu fikra na hisia. Kiuhalisia, kila kitu ambacho mtu anaki- 
ona, kikiwa kibaya au kizuri, huzalisha picha na kumbukumbu 
ndani ya moyo na akilini. 

Hatua ya kwanza ya taamuli na tafakuri ya kina ni 
kutazama mazingira yanayokuzunguka kwa jicho mazingatio. 
Mwenyezi Mungu Mtukufu anawataka waja Wake kutazama 
ambako ni nyenzo ya kuelewa maana ya mazingatio hayo; 
katika aya nyingi anasema: “Je hawamtazami .... ngamia .... 
mawingu... mvua ... milima ....majani ambayo hufa wakati 
wa kiangazi na kurudi kuwa hai wakati wa kipindi cha kuc- 
hipua au kazi za watu walioishi zama za kale?” 

Ndani ya Qur’an Tukufu, baada ya kutaja baraka za 

Mwenyezi Mungu Mtukufu, wanadamu wanaelezewa katika 
sehemu mbalimbali za kitabu hiki kama “wale wenye uelewa 
na uoni” na wanatarajiwa kuutafakari ulimwengu kwa mazin- 
gatio na muono wa kina. Aya nyingi kama hizo zinatoa amri 
kuwa wanadamu wasiutazame ulimwengu kwa macho matupu 
au macho haya ya kawaida, bali wautazame kwa jicho la kina 
na lenye mazingatio ili waweze kuelewa hekima iliyo ndani 
yake. Kwa hali hiyo, aya nyingi zinauliza: “Je hawazingatii? 
Je hawatafakari? Je hawaelewi?” Wale wanaouchunguza 
na kuungalia ulimwengu kwa mtazamo wa kina na ufahamu 
hupata kumuelewa Muumba aliyeuumba ulimwengu huo na 
kuuelewa ustadi na ufundi Wake, ambao, ukiulinganisha na 
nguvu ya mwanadamu, huiacha akili yako ikiwa imetahayari 
na imenyongeka. 

Ulimwengu ni chimbuko la furaha kutoka kwa Mwenyezi 
Mungu. Kazi hii iliyofanywa kwa ustadi, yaani mwanadamu, ni 
ishara ya furaha kutoka kwa Mwenyezi Mungu. Macho yana- 
yoona na moyo unaofahamu haufahamu au kuona chochote 
isipokuwa furaha ya Kimungu. 

Wanadamu wanapaswa kuviinua vichwa vyao wakati wa 
asubuhi na watazame jua linapochomoza, waone mandhari 
mazuri ya anga. Sisi ambao tunajawa na mshangao tunapoona 
usanifu wa mbunifu wa kawaida, tunawezaje kuwa tepetepe na 
tusiwe na hisia yoyote mbele ya picha hizi maridhawa ambazo 
zinaendelea kuchorwa na ustadi wa Mwenyezi Mungu, picha 
ambazo huziona mahali popote tutakapogeukia? Tazama ua 
lenye rangi ya nyunginyungi au urujuani. Je maua hayo yali- 
pata wapi rangi hizi ndani ya ardhi nyeusi? Vipi kuhusu for- 
sadi? Tazama maua ya bluu na yenye rangi ya waridi ambayo 
hutetema chini ya mwanga wa jua na vitu vingine vyote vizuri 
ambavyo hatuwezi hata kuanza kuvihesabu. Kuna muonekano 

wa ajabu kabisa katika mazingira yote yanayotuzunguka kwa 
ajili ya moyo wenye hisia za kina. Yatazame maua yanayopen- 
deza na kuvutia, kuchezacheza kwa nyuki na kipepeo, mtaza- 
me nondo mla nguo anayejitupa mwenyewe ndani ya moto, 
masikitiko na huzuniko la sauti ya kurumbizi na kisha geuka 
ujitazame wewe mwenyewe. Yote haya, uzuri wote, unatokana 
na cheche inayopenya kutoka kwenye ishara inayovuja kutoka 
kwenye uzuri wa Mola Mtukufu. 

Jua linaloangaza wakati wa asubuhi hutuletea habari ya 
siku mpya, kana kwamba linatwambia: “Amkeni!” na linatuleta 
katika mazingira na hali ya mazingatio: “Kwa mara nyingine 
umepewa asubuhi hii pamoja na ukurasa mpya wa kitabu cha 
maisha yako. Utaujaza vipi ukurasa huu ambao utaletwa mbele 
yako Siku ya Hukumu? Unapanga nini kujiandaa na siku yenye 
kuogofya pindi utakaposikia amri ikikwambia: “Soma kitabu 
chako! Nafsi yako inakutosha leo kukuhisabu.” 

Jioni inapowadia, mbingu hubadilika kuwa nyekundu na 
kisha kwa kila wimbi hugeuka kuwa nyeusi; usiku huzungumza 
na mwanadamu kwa kauli yenye kujiamini na kusema: “Siku 
nyingine imepita. Uko hatua moja karibu na kifo. Hakuna haja 
ya maskitiko yasiyokuwa na manufaa. Huwezi kuirejesha siku 
iliyopita, hata kama utafanyaje. Sasa utajisalimisha mwenyewe 
kwenye mikono ya usingizi, ndugu wa kifo. Utenda nini? Ulita- 
kiwa kutenda nini? Weka mbele yako kile ulicho nacho na kile 
ambacho hukukifanya na kisha tafakari! Huwenda hutoweza 
tena kuuona mwanga wa asubuhi.” 

Roho za wale ambao hugeuka kuuangalia ulimwengu 
kwa kutafakari na unyenyekevu hatimaye humkuta Mwenyezi 
Mungu Mtukufu akiwa kipenzi chao cha kweli na rafiki wa 
dhati. Msaadizi mkuu wa mwanadamu kuhusiana na maonyo 
na hekma ni kujisalimisha mbele ya ufunuo unaomuongoza 

kwenye taamuli na unyenyekevu, na kuanzisha urafiki wa 
kweli na watu wema ambao wamekuwa marafiki wa Mwenyezi 
Mungu Mtukufu! Watu hawa wema kuwaita kuwa ni “marafiki” 
ni matumizi ya istiari tu. Japokuwa urafiki wa kweli ni kumu- 
elekea Mwenyezi Mungu kwa dhati, mwanadamu anahitaji 
kuwa na urafiki na wale walio karibu Naye (Mwenyezi Mungu) 
na kuwa na upendo na urafiki wa kweli kwa watu hao kiisti- 
ari kama hatua ya kwanza ya kufika kwa Mwenyezi Mungu 
Mtukufu. Hii ni kwa sababu kuinuliwa kiroho huweza kufikiwa 
tu katika hatua na awamu mbalimbali; hakuwezi kuwa kwa 
ghafla. Kwa hiyo, katika safari hii, ni lazima kuwa na urafiki 
na wanadamu, ambalo ni hatua ya lazima ya kuufikia urafiki 
wa Mwenyezi Mungu Mtukufu. 

Katika tenzi zifuatazo, Rumi analielezea zaidi jambo hili 
akisema: 

“Kama ukiangukia katika hali ya kukata tamaa kwa 
sababu ya upweke na kukosa akili ya kukushauri, tafuta 
kivuli cha rafiki mwenye kumilikiwa na jua la ukweli.” 

“Nenda, fanya haraka umtafute mmoja katika marafiki 
Zake; ukifanya hivyo, Mwenyezi Mungu atakuwa rafiki na 
msaidizi wako.” 

“Kutengwa na ukiwa vyaweza kuwa kwa wageni sio 
kwa rafiki. Nguo za manyoya ni kwa ajili ya kipindi cha 
majira ya baridi sio kwa ajili ya majira ya kuchipua.” 

“Akili yenye afya na siha inapoungana na akili nyingi- 
ne yenye afya na siha iliyofunzwa kwa ufunuo, huimarikia, 
nuru yake huongezeka na huiona njia ikiwa wazi kabisa.” 

“Nafsi hupendelea kuwa pamoja na nafsi nyingine kwa 
ajili ya kukidhi matamanio yake, na hivyo giza la njia hiyo 
huongezeka, ukweli hujawa na ukungu na kutoonekana. ” 

Mathnawi: “Ewe moyo! Nenda mahali watakapokuan- 
gazia, na mahali ambapo watu wenye ukomavu watakuwa 
karibu nawe ili wawe kama ngao yako dhidi ya mateso.” 

“Watakusamehe makosa yako na kukupa nafasi ndani 
ya roho na nyoyo zao.” (Juzuu: 2:2576-2577) 

Kuadhibu kwa vitendo viovu ili kuvifanya visirejewe tena 
ni kanuni maalumu na inayojulikana katika mifumo yote ya 
kisheria. Shariah nayo pia inapendelea njia hii ya uzuiaji wa 
maovu. Masufi, huku wakiwa hawaikaribishi au kuipa nafasi 
tabia hiyo, hutumia njia maalumu ya kufidia tabia hiyo mbaya, 
wakimuona mtendaji wa kosa husika kuwa ni mtu aliyeshindwa 
kujizuia dhidi ya kuangukia katika tabia ya makosa. Wanamu- 
ona mtu huyo kama ndege mwenye bawa lililovunjika. Badala 
ya kumuadhibu, huzigeukia njia za matibabu, kama ilivyo kwa 
mtu anayeumwa ambaye anahitaji dawa. 

Hakuna daktari anayemfokea mgonjwa na kumuuliza: 
“Kwa nini hukujizuia usipate ajali ya gari au mafua?” Badala 
yake, daktari huyo atalipokea jukumu lake la kumtibu mgonjwa 
huyo. Masufii huamiliana na watu wenye makosa kwa njia hiyo 
hiyo ambayo madaktari huwatibu wagonjwa wao. Vitu vilivyo- 
vunjika hupelekwa kwa fundi. Ustadi wa fundi unategemeana 
na ukamilifu wa kitu kilichovunjika. 

Mawlana Rumi anauelezea ukweli huu kama ifuatavyo: 
“Watakusamehe makosa na kasoro zako na kukupa nafasi 
ndani ya roho na nyoyo zao.” 

Mathnawi: “Akili kali, kwa kutengana na marafiki 
zake, huwa kama mpiga mishale ambaye upinde wake ume- 
vunjika.” (Juzuu 3:3693) 


Katika Uislamuu akili hii huitwa aql-al-naaqis (akili yenye 
upungufu). Hii ina maana kuwa akili pekee ya mwanadamu 

haitoshi kufika kwenye jambo jema au kutambua undani wa 
Mwenyezi Mungu Mtukufu. Ukweli huu unathibitishwa na 
ukweli kwamba Mwenyezi Mungu Mtukufu aliwatuma kuja 
kwa wanadamu, viumbe ambao aliwajaalia akili. Akili ni sharti 
la kwanza la mtu kuwajibika. Katika mfumo wa kisheria mtu 
aliyeua bila kuwa na kipawa cha akili husamehewa. Watu 
wa aina hiyo (yaani watu wasiokuwa na akili) hawaadhibiwi. 
Wakosaji wanaoadhibiwa hutendewa hivyo kwa sababu akili 
na utambuzi wao unachukuliwa kuwa salama. Hata jambo 
lenyewe linaonyesha kuwa akili haina ukamilifu wa kutosha 
kumlinda mwanadamu na makosa. 

Kwa sababu ya udhaifu huu, akili moja inatakiwa kusai- 
diana na akili nyingine. Kanuni isemayo kwamba “akili mbili 
ni bora kuliko akili moja” inaonyesha umuhimu na udharura 
wa kushauriana na wale wenye uhodari, uwezo na wenye 
sifa. Mashauriano yameamrishwa katika aya nyingi za Qur’an 
Tukufu ili kuwezesha maboresho binafsi na ya kijamii: “...na 
shauriana nao katika mambo...” (A1 Imran, 3: 159) “...wale 
ambao hufanya mambo yao kwa mashauriano ya pamo- 
ja .” (Shuraa, 42:38) 

Mathnawi: “Ewe mwanangu, yule utakayemuona ana- 
jishughulisha na kumtafuta Mwenyezi Mungu, basi kuwa 
rafiki yake na ujisalimishe kwake.” 

"... kwa kuwa karibu na wale wanaomtafuta Mwenyezi 
Mungu wewe mwenyewe utakuwa mwenye kumtafuta, na 
kupitia kwao wewe mwenyewe utakuwa mshindi.” (Juzuu 
3:1446-1447) 


Katika lugha ya Kituruki kuna methali isemayo: “Zabibu 
hukomaa na kuiva zinapokuwa pamoja na zabibu nyingine.” 
Masufii husema “hali (ya kihisi, kielimu, kiroho) huambukiza” 

ikiwa na maana kwamba “hali au mazingira huhama kutoka 
kwa mtu mmoja kwenda kwa mtu mwingine. ” Hali yako huba- 
dilika kulingana na mtu unayempenda na ambaye unatumia 
muda wako kuwa pamoja naye. Kwa sababu hii Mwenyezi 
Mungu Mtukufu anasema ndani ya Qur’an Tukufu: “...kuweni 
pamoja na wakweli.(katika maneno na matendo) (Tawba, 9: 
119). Mtu hupata sehemu ya hali za wale wanaowapenda na 
wale ambao wana mienendo na mielekeo ya pamoja. Kuwa 
pamoja na watu wema huleta athari chanya kwenye maende- 
leo na ustawi wa mtu husika. 

Mathnawi: “Tambua hili kwa dhati: mwisho wa mara- 
fiki wote weni;e kufa (wasiokuwa wa kudumu) na wasioku- 
wa waaminifu na wapenzi wa uongo watakuja kuwa maha- 
simu wako. Watakuwa maadui wanaouwa.” 


“...wakati huo utakuwa umeachwa kaburini, ukilalama 
na kumuomba Mwenyezi Mungu na kulia sana, ‘tafadhali 
msiniache peke yangu hapa’” (Juzuu 5: 1523-1524) 

Wanadam wana ukaribu na upendo wa ndani wa kupenda 
vitu vingi katika dunia hii. Lakini pindi muda wa kwenda katika 
safari ya milele unapofika, huvitelekeza vitu vyote hivi na wale 
wote ambao hapo awali walikuwa wakipendwa na kutegemea 
katika hii dunia huachwa nyuma wakiwa hawana msaada na 
faida tena. Vitu ambavyo mtu huvipenda zaidi katika dunia hii 
ni watoto na mali zake. Mwenyezi Mungu Mtukufu anaeleza 
katika aya zifuatazo kuwa hata vitu hivi haviwezi kuwa na faida 
yoyote huko akhera: “Siku ambayo kwamba mali hayato 
faa kitu wala wana. Isipo kuwa mwenye kumjia Mwenyezi 
Mungu na moyo safi.” (Shu’araa, 26: 88 -89) 


Mathnawi: “yeyote mwenye kumpenda anayekufa 
(mwanadamu), hufanya hivyo kwa matumaini tu ya kufika 

- 

kwa Mmoja wa Pekee aViye hai na asiyekufa. Kwa hiyo, 
kumpenda anayekufa na asiyedumu huwa ni daraja ya 
kuelekea kwenye upendo wa kina na kumpelekea kwenye 
upendo wa kumpenda Mwenyezi Mungu” (Juzuu 3:545) 

“Ewe ambaye safari yako ni kwa Mwenyezi Mungul 
Fanya jitihada kwa kumtarajia Mmoja tu aliye hai (Mwenye- 
zi Mungu), ili kwamba baadaye roho utakayoitoa isiwe mfu 
au kuzikwa chini ya udongo.” 

“Usiyafuate matamanio yako na kuchagua kipande cha 
mrija, yaani uzuri wa muda na usiodumu, kuwa rafiki yako. 
Upendo na urafiki wako kwake ni wa kuazima. Mtafute 
rafiki wa kudumu na wa milele asiyekufa.” 

“Kama wale uliowapa moyo wako walikuwa na uthabi- 
ti na uaminifu hata kidogo, sasa basi kitu gani kilichoupata 
urafiki wako pamoja na mama na baba yako, ambao wali- 
kuwa marafiki wako waaminifu zaidi kuliko marafiki wako 
wote?” (Juzuu 3:547-549) 

“Pindi tabia ya dhahabu ya kile unachokipenda inapo- 
badilika kwenda kwenye ubaya wake wa asili, pindi ambapo 
kilichobaki ni shaba pekee, maumbile yako hukichoka na 
kujitenga nacho” (Juzuu 3: 555) 

“Uzuri unaopatikana katika vitu ni uakisi wa muda tu 
wa uzuri kutoka kwa Mwenyezi Mungu. Siku moja mwanga 
huo unaoakisi utarudi kwenye chanzo chake cha asili. Ewe 
mwanafunzi, usikazie macho uzuri unaokufa au wa muda, 
badala yake mtafute Yule aliyevipatia uzuri huol” 

“Mwanga unaopiga ukutani kutoka juani hurudi juani. 
Usiutazame mwanga kwenye ukuta, kiendee kile kinachole- 
o ta mwanga, nenda kwenye jua; hiki ndicho unachostahiki.” 

- 

“Hivyo basi chukua maji yako kutoka mbinguni, kwa 
kuwa hujapata uaminifu wowote kutoka katika mfereji wa 
maji.” (Juzuu 3: 558 - 560) 

Silika ya mwanadamu ya kupenda ni hazina kubwa mno 
na ya hali ya juu. Ni hasara kubwa kwa upendo huu kupotez- 
wa tu kwa kuuweka mahali pasipokuwa na manufaa, penye 
upuuzi. Marafiki wote katika dunia hii kinyume na Mwenyezi 
Mungu, ambao hupokea upendo wetu ni watu wenye kufa. 
Kwa sababu hii lengo kuu la upendo na urafiki linapaswa kuwa 
Mwenyezi Mungu Mtukufu. Kwa upande mmoja, Mwenyezi 
Mungu Mtukufu yuko nje ya upeo wetu na mbali ya uelewa 
wetu (muta’al), lakini kwa upande mwingine, Yeye ni rafiki na 
msaidizi wa waja Wake, Yeye yu karibu zaidi kuliko hata mshi- 
pa mkuu. Mja akijaribu kwa shauku kubwa kujikurubisha kwa 
Mola wake ndani ya moyo, basi Mwenyezi Mungu Mtukufu 
anatangaza kuwa atakuwa “macho yake anayotumia kuona, 
maskio yake anayotumia kusikia, mikono yake anayofanyia 
kazi...” (Zubdat ‘al-Bukhari, 1107). Kuhusu hali hii Qur’an 
Tukufu inasema: “Kwetu sisi Mwenyezi Mungu anatutosha, 
naye ni mbora wa kutegemewa.” (A1 Imran, 3:173) 

Pamoja na yote yaliyosemwa, upendo wa ndani kabisa, 
ambao ni ukaribu wa hali ya juu wa moyo na kufungamana 
kwa hisia kali kupita kiasi na mwingine tofauti na Mwenyezi 
Mungu, ni jambo lisiloruhusiwa isipokuwa pale upendo huo 
utakapoonyeshwa kama hatua ya muda. Katika hali hii, upen- 
do huo huwa ni hatua moja kwenye njia ielekeayo kwenye 
upendo wa kumpenda Mwenyezi Mungu Mtukufu. Lakini, 
iwapo kitu au mtu unayempenda atauteka moyo wako, ata- 
kuwa kizuizi cha kwenda kuungana na Mola wako. Kama mtu 
anaweza kuwa kama Majnun na kusema: “Nilimpata Mawlana 
(Mola wangu) kupitia Layla” na akaubadilisha upendo wake 

wa kupita kiasi kuwa hatua ya kuelekea kwenye upendo wa 
kumpenda Mwenyezi Mungu Mtukufu, basi hiyo itakuwa ni 
baraka kubwa kwake. “Upendo wa kuupenda Uzuri Halisi” 
ndio upendo wa kweli. Kuutafuta upendo huo ndio lengo kuu 
na tukufu zaidi katika maisha haya. 

Mathnawi: “Naapa kwa Mwenyezi Mungu ambaye 
kwake yeye kila kitu na kila mtu ni mwenye kuhitajia lakini 
hamhitaji yeyote wala kitu chochote, kwamba nyoka mwen- 
ye kudhuru ni bora kuliko rafiki muovu. Nyoka mwenye 
madhara huchukua uhai wa binadamu lakini mtu mbaya 
humuongoza mtu katika moto wa milele.” 

‘Moyo huiba kwa siri tabia kutoka kwa rafiki, bila ya 
kuongea wala kuzungumza tabia zake hugeuka kuwa zako.” 

“Atakapotupa kivuli chake juu yako, rafiki yako huyo 
asiyokuwa na maadili hukuibia mtaji wako.” (Juzuu 5:2634- 
2637) 

Kama tulivyosema hapo kabla, “tabia huambukiza”, kwa 
maana kwamba kuandamana na mtu mzuri hukuachia athari 
chanya na nzuri ilhali kuandamana na kusuhubiana na mtu 
muovu hukupatia athari hasi. Mtukufu Mtume Muhammad 
(s.a.w) amelielezea hili kwa maneno yafuatayo: “Urafiki wa 
mtu mzuri au mbaya ni kama kukaa na muuza manukato na 
mhunzi au mfua vyuma. Muuza manukato ima atakupa manu- 
kato kiasi bure au atakuuzia. (Angalau) utakuwa umevuta hewa 
kutoka kwenye manukato mazuri (utakapokuwa umekaa naye). 
Mhunzi ima atazichoma nguo zako au hutofurahia harufu 
mbaya ya karakana yake” (Bukhari, Dhaba’ih, 31). 

Imam Rabbani alitoa mfano ufuatao unaohusu hatari ya 
msiba unaomkuta mtu kwa kuwa na rafiki mbaya. 

“Mtu aliye karibu mno na wacheza kamari anaweza akawa 

- 

si mcheza kamari. Hivyo, hawezi kujisikia kuwa ameharibu sifa 
yake. Lakini, wakata akisuhubiana nao ataanza kupuuzia suala 
la uchezaji kamari. Na hili ni janga la kiroho.” 

Iwe kwa kutambua au la, kuitelekeza ngao kama hiyo, 
ambayo ni ulinzi wa lazima unaokukinga dhidi ya kila aina ya 
dhambi, huanzisha hatari ya kutumbukia katika dhambi hiyo 
wakati wowote ule. Kusuhubiana na watu waovu au wajinga 
husababisha kukurubiana nao kisaikolojia. Baada ya muda 
mfupi, ukaribu huu utabadilika kuwa ukaribu wa ndani ya 
moyo, na kidogo kidogo, mtu husika huvutwa katika maan- 
gamizi. 

Mathnawi: “Upotovu wa kuwa na urafiki na wanafiki 
humfanya muumini kuwa duni, muovu na muasi kama 
wao.” (Juzuu 2: 2892) 


Aina mbaya zaidi ya uovu ni unafiki. Hali ya mtu mnafiki 
katika Uislamu ni mbaya zaidi kuliko ile ya kafiri (mpagani) 
asiye na madhara. Madhara ya mnafiki katika kupotosha ni 
makubwa zaidi kuliko ya mpagani ambaye hapenyezi maneno 
yake kuwashutumu wenzake. Kwa sababu hii, watu wanye 
kukumbwa na madhara makubwa zaidi ni wale wenye kufanya 
urafiki na wanafiki. Mawasiliano ya kiakili hubadilika kuwa 
mahusiano ya kiroho. Jambo hili humharibu na kumhuzunisha 
sana muumini. Mawlana aliuashiria ukweli huu katika utenzi 
uliotangulia. 

Mathnawi: “Kwa kuwa ndani ya macho yetu (uwezo 
wetu wa kuona mbele) kuna kasoro nyingi, basi ufanye uoni 
uingie ndani ya uoni wa rafiki yako.” 


“Uoni Wake kwetu - mbadala adhimu uliojel Ndani ya 
uoni Wake utapata kila kitu unachokitaka.” (Juzuu 1:921- 
922) 

Ingawa inaweza kuwa chungu, marafiki daima hujaribu 
kueleza ukweli. Rafiki hawezi kuwa na aibu katika kueleza 
ukweli na ataona vyema amuumize kwa muda rafiki yake 
kuliko kumuona akiwa anataabika katika maumivu ya muda 
mrefu. Katika baadhi ya vifungu vingine, Mawlana Rumi 
analieleza hili kwa simulizi ya mtu mmoja anayemueleza mtu 
mwingine ambaye amemjia kwa ajili ya kutaka ushauri ambao 
hawezi kumsaidia. 

“Mtu mmoja alitaka ushauri juu ya jambo fulani ambalo 
hakuweza kufika katika uamuzi ili kuweza kujikwamua wasi- 
wasi na shaka aliyokuwa nayo. Mtu ambaye alimtaka ushauri 
alisema: “Ninatambua kwamba umeniamini ukaja kunitaka 
ushauri. Lakini mimi sio rafiki yako. Nenda kamtafute mtu 
mwingine na umtake ushauri. Mimi sio rafiki yako, hivyo usi- 
nishaurishe. Hakuna mtu anayeweza kufanikiwa kwa ushauri 
wa mtu ambaye sio rafiki yake. Nenda kamtafute rafiki. Kwa 
hakika rafiki humtakia mema na ustawi rafiki yake. Mimi sio 
rafiki; mtu kama mimi sikufai na sina faida yoyote kwako. Nita- 
tembea kiupogo; nitakwambia vitu vya makosa. Mtu anayesu- 
hubiana na watu wema na kuutumia muda wake kuwa pamoja 
nao hudhani kuwa yumo ndani ya bustani ya mawaridi, hata 
kama yuko katika joko. Lakini mtu anayekaa katika bustani 
pamoja na adui anayedhani kuwa ni rafiki huwa amekaa ndani 
ya joko. Zinduka na usimdharau huyo rafiki anayefaa kwa kui- 
sikiliza nafsi yako, usimdhuru.” 

Mathnawi: “Moyo huchukua chakula kutoka kwa kila 
rafiki. Moyo hupokea furaha, raha na utakaso wa kiroho 
kutoka katika kila kipande cha elimu.” (Juzuu 2:1089) 

“'iNewe hupokea chakula na virutubisho kutoka kwa 
kila mtu unayekutana naye. Pia hupokea kitu kutoka kwa 
kila rafiki mwema.” (Juzuu, 2:1091) 

Kama tulivyoeleza hapo juu, tunapaswa kuchagua marafi- 
ki wetu kwa umakini mkubwa sana. Hivi vifungu vya tenzi za 
Mawlana vinaashiria faida ya kuwa na urafiki na watu wema. 
Kama tulivyosema hapo kabla, hali za watu huambukiza. 
Upendo ni njia ambayo hali za kiroho hupita. Binadamu huc- 
hukua hali/tabia ya mtu ambaye yupo nae pamoja kulingana 
na kiwango cha upendo alicho nacho kwake. Upendo, kuto- 
kana na nguvu yake, husababisha uhusiano huu kuongezeka. 
Kwa upande mwingine, chuki huzuia maingiliano haya ya 
kiroho baina ya watu, na hivyo inatakiwa kuelekezwa kwa 
watu waovu. 

Mathnawi: “Iwapo wewe ni mwamba au jiwe utakuwa 
lulu kama utakutana na mtu mwenj^e moyo mzuri.” 

“Yapandikize mapezni ya watu watukufu ndani ya 
moyo wako, usiupe moyo wako kitu chochote zaidi ya 
upendo wao ambao nyoyo zao zinamjua Mwenyezi Mungu. ” 

“Usiende katika ujirani wa kukata tamaa, kuna milan- 
go ya matumaini. Usiende katika muelekeo wa giza, jua 
linaangaza. ” 

“Moyo hukuongoza kwenda karibu na watu wenye 
moyo; mwili hukuongoza kwenye gereza la maji na tope.” 

“Zingatial Upe moyo wako chakula kutoka katika 
mazungumzo na mtu ambaye ni rafiki wa moyo.” (Juzuu 
1:722-726) 

Nafsi humuongoza mtu kuelekea upande wenye hasara. 
Hivyo, kama ilivyo kwa mtu mwenye farasi anavyomfuga 
farasi wake, tunapaswa kuzifuga nafsi zetu na kuzifanya ziwe 
njema kwa elimu na kufanya ibada pamoja na kusuhubiana na 
wale walio kwenye njia ya Mwenyezi Mungu. Elimu ni msingi 
wa jambo hili, lakini haitoshi. Watu wenye elimu wanapaswa 

kuigeuza elimu yao kuwa hekima na kuufikia ukomavu wa hali 
na tabia zao. Hivyo basi, kazi za moyo na akili husafiri pamoja 
katika mrandano. Vinginevyo, elimu tupu inaweza kumkokota 
mwanadamu kumpeleka kwenye majisifu, umimi na maanga- 
mizi. Nafsi ina viwango na daraja mbalimbali. Nafsi ambayo 
haijapata malezi na mafunzo hujulikana kwa sifa ya ammaara. 
Nafsi hiyo daima hutaka kufanya maovu, lakini ikipewa malezi 
ya kudumu inaweza kubadilika na kufikia kiwango cha sifa ya 
lawwaama, mulhima na mutmainna. Inapofikia hatua hizi, 
nafsi machachari hubadilika na kuwa kama farasi aliyefugwa 
na kumpeleka mwenye nayo kwa Mwenyezi Mungu Mtukufu. 
Utumishi wa kweli wa kumtumikia Mwenyezi Mungu hupata 
kuonekana pindi mtu anapofikia hatua hii. Ni kwa fadhila 
za Mwenyezi Mungu tu ndipo mtu anapoweza kukomaa na 
kufikia kiwango cha juu zaidi cha kuwa na nafsi yenye sifa za 
raadhiyah, mardhiyyah na kamilah. Mojawapo ya masharti 
makuu ya kufikia hali hii ni kuwa pamoja na kuwapenda kwa 
dhati kabisa wale walio karibu na Mwenyezi Mungu Mtukufu. 
Nafsi isiyofugwa hailipendi jambo hili. Itakulazimisha na kuku- 
sukuma kuandamana na watu wenye kuipenda dunia. Lakini, 
kwa kuwa kuna wepesi katika kila uzito, hili nalo pia lina 
wepesi ndani yake. Inatosha tu kwamba mtu anatakiwa kusafiri 
katika njia hii. Kufikia daraja ya juu zaidi kushinda malaika ina- 
wezekana tu kwa nafsi iliyofundwa. Adamu (a.s) alipoumbwa 
kwa mara ya kwanza, amri ya Mwenyezi Mungu ya kuwataka 
malaika wamsujudie ilikuwa ni matokeo ya uwezo huu wa 
kuidhibiti nafsi. Malaika humuelekea Mola wao bila kizuizi 
wala kikwazo chochote kinachowazuia, lakini mwanadamu 
anaweza kufanikiwa kufanya hivyo baada tu ya kukiondosha 
kikwazo na kizuizi cha nafsi. Ushindi anaoupata mwanadamu 
kwa kumfikia Mwenyezi Mungu kiroho ni jambo linalotakiwa 
kusifiwa sana na kuenziwa kuliko ule wa malaika (kwa sababu 

hufika huko baada ya kukumbana na vikwazo vingi ilhali mala- 
ika hawana kikwazo chochote cha kuwazuia kufanya hivyo). 

Mathnawi: “Inawezekana vipi ai^ageuzie mgongo 
maumivu galigomsibu rafiki gake? Maumivu ni kama kiini 
na urafiki ni ganda (hawatengani). Je furaha katika mata- 
tizo, shida na mateso haiwi ishara ya urafiki (wa kweli)? 
Rafiki ni kama dhahabu, matatizo ni kama moto: dhahabu 
hutakasika ndani ya moyo wa moto.” (Juzuu 2:1459-1461) 

Kuna msemo wa kale usemao: “Mtu mtukufu hutambuliwa 
anapokumbana na matatizo na chuma kitukufu (imara) hutam- 
buliwa kwa moto.” Kwa kweli, katika namna ile ile ambapo 
baraka ni kwa ajili yetu, matatizo nayo vilevile ni kwa ajili yetu. 
Hata hivyo, kuna hatari kubwa ya kuangukia makosani kwa 
wale wanaopinga mojawapo katika ishara hizi. Unapokabilia- 
na na misukosuko, kufanya subira kwa kutafuta sababu halisi 
za misukosuko hiyo hukupeleka kwenye radhi za Mwenyezi 
Mungu, ilhali kufanya uasi dhidi ya misukosuko kunaweza kule- 
ta matokeo yenye kuangamiza. Kwa namna moja, baraka hizo 
mbili (yaani neema na misukosuko) zinafanana. Kujua kwamba 
baraka fulani imetoka kwa Mwenyezi Mungu na kumshukuru 
kwa baraka hiyo huleta ustawi na ziada katika neema, lakini 
kufikiri kuwa baraka hii imetokana na uwezo wako wewe na 
ukaangukia katika kiburi na majivuno jambo hilo nalo husa- 
babisha maangamizi. Mawalii, watu hao wenye mioyo safi, 
hufaidika na mambo yote mawili, yaani baraka na misukosuko, 
na hawakutani na shida na mambo haya kwa sababu wameu- 
funda vyema uelewa na akili zao kwenda sambamba na ufunuo 
na mafundisho ya wahyi. Hivyo, wanaweza kusema, “misuko- 
suko yako ni mitamu kama zilivyo baraka zako.” Kwa rehma 
na fadhila za Mola wetu, tunatakiwa kujitahidi tuwe kama wao. 
Manufaa ya kweli yatokanayo na misukosuko na baraka haya- 

sababishwi na sababu za wazi, bali hutokana na kuwa radhi na 
Sababu ya Kweli iliyo nyuma ya sababu zote ambayo ni Mwen- 
yezi Mungu Mtukufu (kwa maana ya kuwa radhi na chochote 
anachokupatia) na kumuelewa msababishi wa kweli wa jambo 
hilo, ambaye ndiye musabbibul asbaab (Msababishi Mkuu wa 
sababu zote). Wale wanaofikia hatua hii, hufikia hali ya ridhaa 
(kuridhia) na hii ndio ambayo Mawlana ameizungumzia katika 
kifungu cha tenzi zake zilizotajwa hapo juu. 

Mathnawi: “Upepo wa maradhi i^etu ni imara na 
mshumaa wa maisha yetu umeisha kabisa. Fanya haraka, 
hebu tuwashe mshumaa mwingine kutoka katika mshumaa 
wa maisha yetu ili tupate kuendelea na safari yetu moja ya 
mishumaa, kama mshumaa mmoja umezimwa na upepo.” 
(Juzuu 4:3108-3109) 

Mawlana anaueleza ukweli huu katika tungo zake na 
kutufundisha kutoangukia katika hali ya kukata tamaa hata 
kidogo. Mja anatakiwa kuzijua hali na tabia hizo na matendo 
yanayomfanya mtu atumbukio katika hali ya uovu. Mwenyezi 
Mungu Mtukufu amewaahidi waja Wake wote nafasi ya kupata 
rehma Zake kabla ya pumzi zao za mwisho, ikiwa watakuwa 
wamefanya toba ya kweli. 

Mathnawi: “Msiba mkubwa kwa huzuni na mateso 
yanayosababishwa na rafiki fedhulil Enyi waheshimiwa, 
tafuteni maswahiba wazuri wanaofaa!” (Juzuu 6: 2950) 

“Kuwa msikiuu, usiwe mtu mwenye kuabudu mwili na 
usiliseme hili. Usitafute (kugundua) siri ya hulka moja na 
ufananaji katika mwili wa nje.” (Juzuu 6: 2953) 

Urafiki huundwa na mwafikiano/mfumohusiano (mutu- 
ality) iwe katika sifa chanya au hasi. Lakini urafiki wa kweli 
unaweza tu kuthubutika na kustawi katika nyoyo na roho 
i zenye ikhlasi. Sifa hii inapatikana katika hali za hali ya juu za 

mwanadamu. Urafiki hubaki kuwa hai pindi pande zote mbili 
zinapokuwa na hisia za aina moja na kushirikiana katika mta- 
zamo na jinsi wote wanavyoutazama ulimwengu. Urafiki wa 
kweli ni kama mkondo wa umeme unaoziunganisha nyoyo 
mbili. Kwa mkondo huu, kwa mtiririko wa upendo, kila hali 
na tabia ya mpendwa hutoa miale na mwanga kuelekea kwa 
yule anayempenda. Bahari za upendo katika moyo huanza 
kuibuka na kujaa huku jua la kujitoa kwa dhati likianza kuan- 
gaza. Hivyo, ukaribu wanaouhisi wale wasiokuwa na hisia za 
pamoja na wakawa tu na uhusiano wa nje au wa bahati nasibu, 
kwa mfano, mahusiano au urafiki wa kikazi, basi ukaribu huo 
hauna uhusiano hata kidogo na urafiki wa kweli. Ni kwa hali 
hiyo kwamba, Abu Lahab alikuwa ami wa Mtukufu Mtume 
(s.a.w), lakini akawa miongoni mwa watu waliokuwa mbali 
mno na Mtukufu Mtume (s.a.w). 










Ukweli Wa 
Wrafiki 




UKWELI WA URAFIKI 


^Jpendo ni kama mkondo unaotiririka baina ya nyoyo 
mbili. Wale wenye kupenda daima huwakumbuka wapend- 
wa wao kwa moyo na akili. Hupata kutoa chochote walicho 
nacho kwa ajili ya wapendwa wao na wakishatoa mhanga huu, 
huishi wakiwa na amani akilini mwao. 

Urafiki, kwa ujumla wake, ni kuwa pamoja na kushirikiana 
mambo mbalimbali, mabaya na mazuri. Urafiki wa kweli, kwa 
upande mwingine, unaweza tu kupatikana ndani ya nyoyo 
zenye ikhlasi za watu wema walioinuliwa. Kuishi kwenye kilele 
cha urafiki ni watu wawili kuwa na hisia za aina moja katika 
mambo yote; kana kwamba wana moyo mmoja unaoishi kati- 
ka miili miwili tofauti. 


Daima watu hustaajabishwa na kupendezewa na wale 
wanaowapenda. Kila hali na tabia ya mpendwa huhamia kwa 
mpenzi wake kwa sababu ya mkondo wa mapenzi. Bahari ya 
upendo ndani ya moyo huanza kuzunguka kwa upesi na jua 
la furaha huanza kutoa nuru na mwanga. Mwishoni, mpendaji 
huanza kuachana na matakwa na mapendeleo yake na kuanza 
kumuiga mpenzi wake. Katika hisia kama hii muumini anata- 

- 





KUTOKA KATIKA BUSTANINZURIYA MATHNAWI 


kiwa kujua jinsi ya kunufaika na kioevu hiki cha upendo katika 
kila hatua ndani ya maisha yake. 

Mapenzi ya kweli huzibadilisha shida na mizigo mizito 
kuwa baraka; kadhalika huzuni ambazo mpendwa huzipeleka 
kwa mpenzi wake hukaribishwa na kupokelewa kana kwamba 
ni neema tamu. Kuelewa ukweli na kina cha upendo wa mtu, 
tunachotakiwa kufanya ni kuchunguza ni kwa kiwango gani 
mpendaji anaweza kuzibeba huzuni na masaibu ya upendo. 
Mawlana Rumi anahadithia kisa kifuatacho kinachoonyesha 
kwamba upendo na urafiki wa kweli hupatikana tu iwapo mtu 
yupo tayari kuyapokea masaibu na huzuni za mpenzi wake na 
kama tu anampokea mpendwa wake kwa hiari na kwa moyo 
wa dhati wenye utashi. 

Mwalimu mmoja alipokea zawadi ya tikiti kutoka kwa 
wageni wake. Akamuita Lugman, mtumishi msikivu na mwe- 
revu, ambaye alikuwa akimpenda sana na ambaye aliweza 
kushirikiana naye hisia zake. Lugman alipokuja, bwana wake 
akakata kipande cha tikiti na kumpatia. Lugman akala kipande 
hicho kana kwamba ni asali au sukari. Alikila kwa furaha na 
ukunjufu mkubwa kiasi kwamba wale waliomuona walishikwa 
na hamu kubwa, na kwa kweli walimuonea wivu. Bwana wake 
akampatia kipande kingine. Lugman alionekana kuwa na 
amani na furaha kwa kula tikiti hilo. Bwana wake akaendelea 
kumpa tikiti mpaka kikabaki kipande kimoja tu. Kisha bwana 
wake akasema: “Mimi nitakula kipande hiki kilichobaki nione 
ni tamu kiasi gani.” 

Alipotafuna tikiti, akaungua ndani ya mdomo wake kuto- 
kana na uchungu wa tikiti lile. Ulimi wake ukajawa na lenge- 
lenge na koo yake ikawa na uchungu mkali. Alikaribia kudho- 
ofu kutokana na ladha mbaya ya tikiti. Akamgeukia Lugman 
na kumuuliza: “Mtumishi wangu mpendwa! Umewezaje kula 

sumu hii kwa furaha kubwa? Umewezaje kuibeba taabu hii 
kana kwamba ni raha? Una subira ya aina gani? Mwenyezi 
Mungu pekee ndiye ajuaye ni maumivu kiasi gani umeyastah- 
mili. Au huyapendi maisha yako matamu? Kwa nini hukuse- 
ma chochote? Kwa nini hukusema tu “Samahani siwezi kula 
chochote sasa”? 

Lugman akajibu: “Bwana wangu, nimekula vyakula vingi 
vitamu kutoka mkononi mwako; umenipa chakula cha kiroho 
na kimwili kwa vitu hivyo adimu kiasi kwamba nililazimika 
kuinamisha kichwa changu kwa uchungu kwa sababu siwezi 
kukataa zawadi. Ningewezaje kusema “Hii ni chungu, siwezi 
kuila” kwa kitu ambacho umenipa kwa mikono yako? Aidha, 
chochote utakachonipa, hata kama ni kichungu kiasi gani, 
ni kitamu kwangu, kwa sababu kila kiungo cha mwili wangu 
kimepata kumerutubishwa kwa baraka zako.” 

Lugman aliendelea kuonyesha msisimko na upendo wake: 
“Bwana wangu! Nikiichukia ghamu na huzuni itokayo kwako, 
basi kichwa changu kizikwe chini ya ardhi. Ladha itokayo 
kwenye mikono yako mikarimu inawezaje kuacha athari ya 
uchungu katika tikiti hili? Upendo huifanya ghamu kuwa tamu, 
upendo hubadilisha shaba kuwa dhahabu. Upendo huondosha 
na kuusafisha uchafu. Upendo huyaponya maumivu mazito. 
Upendo huwaamsha waliokufa. Upendo huwabadilisha wafal- 
me kuwa raia. Upendo huyatengeneza mabustani ya waridi 
kutoka katika magereza yenye giza. Upendo huviangazia 
vyumba vyenye giza na kuvifanya vitoe nuru. Ni kwa sababu ya 
upendo kwamba moto huwa na mwanga kutoka kwa Mwen- 
yezi Mungu. Upendo hukipa uzuri kitu kibaya. Kwa upendo, 
huzuni na mateso huwa furaha na raha. Kwa upendo, majahili 
na wapotofu hugeuka kuwa viongozi wanaowaongoza watu 
kwenye furaha. Kwa sababu ya upendo, maradhi hubadilika 

kuwa afya na siha. Upendo huifanya huzuni kuwa baraka.” 

Upendo ni silika ya moyo. Hata hivyo, kina cha upen- 
do ulio ndani ya moyo kinapaswa kuendana na utukufu wa 
Mpendwa (yaani Mwenyezi Mungu). Kwa sababu hii basi, 
Mwenyezi Mungu Mtukufu anapaswa kuwa mlengwa mkuu 
wa silika hii ya upendo inayopatikana ndani ya moyo. Ili moyo 
upate uwezo wa kupata upendo mkuu kabisa katika kila maana 
ya neno hili, ambayo ni upendo wa Mwenyezi Mungu, kwanza 
inahitaji kupitia viwango mbalimbali vya upendo wa kiistiari. 

Kulisahau lengo kuu, ambalo ni kupata upendo wa Mwen- 
yezi Mungu, kwa kubaki kwenye kituo kimoja tu cha upendo 
wa muda, kama vile upendo wa kupenda mali, cheo, familia au 
watoto, ni kukata mawasiliano ya moyo na ulimwengu mwin- 
gine na hivyo kuupoteza kabisa upendo huo. Ili kukabiliana na 
kikwazo hiki, mja anapaswa kukumbuka kuwa upendo wa aina 
hii ni upendo wa “mpito” tu na thamani inayostahiki upen- 
do huo itakuwa ni kwa kiwango tu cha upendo huo ulivyo: 
yaani kuwa daraja ya kuelekea kwenye upendo wa Mwenyezi 
Mungu Mtukufu. Kwa kweli, ndani ya upendo huu kuna vituo 
ambavyo moyo lazima uvipitie ili uweze kuubeba upendo wa 
Mwenyezi Mungu Mtukufu. Kuugeuza upendo wa mpito kuwa 
hatua ya kuelekea kwenye upendo wa Mwenyezi Mungu hum- 
peleka mtu kwenye furaha kuu ya imani. Mtu mwenye usikivu 
ambaye anaweza kuushinda wasiwasi na khofu akautafakari 
mwisho wa maisha yake anaweza kuona kwa urahisi kwamba 
ameumbwa kwa lengo maalumu; kwa hiyo, ni muhimu sana 
kuziwekea kikomo furaha za kidunia na mapenzi ya mpito, 
kwa kuuelekeza upendo wetu kwa Mwenyezi Mungu Mtukufu. 

Kuondoa matamanio ya nafsi ambayo si ya kudumu na 
kuyatoa muhanga kwa ajili ya Mwenyezi Mungu Mtukufu 
humpeleka mtu husika kwenye hali ya kudumu. Kwa hali 

hiyo, maisha huendelea baada ya miili ya mpito kufa. Mfano 
wa aina yake wa ukweli huu ni Majnun, ambaye aliukamilisha 
upendo aliokuwa nao kwa ajili ya Layla ndani ya moyo wake, 
na mwishoni akapata upendo wa Mwenyezi Mungu. Kama 
Majnun asingeweza kuusukuma mbele zaidi upendo huu, basi 
angekuwa mmojawapo wa mamilioni ya mifano ya upendo wa 
mpito. Jina lake lisingekuwa na thamani ya kustahili kukum- 
bukwa kwa karne nyingi, badala yake lingesahaulika kabisa 
katika historia. 


Jambo la haki na kweli haliwezi kujulikana na kueleweka 
kwa kusoma bali kwa upendo ulio ndani ya nyonyo. Moyo 
ukivuka vituo vya upendo wa mpito na kuzama kwa kupiga 
mbizi ndani ya upendo wa Mwenyezi Mungu, basi siri, ukweli 
na uzuri wote hujidhihirisha ndani yake. Kwa hiyo, urafiki wa 
kweli wenye nguvu ya kumpeleka mtu kwenye furaha kuu ni 
‘kuwa rafiki wa Mwenyezi Mungu Mtukufu’. 

Kisa kifuatacho cha majadiliano baina ya mtumishi na 
bwana wake ni mfano mzuri unaothibitisha ukweli wa kuwa na 
urafiki na Mwenyezi Mungu Mtukufu: 

Mtu mmoja alimnunua mtumwa. Mtumwa huyo alikuwa 
mshika dini, muumini anayeswali ambaye alijilinda na haramu. 
Bwana wake alipomchukua kumpeleka nyumbani, wakawa 
na mazungumzo yafuatayo: “Ungependa kula nini nyumbani 
kwangu?” bwana akamuuliza. 

Mtumwa akajibu: “Chochote utakachonipa.” 

Bwana akauliza: “Ungependa kuvaa nini?” 

Mtumwa akajibu: “Chochote utakachonipa nitavaa.” 


Bwana akauliza: “Ungependa kukaa katika chumba gani 
ndani ya nyumba yangu?” 

Mtumwa akajibu: “Katika chumba chochote ambacho 
utataka mimi nikae. ” 


Bwana akauliza: “Aina gani ya kazi ambayo unataka kui- 
fanya ndani ya nyumba yangu?” 

Mtumwa akajibu: “Chochote utakachotaka nikifanye, nita- 
kifanya.” 

Baada ya jawabu hili, bwana yule akatafakari kwa muda 
na kisha akasema huku akijaribu kufuta machozi yake: “Nata- 
mani ningekuwa rafiki wa namna hii kwa Mola wangu. Hiyo 
ingekuwa furaha kubwa kabisa kwangu.” Mtumwa aliposikia 
maneno haya akasema: “Ewe bwana wangu! Mtumwa anawe- 
zaje kuwa na pendeleo au matakwa mengine tofauti na yale ya 
bwana wake?” Bwana akasema: “Nimekuacha huru. Uko huru 
kwa ajili ya Mwenyezi Mungu. Lakini ningependa ukae pamoja 
nami ili nikuhudumie kwa uwezo na mali zangu. ” 



Yeyote anayemjua Mwenyezi Mungu kwa dhati na kwa 
ukweli kabisa, na akamgeukia kwa upendo, huyaacha mapen- 
deleo na matakwa yake na badala yake akafanya yale yana- 
yopendelewa na Mwenyezi Mungu Mtukufu. Husema: “Kwa 
nini niombe kitu kutoka kwa Mwenyezi Mungu?” Muumini 
anayempenda Mola wake anatakiwa kujua kwamba hakuna 
anachomiliki au alicho nacho yeye kama mja, kwa sababu 
anatakiwa kusalimisha na kukabidhi kila alicho nacho kumpa 
Mpendwa wake (yaani Mwenyezi Mungu). Hii ni kwa sababu 
upendo unahitaji mtu kujitolea kwa dhati na hakuna kinac- 
hokuwa chako ndani ya mapenzi bali kila ulicho nacho ni 
cha mpendwa wako. Upendo huupatia moyo mwelekeo wa 
kujitolea kimaada na kiroho. Kiwango cha kujitolea kinatege- 
mea ukubwa wa upendo wa mtu. Kwa sababu hii, muhanga 
mkubwa kabisa ni ule unaofanywa kwa ajili ya mapenzi. Mtu 

anaweza kwenda mbali zaidi kiasi cha kuitoa nafsi yake kwa 
ajili ya Mpendwa; muhanga huo unategemea kina cha upendo 
wa mtu husika. Mwenyezi Mungu Mtukufu anathibitisha ukweli 
huu katika aya ifuatayo ya Qur’an Tukufu: 

“KABISA HAMTAFIKIA wema mpaka mtoe katika vile 
mnavi^o vipenda.” (Qur’an, 3: 92) 

Kwa muktadha huu, mtu anayempenda Mola wake aka- 
endelea kuusikiliza ukweli wa upendo huu huisalimisha nafsi, 
fursa na hatima yake mbele ya Mola wake. Sio rahisi kwa 
muumini kudai kuwa ni wake upendo na urafiki wa Mwenyezi 
Mungu na Mtume Wake. Sharti la upendo na urafiki wa kweli 
ni kutokuwa na matakwa yoyote zaidi ya matakwa ya Mpend- 
wa. Hali ya Nabii Ibrahimu (a.s) ni ya mfano kama msingi na 
sharti la kuwa rafiki wa Mwenyezi Mungu. 

Namrudh alipotaka kumtupa Nabii Ibrahimu (a.s) motoni, 
malaika walikuja kumsaidia. Nabii Ibrahimu (a.s) akasema: “Ni 
nani ambaye huufanya moto uwe na mwanga? Yeye ndiye 
ajuaye kila hali yangu. Sihitaji chochote kutoka kwenu. Msikae 
katikati ya marafiki wawili.” Kutokana na utiifu na kujisali- 
misha kwake mbele ye Mwenyezi Mungu, moto huo mkubwa 
ambao Nabii Ibrahimu (a.s) alitupwa ndani yake ukabailika 
kuwa bustani la waridi. 

Baadaye, Nabii Ibrahimu (a.s) aliomba kupatiwa Mtume 
kutoka katika kizazi chake. Mwenyezi Mungu Mtukufu akam- 
bariki kwa kumpa mtoto katika umri wake wa uzee na Nabii 
Ibrahimu (a.s) alikuwa akimpenda sana mtoto huyu. Mtoto 
huyu akauteka moyo wake. Siku moja akaambiwa ndotoni 
amtoe kafara Ismail (a.s) kama ishara ya urafiki huu na kama 
sehemu ya kumjaribu. Lakini, upendo mkubwa aliokuwa nao 
kwa mtoto wake ulimfanya Ibrahimu (a.s.) aitilie shaka ndoto 

hiyo. Ndoto hiyo ilipomjia mara tatu basi akaridhika kuwa 
ilikuwa kweli na akayakinisha. Aliweza hata kumpiga mawe 
shetani ambaye alijaribu kuja katikati yake na Mola wake kwa 
kumzushia shaka na kutaka kumpotosha. 

Ibrahimu (a.s) alikuwa radhi kabisa kuutoa kafara upendo 
wake wa mpito kwa ajili ya upendo wa Rafiki yake Ambaye 
ni wa Milele, yaani Mwenyezi Mungu. Baada ya kuiona azma 
yake, na kama ishara ya urafiki, Rafiki yake wa Milele akam- 
rudishia mwanaye na kumtumia kondoo kama badala kwa ajili 
ya kumchinja. Mwenyezi Mungu Mtukufu anasema: 

“Tulimwita: Ewe Ibrahim! Umekwisha itimiliza ndoto. 
Hakika hivi ndiv\;o tunavyo walipa wanao tenda mema. 
Hakika haya ni majaribio yaliyo dhaahiri. Basi tukamtolea 
fidia kwa dhabihu mtukufu. Na tukamwachia (sifa njema) 
kwa watu walio kuja baadaye. Iwe salama kwa Ibrahim!” 
(Qur’an, 37: 104- 109) 

Kwa sababu hii, urafiki wa Nabii Ibrahimu (a.s) na Mwen- 
yezi Mungu ukatangazwa kwa wanadamu. 

Wale wanaokuwa marafiki wa Mwenyezi Mungu huwa 
marafiki wa viumbe wake pia. Hupata uwezo wa kuona 
mambo kupitia uoni wa Mola wao. Bwana wetu, Mtume 
wetu (s.a.w), Fakhari ya ulimwengu, ambaye alikuwa katika 
kilele cha urafiki na Mwenyezi Mungu, alimuomba Mwenyezi 
Mungu awasamehe watu wa Taif walipompiga mawe wakati 
akijaribu kuwaomba waingie kwenye njia iliyonyooka kuliko 
kuangamizwa. 

Rafiki mwingine wa Mwenyezi Mungu, Hallaj al-Mansur, 
ambaye alikumbana na mitihani mizito sana ya urafiki, alizi- 
diwa na ishara za karama kiasi kwamba mwishoni alishindwa 
kuizuia furaha yake akatoa siri ambazo alitakiwa kuzificha. 
Pindi wale wasiojua hali ya kiroho aliyokuwa ndani yake wali- 

pokuwa wakimpiga mawe, alikuwa akimuomba Mwenyezi 
Mungu akisema: “Mola wangu! Wasamehe wale wanaonipiga 
mawe hata kabla sijawasamehe, kwa maana hawajui lile niliju- 
alo. Wananishambulia tu kwa sababu ya raghba na ari yangu 
ya kidini.” Dua hii ni mfano wa tabia ya kweli ya huruma na 
kuwasamehe watu. Vilevile inatupatia mfano bora wa muda 
wa kuwatazama viumbe kwa jicho la Muumba. 

Ni baada tu ya kukishinda kikwazo cha nafsi ndipo mtu 
anapoweza kupata nguvu ya kuwa na subira mbele ya majaribu 
na mitihani mbalimbali kwa ajili ya Mwenyezi Mungu Mtukufu. 
Aidha, Mwenyezi Mungu ndiye hututumia mitihani hiyo kwa 
mapenzi yake. Hali hiyo ni ya kawaida katika safari ya kiroho 
tu. Malipo makubwa na urafiki mkubwa kabisa hupatikana tu 
baada ya kuonyesha ustahmilivu, subira, azima na uvumilivu 
endelevu na usiokoma. 

Katika macho ya waumini waliofikia daraja hii, furaha 
na huzuni kwao ni kitu kimoja; hii ni kwa sababu nyoyo zao 
hazikushikamana tena na huu ulimwengu, na kwa hiyo mau- 
mivu na raha yote kwao huwa ni sawa. Wanajua kwamba kila 
kinachotokea, iwe ni kizuri au kibaya, kinatokea kwa amri ya 
Mwenyezi Mungu na hukiridhia. Tenzi zifuatazo zinalielezea 
jambo hili kwa uzuri kabisa: 

Chochote kitokacho Kwako (Ewe Mola wangu) ni kizuri 
kwangu; 

Iwe shada la maua au miiba! 

Sanda au joho la heshima; 

Ninafurahia ghadhabu na neema zako! 

Kuonyesha hisia za kiwango hiki kwenye maisha kuna- 
hitaji ujasiri na stahmala; sio jambo rahisi kufanya hivyo. Mja 
anatakiwa kuwa makini kutamka maneno kama haya kwa 
ushaufu na bila kujua kwa sabau ya kutaka sifa au kuiga, kwa 

sababu maneno haya yanaweza kusemwa tu pindi nafsi ya mtu 
inapokuwa imefikia sifa ya raadhiijijah (nafsi yenye kuridhika). 
Vinginevyo, kama Mwenyezi Mungu Mtukufu akimpa mtiha- 
ni mja Wake (ambaye hajafikia sifa hiyo) kujaribu ukweli wa 
madai yake, inahofiwa kuwa mja huyo anaweza kushindwa. 

Kwa mukhtasari, furaha kuu ya moyo inapatikana katika 
kuwa na furaha kwa kile ambacho Mwenyezi Mungu hutuletea. 
Hakuna kitu kingine chochote kile kinachoweza kuleta manu- 
faa ya kweli. Mawlana Rumi analieleza kwa uzuri kabisa kama 
ifuatavyo: 

“Madamu haufurahii kile ambacho Mwenyezi Mungu ame- 
kupatia, utakutana na maswaibu yakikusubiri popote utakapo- 
tafuta faraja au wokovu; janga litakuja na utakumbwa. Tambua 
kuwa hakuna kona hata moja ya ulimwengu huu isiyokuwa na 
majanga. Unaweza tu kupata faraja na wokovu kwa kumtafuta 
Mwenyezi Mungu ndani ya moyo wako, kwa kukimbilia Kwake 
na kwa kuishi mbele Zake. Watazame wale wanaoishi katika 
maeneo salama zaidi katika ulimwengu huu na wale ambao 
wanaonekana kuwa imara na wenye nguvu zaidi; je mwishoni 
nao wao hawaangukii katika mtego wa kifo? Tafuta hifadhi 
kwa Mwenyezi Mungu badala ya kujaribu kujiweka salama 
dhidi ya masaibu haya ya mpito! Yeye akitaka anaweza kuiba- 
dilisha sumu kuwa sharbati kwa ajili yako na akitaka anaweza 
kuyafanya maji kuwa sumu kwa ajili yako!” 

Mola wetu! Tujaalie sisi waja Wako wanyonge uwezo wa 
kufaidika na ulimwengu wa moyo wa marafiki Zako katika njia 
iliyo bora kabisa. Tufanye kuwa sehemu ya wale walioeleze- 
wa katika aya hii tukufu ya Qur’an: “ueni kuwa vipenzi vya 
Mwenyezi Mungu hawatakuwa na khofu wala hawatahuzu- 
nika.’’ (Qur’an, 10:62) Amiin! 






L/pendo Wa Milele 
Na Nuru Ya 









Muhammad (s.a.w) 
Ndani Ya Mathnawi 




UPENDO WA MILELE NA NURU YA 
MUHAMMAD (S.A.W) NDANI YA MATHNAWI 


fikia Mtume Muhammad (s.a.w). Mwanga wa ulimwengu 
unatokana na nuru ya uzuri wake wenye baraka.” (Juzuu 
6: 1861) 

Hapo tangu na tangu (azal) Mwenyezi Mungu Mtukufu 
ndiye pekee aliyekuwepo. Akataka watu na majinni wamjue 
(marifatullah) kwa kuziinua na kuziadilisha nafasi zao katika 
ibada. Hivyo akauumba ulimwengu. Kitu cha kwanza kuumb- 
wa ilikuwa ni nuru ya Muhammad (s.a.w). Kuhusu jambo hili 
Mtukufu Mtume Muhammad (s.a.w) anasema: 


“Nilikuwa Mtume wakati Adam akiwa baina ya roho 
na mwili. ” (Tirmidhi, Manaagib, 1). Japokuwa asili halisi ya 
Mtume wetu (s.a.w) - yaani “nuru ya Muhammad”- ndiyo iliyo- 
kuwa ya kwanza kuumbwa, lakini ndiye aliyekuwa mjumbe wa 
mwisho aliyetumwa kuwa rehma kwa watu wote katika mwili 
wake unaojulikana kwa sifa na cheo cha kuwa Mtume. Kalen- 
da ya Utume ilianza na kiumbe wa kwanza, yaani “Nuru ya 
Muhammad” na ikakamilishwa na hatua ya mwisho, ambayo 
ni “uwepo wa Muhammad kimwili”. 

- 

“Nuru ya Muhammad” ndio asili na chanzo cha Hakika ya 
Muhammad (s.a.w). Kabla ya “nuru ya Muhammad”, ambayo 
ni kama kito cha thamani kilichohifadhiwa katika mfuko mzuri 
sana bila kuonyeshwa kwa viumbe wote, kila kitu kiliumbwa 
kwa ajili yake. Sababu ya kwanza ya uumbaji huu ni Mwenyezi 
Mungu Mwenyewe, ilhali sababu ya pili ni kuifungamanisha 
“nuru ya Muhammad” na viumbe wengine. Katika hadith 
nyingine Mtukufu Mtume (s.a.w) anasema: 

“Pindi Nabii Adamu (a.s) alipobaini kosa lake lililosababisha 
atolewe peponi alisema: “Ewe Mola wangu! Ninakuomba msa- 
maha kwa cheo cha Muhammad (s.a.w).” Mwenyezi Mungu 
Mtukufu akamuuliza: “Ewe Adamu! Umemjuaje Muhammad 
hali ya kuwa sijamuumba?” Adamu akajibu: “Mola wangu! Uli- 
poniumba na kunipulizia roho itokayo kwako niliinua kichwa 
changu nikaona maneno ya laa ilaaha illallah Muhammadun 
Rasulullah kwenye nguzo za arshi tukufu. Nikajua kuwa usin- 
geliunganisha jina lako na kiumbe mwingine isipokuwa kiumbe 
huyo atakuwa ndiye kiumbe mtukufu zaidi Kwako.” Baada 
ya kusema hivyo, Mwenyezi Mungu Mtukufu akasema: “Ewe 
Adamu! Umesema kweli. Hakika yeye ndiye kiumbe mtukufu 
zaidi mbele yangu kuliko viumbe wote. Niombe kwa ajili yake. 
(Na kwa kuwa umeshafanya hivyo) nimekusamehe. Kama, 
labda, Muhammad (s.a.w) asingekuwepo, nisingekuumba.” 
(Hakim, Mustadrak, II: 672; Bayhagi, Dalail, V: 488 - 489) 

Ishara ya upendo ndani ya mwanadamu ni alama ya kwan- 
za ya uwepo wa moyo. Hali hii hukamilika kwa kuupeleka 
upendo kwa wanaostahiki wa kwanza kupewa hisia ya upendo 
huo, yaani Mwenyezi Mungu Mtukufu na Mtume Wake. 

Mathnawi: ‘Mwanangul Jua kwamba kila kitu katika 
ulimwengu huu ni kama jagi lililojazwa hekima na uzuri 
mpaka kwenge ukingo. Lakini uzuri na elimu hii ni kama 

tone moja kutoka katika mto Tigris, ambao ni milki ya 
Mwengezi Mungu, na ambao uwepo wake unategemea 
uwepo wa Mwengezi Mungu, na haiwezekani kwa Mwenyezi 
Mungu kutokuwepo. Alikuwa hazina iliyofichika, ambayo, 
kwa sababu ya kujaa kwake ilifurikana kuitengeneza ardhi, 
ambayo aliifanya kuwa na mwanga zaidi kuliko mbingu, 
(kama) sultan aliyevishwa joho la hariri.” (Juzuu 1: 2860 
-2863) 

Mwenyezi Mungu Mtukufu hafungwi na mipaka ya muda 
na mahali. Yupo katika hali ambayo sio ya wakati wala maha- 
li maalumu na Yeye pekee ndiye ajuaye alivyo. Uwepo wa 
Mwenyezi Mungu ni uwepo halisi lakini uwepo wa viumbe ni 
uwepo tegemezi. 

Kwa hiyo, Mwenyezi Mungu Mtukufu ambaye yupo Milele 
na ambaye uwepo wake hauhitajii muumba mwingine, alitaka 
wanadamu na majini wamjue kiroho na akataka atukuzwe kwa 
ibada itakayokuwa matokeo ya ujuzi utokanao na utambuzi 
huu, na hivyo akaumba ulimwengu huu ujulikanao kama “ulim- 
wengu wa kaumu na makundi mbalimbali ya viumbe.” 

Ukweli huu umewekwa wazi kupitia Hadithul Qudsi ina- 
yoanza kwa kusema “Nilikuwa hazina iliyofichika...” (Ismail 
Haqqi Bursawi, Kanz-I Makhfi). Hadith hii ni msingi wa sheria 
na kanuni ya maisha ya wanadamu wote inayowasaidia kuele- 
wa sababu ya kuumbwa kwa ulimwengu tunaoishi ndani yake 
ili tuweze kuelekea kwenye kupata hikma hiyo. 

Mathnawi: “Tambua kuwa yule mwenye moyo usio- 
kuwa na upendo na huruma ya Kimungu ni mtu muovu. 
Mbwa wa Watu wa Pangoni alizitafuta roho zenye upendo, 
na kwa hiyo akazipata na kufikia daraja ya kiroho na wale 
waja wakapata pepo.” (Juzuu 2: 1425; 1428) 

Watu wa Pangoni (As-habul Kahf) ni kundi dogo la vijana 
waliotajwa ndani ya Qur’an Tukufu kama waumini waliokuwa 
na imani ya kweli juu ya Umoja wa Mwenyezi Mungu. Vijana 
hawa walijitahidi kuishi kulingana na imani yao na hawakusita 
kutangaza wazi wazi imani yao, wakajaribu kuepuka madhila, 
uovu na ukandamizaji uliokuwa ukifanywa na jamii waliyo- 
ishi ndani yake. Walilazimika kuondoka katika mji wao na 
kukimbilia pangoni kwa kuwa maisha yao yalikuwa hatarini. 
Walipokuwa njiani kuelekea pangoni, mbwa mmoja aliyeitwa 
Kitmir, aliwafuata akaungana nao na kuwa mlinzi wao. Mfalme 
Dakyanus na askari wake waliwafuatilia vijana hawa na walipo- 
fika mbele ya pango, badala ya kuwaua hao vijana, askari hao 
waliamua kuziba mlango na kuwaacha wafe. Baada ya kupita 
miaka mia tatu na kwa rehma ya Mwenyezi Mungu Mtukufu 
vijana hawa walilala miaka hii yote mpaka walipokuja kuamka. 

Katika kutaamali aya hizi za Qur’an Tukufu kuhusu vijana 
hawa (Kahf, 18: 9-22) Rumi anaangazia hali ya Kitmir na 
kusema kuwa kwa kusuhubiana na waumini wa kweli na watu 
wenye upendo kunaweza kumuinua mbwa mpaka kufikia hali 
ya “watu wa peponi.” Anatuhimiza kuzitafakari baraka na 
neema ambazo mwanadamu anaweza kuzipata kama atakuwa 
katika nafasi ya Kitmir, akitukumbusha baraka, zaidi ya tunav- 
yofikiria, alizopata mbwa kwa kusuhubiana tu na watu hawa. 
Anatuhamasisha kufuata njia hii, akiashiria neema tele zina- 
zopatikana kwa kuungana na watu wema na wakweli. Haya 
pia ndiyo tunayofundishwa na Qur’an Tukufu pale anaposema 
Mwenyezi Mungu Mtukufu: “...kuweni pamoja na wakweli 
(katika maneno na matendo) (Tawbah, 9: 119) 

Mtukufu Mtume (s.a.w) ametueleza kuwa peponi hakuna 
mnyama isipokuwa Kitmir na wanyama wengine wachache 
ambao walipata ruhusa ya kuingia kwa sababu ya sifa maalu- 

mu za kipekee. 

Mathnawi: “Kwa upendo makapi hujipambanua; kwa 
upendo moyo mfu hufanywa kuwa hai na mfalme kuwa 
mtumwa” (Juzuu 2: 1530 - 1531) 

Rumi anatumia maneno “Kwa upendo makapi hujipam- 
banua” kuonyesha matokeo mazuri ya upendo na mahabba 
katika maisha ya mwanadamu. 

Ni kweli kabisa, palipo na upendo, maumivu hubadilika 
kuwa rehma na magumu huwa mepesi. Mtu anapoingia bara- 
barani akiwa na upendo, atakapokabiliwa na shida na ugumu 
hupata uwezo, sifa njema na utambuzi. Hata maisha binafsi 
na ya kila siku ya mtu, kama anakipenda kile anachokifanya, 
ugumu anaokutana nao hutoweka au kupungua na kulaini- 
ka kulingana na upendo huo. Maswahaba walisafiri kwenda 
maeneo ya mbali kama vile Constantinople, Samarkand na 
China kwa ajili ya kufikisha ujumbe wa Uislamu kwa sababu 
ya kujituma kwao na kwa sababu ya mapenzi waliyokuwa nayo 
kwa Mwenyezi Mungu Mtukufu na Mtume Wake. Safari hizi 
zilikuwa ngumu, zenye matatizo na hatari lakini hawakuchoka. 
Mapenzi waliyokuwa nayo juu ya imani yao na athari ya nuru 
ya Utume waliyokuwa wameibeba ndani ya nyoyo zao viliyaba- 
dilisha matatizo na mateso haya ya safari ngumu na kuyafanya 
kuwa raha na furaha. Kwa sababu upendo wake wa kidunia 
na wa kiistiari, ilikuwa rahisi kwa Farhad kuchimba mlimani na 
kuimudu kazi yake hii ngumu kwa raha. 

Upendo huwa imara na wenye nguvu kutokana na ubora 
na sifa za yule anayeelekezewa upendo huo. Kwa sababu hii, 
upendo ghali na wenye neema kuliko upendo wote ni upendo 
wa Mwenyezi Mungu Mtukufu; huu ni upendo ambao mja 
huwa nao kwa Mola wake. Hakuna mwingine anayeweza kus- 

tahili upendo huo mkubwa isipokuwa Yeye (Mwenyezi Mungu). 
Yeye ndiye muumba wa upendo. Aya ifuatayo inalezea upendo 
wa waumini kwa Mwenyezi Mungu Mtukufu: 

“...Lakini walio amini wanampenda Mwenyezi Mungu 
zaidi sana...” (Bagarah, 2: 165) 

Wanadamu huingia katika gharama kubwa sana kwa 
sababu ya upendo wao. Ilikuwa rahisi kwa Farhad kuuchimba 
mlima kwa ajili ya Shirin na vilevile ilikuwa rahisi kwa Majnun 
kuishi jangwa kwa ajili ya Layla. Kama upendo wa kiistiari una- 
wafanya watu wasiwe na umimi kiasi kwamba wanazitoa nafsi 
zao kwa ajili ya wapendwa wao, basi ni rahisi sana kwa mtu 
kuyatoa mhanga maelfu ya roho zake kwa ajili ya upendo wa 
Mwenyezi Mungu. Watu huwa tayari kutoa utambulisho wao 
na hata nafsi zao ili kwenda sambamba na upendo walio nao 
na wanaouhisi katika nyoyo zao. Kwa sababu hii, Maswahaba 
wa Mtume (s.a.w) waliishi katika maisha ambayo walizitoa 
nafsi na mali zao kwa ajili ya Mwenyezi Mungu na Mtume 
Wake kama njia ya kuonyesha shukrani zao. Jawabu la watu 
hawa hata kwa ombi dogo la Mtume ilikuwa ni “Mama na 
baba yangu, nafsi na mali zangu ziwe fidia yako Ewe Mtume 
wa Allah!” 

Askari wa Fatih Sultan Mehmet walikuwa wakipambana ili 
kuwa miongoni mwa wale waliotajwa katika hadith ifuatayo: 
“Kwa hakika, Constantinople itafunguliwa. Baraka iliyoje 
kwa kamanda na jeshi hilol” (Ahmad, IV, 335; Hakim, IV, 
468: 8300) Walisikika wakisema “leo ni zamu yetu kufa na 
kuwa mashahidi” kwa imani na hamasa ya hali ya juu waka- 
ti wakikwea ngome za Warumi huku wakimwagiwa mafuta 
yenye joto kali pamoja na moto vichwani mwao. 

Tunapotafakari mhanga mbalimbali uliotajwa hapo juu 

- 

unaofanywa kwa ajili ya upendo wa kibinaadamu, tunapaswa 
kuzingatia jinsi ambavyo kufikia kilele cha mwanendo huu wa 
upendo unavyoweza kumuathiri muumini, upendo wa ukweli, 
kama utakuwa umeelekezwa kwa Mwenyezi Mungu na Mtume 
Wake. 

Katika ulimwengu wa hali ya kiroho, upendo na urafiki 
unaostawi kutokana na chemchemu kutoka kwa Mwenye- 
zi Mungu ni kama maua ya mabustani ya peponi; upepo 
mwanana wa asubuhi hutuletea maelfu ya harufu nzuri. Hata 
kama majani yatadondoka au maua kunyauka, mmea bado 
utaendelea kupata virutubisho, furaha na baraka kwa nuru ya 
chemchemu. 

Lakini yale mapenzi ambayo hayawezi kupata nafasi 
inayostahiki ni kama mabaki yenye huzuni ya maisha haya 
yasiyodumu. Mapenzi yaliyo ndani ya makucha ya kutokuwa 
na thamani na yenye manufaa ya chini kabisa ni kama maua 
yaliyoota juu ya lami, ambayo bila shaka lazima yatakanyagwa 
na kuangamia. Fedheha na aibu iliyoje kwa almasi kuangukia 
barabarani. Ni msiba ulioje kuathiriwa na moyo wenye ufed- 
huli. 

Mathnawi: “Haiwezekani kuufikia urafiki na upendo 
wa Mwenyezi Mungu bila kuunguza na kuuchoma mwili.” 
(Juzuu 1: 22) 

Kama tulivyosema katika ufafanuzi wa kifungu hiki, mja 
anapomuelekea Muumba wake kwa upendo wa ndani kabisa 
na kayabadilisha mapenzi yake kuwa mapenzi ya kweli basi 
uwepo wake usiokuwa wa kudumu na uwezekano wote una- 
ohusiana na mtu huyo huondoka machoni pake na kukosa 
umuhimu. “Mimi” na “wewe” vyote huondoka. Ubinafsi huon- 
doka na uwepo wake wa mpito huhuishwa na neno “Wewe” 

akimuashiria Mwenyezi Mungu. 

Kwa maana nyingine, nuru ya upendo wa Mwenyezi 
Mungu kamwe haiwezi kuuangazia ulimwengu wetu na baraka 
za Mwenyezi Mungu haziwezi kufunuliwa bila kuziokoa nyoyo 
zetu dhidi ya mapenzi ya kupenda dunia. Upendo wa Mwen- 
yezi Mungu hauwezi kupatikana mpaka moyo usafishwe na 
utakaswe dhidi ya mapenzi ya dunia. 

Mawlana anasema: 

“Usiwe kama tone la mvua linaloogopa upepo na udon- 
go. Vitu hivi vyote hulisambaratisha tone la mvua; upepo 
utalisambaratisha na udongo utalimeza. Lakini kama tone 
hilo likirukia baharini litaokolewa dhidi ya joto la jua, 
upepo na udongo. Hali ya kuonekana na tone hilo itanywea 
ndani ya bahari lakini nafsi na hakika yake daima vitabaki 
kuwa sehemu ya bahari hiyo. 

Mwenye uhai wa mpito anapojisalimisha kwa mwenye 
uhai wa milele huwa wa milele na mwenye kudumu. Ewe 
ambaye umekuwa kama tone la mvua ukilinganishwa na 
ulimwengu huu. Kabla hujajutia zinduka na uutoe uwepo 
wako kwa Mwenyezi Mungu ili uweze kupata furaha ya 
kweli. Utoe (uwepo wako) ili malipo ya uhai wako, ambao 
ni kama tone la mvua, uifikie bahari na kuwa bahari yenye- 
we isiyokuwa na mwisho. Jikusanye na uitoe sadaka nafasi 
yako kwa ajili ya heshima hii; nenda katika vitanga vya 
bahari na uokolewe dhidi ya kuangamia katika mzingile 
wa nafsil” 

Mathnawi: “Mambo ya upendo na urafiki yamefungwa 
kwenye uaminifu/utii na daima huwatafuta wale wenye utii. 
Kamwe hayaukurubii moyo wa khiyana.” (Juzuu 5: 1165) 

Utii na uaminifu kwa mwanadamu ni matokeo ya uthabiti. 

- 

Hakuna kinachoweza kupatikana katika upendo wenye fujo na 
misukosuko. Watu wenye uthabiti na utulivu nyoyoni mwao 
ni watu ambao, wanapogundua furaha zinazopatikana katika 
upendo wa Mungu, hawarudi nyuma bali huendelea na safari 
hiyo mpaka wanapoiacha nafsi yao yenye kufa. Nyoyo za wale 
wasiokuwa na utulivu na uthabiti huo hawawezi kuubeba na 
kuuvumilia upendo wa Mungu kwa muda mrefu. Hii ina maana 
kwamba watu hawa hawawezi kuelewa baraka na neema 
walizonazo. Lakini, iwapo watauelewa ukweli huo, basi furaha 
watakayoipata itakuwa endelevu mpaka wakati wa mauti yao. 

Mapenzi na urafiki haviwezi kukaa ndani ya moyo usioku- 
wa na utulivu, na matokeo yake, hakuna utii unaoweza kupa- 
tikana. Kwa hali hiyo, sifa hii isipopatikana, basi upendo wa 
Mwenyezi Mungu - kutokana na ukuu wake - hauwezi kuingia 
katika moyo huo. Utii na kujitolea ni vipimo vikuu vinavyo- 
onyesha kiwango na daraja ya moyo husika. Kutojitolea na 
kutokuwa na utii ni kuusaliti upendo na urafiki. 

Mathnawi: “Mto huacha kuwa mto pale unapofika 
baharini; ukifika huko huwa ni sehemu ya bahari.” (Juzuu, 
4: 2619) 

“Mkate tunaokula hutoweka ndani ya miili yetu na 
kuwa sehemu ya miili yetu. (Uwepo wa mtu aliye katika 
mapenzi huzama na kunywea ndani ya mpenzi wake kulin- 
gana na nguvu ya upendo alio nao).” (Juzuu, 1: 3166) 

“Kama pasingekuwepo na upendo, vipi uhai uwepo? 
Mkate ungewezaje kujitoa mbele yako na kuwa sehemu ya 
mwili wako na hatimaye ukawa ndio wewe? 


“Mkate ulijitoa kwako na kuwa wewe. Kwa nini? Kuto- 
kana na upendo na utashil Vinginevyo, ungeweza kusalimu 
amri na kuwa uhai katika mwili wako?” 

“Upendo huupa uhai mkate usiokuwa na uhai, huku- 
ongezea uhai wake wa mpito na kuufanya kuwa uhai wa 
kudumu!” (Juzuu, 2012 -2014) 

Mapenzi humfanya mpendaji na mpendwa kuwa kitu 
kimoja, vinginevyo, mmoja wao hunywea ndani ya mwenzake. 

Upendo unapoongezeka, huanza kufyonza kila kitu kinac- 
hohusiana na yule aliyeelekezewa upendo na kupenya ndani 
ya ulimwengu wa mpendwa wake. Kwa mfano, mtu anapoku- 
wa na upendo mkubwa sana kwa mtu mwingine, huhisi ndani 
ya moyo wake viwango mbalimbali vya upendo kwa kuupenda 
mji ambao mpendwa wake kazaliwa au watu wa mji ule au 
watu wanaofanana na mpenzi wake au wale wenye jina kama 
la mpendwa wake. Hali hii hujulikana kama “kina cha utam- 
buzi” wa mapenzi. Muhammad Igbal, mwanafikra maarufu wa 
Kipakistan, alimpenda mno Mawlana Jalaluddin Rumi kiasi 
kwamba ndege yake ilipoingia katika anga ya Uturuki alijikuta 
amesimama pasipo khiyari na kusema kwa sauti “Tumeingia 
katika nchi ya Mawlana”. 

Sababu ya mji wa Madina kukaa katika nyoyo za watu 
kama Madinatun Nabii ni ule ukweli kwamba mji huu ulimhi- 
fadhi Mtume (s.a.w). Pindi Mtukufu Mtume (s.a.w) au mji wa 
Madina unapotajwa upepo mwanana husikika ndani ya nyoyo 
za watu. Vile vile, sababu ya mlima wa Uhud kuthaminiwa na 
kuheshimiwa miongoni mwa maelfu ya milima mingine ni ule 
ukweli kwamba Mtume (s.a.w) mwenyewe alikuwa na mapenzi 
makubwa na mlima huo. 

Upendo huo unapopanuka na kuwaingiza viumbe wote 
ndani yake, huitwa “upendo kamili”. Mpendwa wa pekee 
ambaye wapendaji wote wanatakiwa kuzipeleka nafsi zao 
kwake ni Mwenyezi Mungu Mtukufu, kwa sababu kila kitu 

kimetokea kwa ishara ya sifa Yake ya Muumba. Hii ina maana 
kwamba upendo wa kweli unawezekana tu kwa kuyaelekeza 
mapenzi na urafiki kwa Mwenyezi Mungu Mtukufu kwa kiwan- 
go ambacho viumbe vyote vizungukwe na upendo huo kwa 
sababu ya mahusiano yao Kwake. Kuwa na uwezo wa kutaza- 
ma kwa nuru Yake huanza katika hatua hii. Nyoka hawi tena 
mwenye kutisha na kuogofya. Upendo kamili unapotazamwa 
kwa mtazamo huu basi ni kitu kinachomstahiki Mwenyezi 
Mungu pekee. 

Wakati fulani huwa tunazielezea baadhi ya sifa Mwenyezi 
Mungu kwa viumbe, hususan wanadamu. Kwa mfano, humui- 
ta mtu fulani ‘alim (mjuzi) au ‘adil (mwadilifu), lakini hatuna 
maana kwamba watu hao ni wajuzi wa kila kitu kama Mwen- 
yezi Mungu. Tukifanya hivyo hiyo itakuwa shirk. Tunapotumia 
sifa hizi kwa watu yatupasa tusiisahau sifa inayomuelezea 
Mwenyezi Mungu kama Mukhalif lil-hawadith, yaani, Yeye 
hafanani kabisa na chochote kile alichokiumba. Tunapotu- 
mia sifa ya ‘alim au ‘adil tunakuwa tunaonyesha kuwa mtu 
husika amepata sehemu ya sifa hizi kulingana na upeo wake 
wa kibinaadamu. Upendo nao pia uko hivyo na kwa sababu 
hii, “upendo” wa pekee na “mpendaji” wa pekee na halisi ni 
Mwenyezi Mungu Mwenyewe. 

Mwanadamu anaweza kuitwa “mpendaji” kwa kiwango 
cha sehemu ya huruma na ukarimu wake anauonyesha katika 
ulimwengu ambao Mwenyezi Mungu ameueneza wote kwa 
rehma, huruma na upendo. Wale wanaofikia kiwango hiki 
huwa katika hali ijulikanayo kama fanaa fillah, yaani wameny- 
wea kwa Mwenyezi Mungu, wakazitakasa nafsi zao dhidi ya 
madai yote na kufikia kilele cha juu na furaha ya mpito. Pindi 
tone la mvua linapoingia baharini humaanisha kuwa limepo- 
kea fungu lake na limeifikia bahari. 

Kuna msemo mmoja mzuri usemao: 

“Ukitoweka 

Mungu pekee ndiye anayebaki.” 

Mathnawi: “Upendo iwe watoka nafsini au nrtoyoni, 
mwishoni ndiyo unaotuongoza kutupeleka mbele.” (Juzuu, 
1 : 111 ) 

“Chagua upendo wa Mwenyezi Mungu ambaye ni wa 
Milele ili akupe kikombe cha heshima ya kweli na kukupa 
uhai” (Juzuu, 1: 219) 

“Chagua upendo wa (Mwenyezi Mungu) Ambaye Mitu- 
me wote walipata nguvu na utukufu, heshima na furaha 
kuu kupitia upendo wake.” (Juzuu, 1: 220) 

Aina zote za upendo wa halali ni zenye kuheshimiwa 
pale zinapowaongoza watu kuufikia utukufu na heshima, kwa 
maana aina hizi za upendo huwapeleka watu kwenye kujitolea 
na kuondokana na mzigo wa matakwa ya nafsi. 

Wake, waume, watoto na mali ni hatua zinazosaidia kufika 
kwenye malengo ya juu na ni nyenzo zinazosaidia kumuunga- 
nisha mtu na Mwenyezi Mungu iwapo tu watapendwa kwa ajili 
ya Mwenyezi Mungu ndani ya mipaka iliyowekwa na Allah. 
Lakini kuufanya upendo huu, uliowekwa na Mwenyezi Mungu, 
kuwa mwanasesere na kuupeleka kwenye hali ya kuwa sana- 
mu ya kuabudiwa ni jambo lisilokubalika. Mtu akiyaacha maji 
ya bahari yanayopaswa kuwa chini yaingie kwenye jahazi lake, 
bila shaka hilo litamaanisha maangamizi na jahazi hilo kuzama. 

Muumini kukipenda kitu kingine tofauti na Mwenyezi 
Mungu kwa upendo wa hali ya juu kiasi cha kufikia “upendo 
wa kweli” ni jambo lisilokubalika. Mapenzi haya ya mpito huru- 
hisiwa tu iwapo yatatumika kama kituo cha safari ya kuelekea 

kwenye upendo wa kumpenda Mwenyezi Mungu. Iwapo mja 
atampenda kiumbe mwenzake kwa upendo mkubwa kupita 
upendo wake kwa Mwenyezi Mungu, na upendo huu ukakita 
mizizi katika moyo wake, basi hii itakuwa ni shirk. Katika aya 
ya Qur’an Tukufu tunasoma: 

“Je! Umemwona aiiyeyafanya matamanio yake kuwa 
ndio mungu wake?” (Furgan, 25: 43, na Jathiya, 45: 23) 

Miongoni mwa mapenzi haya ya mpito ambayo yana- 
takiwa kuandaa misingi ya upendo wa Mungu na kuongeza 
hamasa ya kumpenda Mwenyezi Mungu Mtukufu, mapenzi 
ya kupenda mali na watoto ndio mapenzi hatari zaidi kuliko 
mapenzi yote. Tunasema ndani ya Qur’an Tukufu kuwa: “Na 
jueni ya kwamba mali zenu na wana wenu ni Fitna (mtiha- 
ni)...” (Anfal, 8: 28). Hatari hii ya ushawishi huu hudhihirika 
pindi mtu anapoitafakari nguvu na uthabiti wa mapenzi ya 
watoto na mali; hata hivyo inaruhusiwa kumpenda kiumbe 
ndani ya mipaka hali kama hatua ya mpito. Upendo huo 
huruhusiwa kama msingi wa mafunzo ya moyo: yaani ikiwa 
utatusaidia kutuandaa kwa ajili ya upendo wa kumpenda 
Mwenyezi Mungu. 

Mathnawi: “Uhai wa wenye kupenda upo ndani ya 
umauti: hutouvuta moyo (wa Mpendwa) isipokuwa kwa 
kuupoteza moyo wako.” (Juzuu 1: 1751) 

Kama tulivyosema hapo awali, mpendaji huwa na mwe- 
lekeo wa kunywea ndani ya mpenziwe, na hushikamana na 
jambo hili kwa hisia kubwa. Maswahaba wa Mtume (s.a.w) 
walitumia uwezo wao wote na walikuwa tayari kuzitoa nafsi 
zao. Pindi walipokuwa na uwezo walikuwa wakitoa jawabu 
lifuatalo: “Nafsi yangu na mali zangu na ziwe fidia kwa ajili 
yako ewe Mtume wa Mwenyezi Mungu!” Walifikia hatua hii 

kwa shauku kubwa ya kupata upendo wa Mwenyezi Mungu. 
Wadudu wa aina ya nondo wameweza kupata sehemu ndogo 
ya hali hii wamejulikana kama pervane; wadudu hawa huweza 
kujitupa ndani ya moto ili kuthibitisha upendo wao. Muham- 
mad Igbal anaandika ushairi kuhusu jambo hili; 

“Usiku mmoja nilimsikia nondo mla nguo akimwambia 
pervane: 

“Niliishi katika vitabu vya Avicenna. Nikaviona vitabu vya 
Al-Farabi. (Nilizungukazunguka ndani ya misitari isiyokauka 
na katika herufi zilizonyauka na kuzitafuna. Nilipita katika kila 
mtaa na barabara ya Al-Madinatul Fadhila ya Farabi, yaani 
mji wenye neema lakini) sikuweza kuielewa falsafa ya maisha 
haya. Nikawa msafiri mwenye huzuni wa safari ya kifo iliyojaa 
jinamizi. Sina jua linaloziangazia siku zangu.” 

Pervane akazinyoosha mbawa zake zilizoungua kumuele- 
kea nondo baada ya kusikia maelezo yake na kusema: 

“Tazama! Nimeziunguza mbawa zangu kwa ajili ya upen- 
do huu,” akaendelea kusema, “Kitu kinachoyafanya maisha 
yajae uhai ni kupambana kwa ajili ya upendo; upendo huzipa 
mbawa uhai!” 

Pervane alichojaribu kumwambia nondo ni: 

“Yaokoe maisha yako dhidi ya maangamizi ya giza hili, 
panda juu ya barabara ya falsafa. Fungua mbawa zako uelekee 
kwenye umoja kwa kuchukua sehemu katika bahari ya hali ya 
kiroho iliyojaa upendo, hamasa na ustawi.” 

Upendo huanza na mapambano. Kuufikia umoja na 
muungano kwa kuingia ndani ya bahari ya uhai na maisha hut- 
hibitika kwa kupata ardhi yenye rutuba ya upendo na mvuto. 






Ya Mapenzi 
Na Nuru 
Ya Muhammad 
(s.a.w) 









SHAUKU YA MILELE YA MAPENZI NA NURU 
YA MUHAMMAD (S.A.W) 


Ifuatayo ni hadithul qudsi mashuhuri, au maneno ya 
Mwenyezi Mungu Mtukufu: 

“Nilikuwa ni hazina iliyofichikana na nikapenda kujuli- 
kana; ndio maana niliumba ulimwengu.” 

Kutokana na hadith hii tunapata kuelewa kuwa huu ulim- 
wengu na viumbe vyote vinaundwa na upendo wa Mwenyezi 
Mungu Mtukufu. Hii ndiyo sababu kwamba watu huutazama 
ulimwengu kwa msisimko mkubwa moyoni, wakizitambua mali 
na milki zote za dunia kuwa ni alama ya upendo na huba, na 
ndiyo sababu hutambua kuwa Mwenyezi Mungu Mtukufu ndiye 
aliyeumba kila kitu; hulikubali hili kama ishara ya Uwezo na 
ukamilifu Wake. Mawlana Rumi anaelezea umuhimu wa upen- 
do kwa wanadamu katika maelezo yafuatayo: 

“Tambua ni huzuni ya kiwango gani kwa yule ambaye 
hana hata chembe ya 

Shauku na Upendo wa Mungu. Mtu huyo anaweza kuwa 
duni kabisa kuliko hata mbwa, kwa sababu mbwa wa watu 
wa Pangoni (As-haabul kahf) aliutafuta upendo na akaupata; 

alipata furaha ya kiroho watu wale maalumu wakapata pepo.” 

Watu wema hujua kwamba sababu ya kuumbwa kwao 
ni mmea wa upendo wa milele, yaani Mtume Muhammad 
(s.a.w) (ambapo Mwenyezi Mungu Mtukufu alimwambia): ‘Ewe 
kipenzi changu! Kama si kwa ajili yako nisingeuumba ulimwen- 
gu.’ Alipewa zawadi ya cheo cha “Nuru ya Viumbe”, Mtume 
Muhammad (s.a.w), ambaye ulimwengu uliumbwa kama zawa- 
di kwake. 

Mwanzo na Mwisho wa Kalenda ya Utume 

Mtume Muhammad (s.a.w), ambaye nuru yake ilioneka- 
na mbele ya Adamu (a.s), lakini kimwili akadhihiri baada ya 
Mitume wengine wote, ndiye aliyekuwa wa kwanza na wa 
mwisho katika nyororo ya Mitume. Kuhusu kuumbwa, Mtume 
Muhammad (s.a.w) ndiye aliyekuwa wa kwanza, lakini kuhusu 
muda, yeye ndiye aliyekuwa wa mwisho. Kwa kuwa ndiye 
sababu ya kuumbwa kwa ulimwengu wote, Mwenyezi Mungu 
Mtukufu alimbariki kwa kumpa cheo cha “Kipenzi”. Maisha 
ya kipekee ya Mtume Muhammad (s.a.w) yaliandaliwa vyema 
na Mwenyezi Mungu Mtukufu kimwili na kiroho, na hivyo basi 
akabarikiwa na kutukuzwa kama Rehma kwa wanadamu wote. 

Tabia na shakhsia/utu wa Muhammad na mwenendo 
wake kwa wanadamu wenzake ni mfano bora kwa viumbe 
wote. Mwenyezi Mungu Mtukufu alimuumba Mtume Muham- 
mad (s.a.w) kama mfano wa mtu kamili kwa watu wote. Ndiyo 
maana alitumwa katika jamii akiwa kama yatima mwenye 
kuhuzunisha, akapitia hatua na viwango vyote vya jamii na 
hatua mbalimbali za maisha, akawa mkuu wa dola na Mtume; 
kwa hali hiyo akafikia cha juu kabisa cha madaraka na utawala. 
Mwenendo na matendo bora, akili, vipawa na uwezo mkubwa 
aliouonyesha ni mfano kwa wanadamu wa kila tabaka au dara- 

- 

ja na hadhi yoyote. Kwa hakika kabisa, Mtume Muhammad 
(s.a.w) alitumwa na Mwenyezi Mungu Mwingi wa rehma kama 
mfano kwa wanadamu wote kuanzia kipindi alichoteuliwa 
kuwa Mtume mpaka siku ya Kiyama. Qur’an Tukufu inatueleza 
katika aya ifuatayo: 

“Hakika ni^ini^i mnayo ruwaza njema kwa Mtume wa 
Mwenyezi Mungu kwa anaye mtaraji Mwenyezi Mungu 
na Siku ya Mwisho, na akamkumbuka Mwenyezi Mungu 
sana.” (Ahzab, 33: 21) 

Katika aya hii tunapata kuelewa kuwa ni wajibu wetu 
kuyasoma na kuyadurusu maisha na matendo ya Mtume 
Muhammad (s.a.w) ili tuweze kufikia mwenendo huu bora, 
imani na uwezo wa kuelewa mambo haraka. Kila mtu anata- 
kiwa kujifunga katika hali ya kiroho na upendo wake ili aweze 
kuitumia elimu, ujuzi na silika yake wakati wa kufuata mfano 
wake mtukufu. 


Kabla ya kuteuliwa kuwa Mtume, Nabii Muhammad 
(s.a.w) aliishi maisha ya kuridhika na yenye kuheshimika, aki- 
muamini Mungu MMoja. Muda mfupi kabla ya kupewa kazi ya 
utume, alikuwa akitumia muda wake mwingi katika kufanya 
ibada, akienda katika Mlima Hira na kuzama katika tafakuri 
ya kina na ya ndani kabisa. Sababu ya kujitenga huku katika 
pango la Hira ilikuwa ni upotovu mkubwa wa jamii yake na 
huzuni na huruma aliyokuwa nayo kwa ajili ya watu wanyonge 
na walio maskini. Kiuhalisia, mitihani yote hii ilikuwa ni sehe- 
mu ya maandalizi ya Mwenyezi Mungu kuiteremsha Qur’an 
kwa wanadamu kupitia kwa Mtume (s.a.w). Qur’an Tukufu 
ilikusudiwa kuwa muongozo wa maisha yetu na ilikuwa ikitujia 
kupitia moyo mtukufu wa Mtume (s.a.w). Qur’an Tukufu ina- 
tubainishia katika aya ifuatayo: 

- 

“Sema: A/iye kuwa ni adui wa Jibril, basi huyo ndiye 
a/iye iteremsha Qur’ani mo];oni mwako kwa idhini ya 
Mwenyezi Mungu, inayo thibitisha yaliyo kuwa kabla yake, 
na ni uwongofu na bishara njema kwa Waumini.” (Baqarah, 
2: 97) 

Kwa uzoefu huo, moyo wa Mtume Muhammad (s.a.w) 
ulikuwa umefikia hali ya usafi na kiwango ambacho aliweza 
kutoa tafsiri na kutoa muongozo wa ufunuo husika. Moyo wa 
Mtume sasa ulikuwa umeandaliwa kwa ajili ya wahyi au ufu- 
nuo; kwa miezi sita mfululizo alikuwa amepokea dalili na ishara 
mbalimbali za kiroho. Isingewezekana kwa mtu wa kawaida 
kuweza kubeba mzigo huo mzito; watu wa kawaida hawaku- 
umbwa na aina hii ya kipawa na uwezo kama huu. Lakini kwa 
Mtume Muhammad (s.a.w), pazia la maajabu ya hali ya kiroho 
liliondolewa na sasa ikawa ni wakati wa kupokea zawadi hii na 
kuibuka kwa uwezo wa ajabu. 

Mtukufu huyu wa ulimwengu alikusanya majukumu na 
vipawa vya Mitume wote kwa matendo na tabia yake. Kwa 
Mtume Muhammad (s.a.w) utukufu, heshima, ubora wa maa- 
dili na ishara za ukamilifu vilifikia kilele chake. Alipewa amri 
na sheria, muongozo kwa ajili ya ‘usafi wa moyo’ na ‘utakaso 
wa nafsi’, na kwa moyo safi akafundisha swala na utii ambavyo 
vinatakiwa kutekelezwa mbele ya Mwenyezi Mungu Mtukufu. 
Kwa kuishi na kwa kuonyesha maadili bora, Mtume Muham- 
mad (s.a.w) akawa mfano kamili wa ubinaadamu. 


Kiini na Asili ya Tasawwuf (Utakaso wa Nafsi) 



Msingi wa tasawwuf ni kupata nafsi na moyo safi na 
salama ambao umejitoa kwa ajili ya upendo wa kumpenda 
Mwenyezi Mungu Mtukufu; mambo haya ndio sababu ya moyo 

kushikana na kuungana na Mwenyezi Mungu. Matukio ya kiro- 
ho yaliyomtokea Mtume Muhammad (s.a.w) kabla ya kupokea 
Wahyi, utakaso wa moyo na usafi wa nafsi yake yote hayo ni 
sehemu ya misingi ya tasawwuf. 

Kwa hakika, moyo na nafsi ya Mtume Muhammad (s.a.w) 
ulikuwa umefikia daraja ya juu ya kiroho kabla ya kupokea 
Wahyi. Mtukufu Mtume (s.a.w) aliishi maisha yenye mwenen- 
do mzuri na moyo safi. Hata hivyo, aliporudi kutoka katika 
Mlima Hira, akiwa amebeba amri za Mwenyezi Mungu, ilikuwa 
dhahiri kuwa alikuwa amefikia daraja tukufu ambayo ilikuwa 
tofauti kabisa na maisha yake ya zamani. 

Kwa kuwasiliana na Mwenyezi Mungu kiroho, kufyonza 
kila chembe ya nuru itokanayo na upekee na sifa njema za 
Mwenyezi Mungu, Mtume Muhammad (s.a.w) alikuwa ame- 
fikia kilele cha imani na utii; alikuwa akisimama katika swala 
mpaka miguu yake inavimba, machozi yakimtoka katika ibada 
huku akiendelea kumuabudu Mwenyezi Mungu. Hata akilala, 
moyo wa Mtume Muhammad (s.a.w) daima ulikuwa macho; 
kamwe hakujiweka mbali na kumdhukuru au kutafakari kuhusu 
Mwenyezi Mungu hata kidogo. 

Kwa baraka ya Mwenyezi Mungu, Mtume Muhammad 
(s.a.w) alifikia tabia hii ya moyo na hali ya ukamilifu; aliendelea 
kufikisha ujumbe wa Uislamu kwa watu wote, akijua amana 
aliyopewa na ambayo ilimuinua kwenye kilele cha vilele vyote. 
Mtume Muhammad (s.a.w) alikipinga chochote ambacho kin- 
geakisi au kumzuia kutekeleza jukumu alilopewa na Mwenyezi 
Mungu na akatambua wajibu wa kumuabudu Mwenyezi Mungu 
Mtukufu kuwa muhimu kuliko chochote kile. 


Ni jambo la msingi kuanza na kumhimidi Mwenyezi 
Mungu Mola wa Ulimwengu, jambo ambalo matokeo yake ni 





KUTOKA KATIKA BUSTANINZURIYA MATHNAWI 


kuutakasa moyo dhidi ya hisia, fikra na shughuli za kiovu; ni 
hapo tu ndipo Qur’an Tukufu, ambayo inawaamrisha viumbe 
wote kujilinda kwa Mwenyezi Mungu pekee, ndipo inapoweza 
kuwa kitabu cha muongozo kwa wanadamu mpaka siku ya 
Mwisho. Mtume Muhammad (s.a.w) na maisha yake ni muon- 
gozo wa mwenendo wa mwanadamu. Kumpenda Mtume 
Muhammad (s.a.w) ni kumpenda Mwenyezi Mungu Mtukufu, 
kumtii ni kumtii Mwenyezi Mungu na kumuasi yeye ni kumuasi 
Mwenyezi Mungu. Kwa hivyo Mtume Muhammad (s.a.w) ni 
kimbilio la upendo kwa wanadamu. 

Tasawwuf ni muungano wa kile kilicho dhahiri na kile 
kilichojificha ndani ya maisha ya Mtume Muhammad (s.a.w) 
na ni mchanganyiko wa upendo mkubwa. Hii ni kwa sababu 
kila kitendo cha Mtume Muhammad (s.a.w) ni aina ya msingi 
wa tasawwuf kiasi kwamba kila kitendo kinalenga kuufanya 
moyo uwe salama, nafsi iwe safi, na roho kuwa yenye siha ili 
mwanadamu awe tayari kwa ajili ya “kuungana” na muumba 
wake katika namna iliyo bora kabisa. 

Katika sehemu nyingine, imeelezwa kuwa tasawwuf ni 
kipaumbele cha Mwenyezi Mungu, iliyoanzia na “kupuliziwa 
roho” kwa Adamu (a.s) na kuhitimishwa kwa dira ya ukamilifu, 
Mtume Wake, siku ya Kiyama. Nyoyo zilizojaa upendo hushu- 
hudia ishara kuu za ustawi. 






Maadili Na Tabia 
Za Kinabii Ndani 
Ya Mathnawi 




MAADILI NA TABIA ZA KINABII NDANI YA 
MATHNAWI 


^^athnawi: “Ninampenda yule mmoja ambaye kila 
kitu ni milki j^ake; kila kitu ni kiumbe chake. Akili j^angu 
na uhai wangu nimevitoa kama vidiia kwa Kipenzi Chake.” 
(Juzuu 3:4136) 


Ashq ni jina linalotumika kwenye nguvu na uwezo wa 
hali ya juu kabisa ya upendo. Upendo mkuu huelekezwa kwa 
Mwenyezi Mungu Mtukufu na ni pale tu mtu anapompenda 
ndipo anapofikia ukamilifu katika ‘ashq. Njia ya kulifikia hili ni 
hupitia katika kuvuka hatua mbalimbali za upendo wa kidunia 
ujulikanao kama ‘ashq ya istiari. Upendo maridhawa katika 
kipengele hiki ni upendo wa Mtume wa Mwenyezi Mungu; 
aliletwa kama zawadi kwa ulimwengu kutoka kwa Muumba wa 
vitu vyote. 


Katika tenzi zilizotajwa hapo juu, Rumi anaeleza wazi 
kuwa kwa kuitoa sada akili na uhai wake kwa ajili ya Mtume - 
ambaye ni HabibuIIah (kipenzi cha Mwenyezi Mungu) - ame- 
weza kuyafikia mahabbatullah, mapenzi ya Mwenyezi Mungu. 
Maswahaba wa Mtume (s.a.w) ni mfano bora wa jambo hili. 
Jibu lao kwa ombi dogo sana la Mtume ilikuwa ni “Nafsi na 

- 

mali yangu iwe fidia kwa ajili yako; sema unachotaka ewe 
Mtume wa Mwenyezi Mungu! ” 

Mathnawi: “Kila mmoja wenu ni kondoo; Mtume 
ndiye mchungaji. Watu wote ni kama kundi moja la mifu- 
go naye ndiye msimamizia. Mchungaji hawaogopi kondoo 
(Kuchanganyika nao), bali yeye ndiye awalindae dhidi ya 
joto na baridi. 

Kama atalia Kwa ghadhabu dhidi ya kondoo hao, tam- 
bua kwamba ni kwa sababu ya upendo alionao kwao wote.” 
(Juzuu 3: 4146- 4148) 

Kuwaelezea wanadamu kama kundi la kondoo katika 
tenzi zilizotajwa hapo juu haijamaanisha kuwashusha hadhi. 
Ni katika kutuzindua kuijua hali yetu, ambayo ni ima sisi ni 
wachungaji kama mchunga kondoo au ni wachungwa kama 
kondoo. Katika hadith fulani, Mtume (s.a.w) anasema kuwa 
“Nyinyi nyote ni wachunga na mtaulizwa kwa mlivyovic- 
hunga. ” (Bukhari, Jumu’a 11. Istikraaz 20; Muslim, Imara 20). 
Hii inatuonyesha kuwa mwanadamu ana kipawa na uwezo 
wa kuwaongoza wengine; kutokana na uwezo huu amepewa 
majukumu kadhaa wa kadhaa. Mchungaji mara nyingi huone- 
kana akimbeba mnyama anayeumwa ambaye aliachwa nyuma 
na kisha kumuunganisha na wengine. Tabia na sifa kuu na za 
kipekee za mchungaji ni huruma, upendo na ikhlasi’ yule ana- 
yewaongoza wengine ni lazima mara zote ashikamane na watu 
anawajibika kwao kwa kuwa karibu na nyoyo zao. 

Mathnawi: “Quran ni maelezo ya sifa za Mitume. 
Kama utaisoma na kuifanyia kazi, basi tambua kuwa ni 
kama vile umewatembelea mitume na mawalii wote. 


Kama utaisoma na ukawa hujafungamana na sheria na 
kuishi kulingana na maadili ya Qur’an, ni faida gani utaka- 

i;oipata ya kuwaona Mitume na mawalii? 

Mtu akivisoma visa vya Mitume kwa kina kabisa, pango 
hili la mwili wake litakua jembamba kwa ndege wa nafsi 
kuingia (yaani ndege wa nafsi hatopata kuingia).” (Juzuu 1: 
1516- 1518) 

Qur’an Tukufu imeletwa kwa watu kama muongozo (hida- 
ayah): inawaonyesha njia ya kuifikia na kuipata furaha ya kweli 
hapa duniani na huko Akhera. Ili kulifikia hilo, Qur’an Tukufu 
inatuongoza kwa kugusia mada mbalimbali katika mitindo 
mbalimbali na kwa mifano mbalimbali. Miongoni mwa mada 
hizi, visa mbalimbali kuhusu Mitume na watu wao vimechukua 
nafsi ya kipekee na ya muhimu. Wale wanaoisoma Qur’an 
Tukufu hupata kiwango kikubwa cha taarifa na habari kuhusu 
neema na baraka walizopewa Mitume na watu wema ambao 
Mwenyezi Mungu amewaridhia, vilevile habari kuhusu maan- 
gamizo ya wapagani na madhalimu waliomuasi Mwenyezi 
Mungu Mtukufu; wanapoyajua haya hupata kuyapangilia mais- 
ha yao kama watu wenye msimamo madhubuti (istigaamah). 

Ili mtu waeze kupata faida kubwa kutokana na visa vya 
Mitume vilivyosimuliwa katika Qur’an, anatakiwa pia kuwa 
ni mwenye kujiandaa na ulimwengu wake wa ndani. Hakika 
Mwenyezi Mungu anasema katika Qur’an Tukufu kwamba 
kushindwa kuitafakari maana ya ndani ya aya za Qur’an ni 
kwa sababu ya vizibo vilivyowekwa juu ya nyoyo za watu hao. 

“Jel Hawaizingatii hii Qur’ani? Au kwenye nyoyo (zao) 
zipo kufuli?” ('Muhammad,^?:^^) 

Kwa mujibu wa aya hii, ili mtu aweze kuelewa, kuzingatia, 
kuhisi na kuweza kuzielewa siri zilizomo ndani ya Qur’an Tuku- 
fu hanabudi kuwa na moyo safi na salama, kwa kuwa Qur’an 
hufungua siri zake kwa moyo ulio safi na salama. Mtume 

(s.a.w) ndiye aliyekuwa msafiri mkuu wa Qur’an tukufu, hivyo, 
kimsingi, hadith zake zote zinaitasiri Qur’an Tukufu. Baada ya 
Mtume (s.a.w), wafasiri wakubwa na sahihi wa Qur’an ni wale 
wanachuoni wema ambao huyafanyia kazi wanayoyajua na 
ambao maisha yao ya kiroho yamechota sehemu ya maisha 
ya Mtukufu Mtume (s.a.w). Katika mnasaba huu, Mawlana 
anasema: 


“Wanaoijua Qur’an ni wale waitekelezao kwa vitendo”. 

Moyo uliofunikwa na weusi utokanao na matamanio ya 
mwili hawana chochote cha kuchukua ndani ya Qur’an Tuku- 
fu. Mustashrigina wa Kimagharibi wanaousoma Uislamu wana 
elimu ya nje tu, lakini kwa kuwa hawaishi maisha ya kiroho, 
Qur’an haikufungua siri zake kwao na hivyo hawaoneshi uon- 
gofu. Mwenyezi Mungu Mtukufu anasema: 

“Na wao wakiona kila Ishara hawaiamini. Wakiiona 
njia ya uwongofu hawaishiki kuwa ndiyo njia; lakini waki- 
iona njia ya upotofu wanaishika kuwa ndiyo njia. Hayo ni 
kwa sababu wamezikanusha Ishara zetu, na wameghafilika 
nazo.” (A’raf, 7: 1446) 


Lengo la kuisoma Qur’an ni kufungamana ni kuweza 
kupambwa na tabia zake. Baada ya kifo cha Mtukufu Mtume 
(s.a.w), bibi Aisha (r.a) alipoulizwa kuhusu tabia na maadili ya 
Mtukufu Mtume (s.a.w) alijibu kuwa: 

“Tabia yake ilikuwa ni Qur’an” (Muslim, Musafirin 139; 
Nasai, Qiyamul lay, 2) 



Qur’an Tukufu imebeba sheria na taratibu ambazo zime- 
tumwa ili kuleta maadili kwa wanadamu ambayo yapo juu zaidi 
ya yale ya malaika. Katika aya zilizotajwa hapo awali, Rumi 
anatoa ujumbe kwamba kuisoma Qur’an na kuielewa humfan- 
ya mtu aweze kujipamba na tabia za Mtukufu Mtume (s.a.w). 

Mtukufu Mtume (s.a.w) alilieleza hili kama maadili na tabia 
tukufu na akautaka umma wake kujipamba kwa sifa na tabia 
adhimu za Mwenyezi Mungu Mtukufu. (Munawi, al-Ta’arif, 
ukurasa 564) 

Kisa cha Ibn abbas (r.a) ni mfano mzuri wa maadili ya na 
tabia za Qur’an Tukufu. 

Siku moja, mtu mmoja alimwambia Ibn Abbas (r.a) mambo 
yasiyopendeza lakini hakumjibu badala yake akakaa kimya. 
Yule mtu alishangazwa na akamuuliza Ibn Abbas kwanini naye 
hakulipiza. Hapo Ibn Abbas akajibu kuwa: 

“Kuna sifa tatu ambazo zinanizuia mimi kukulipiza 
kisasi dhidi ya/co; Ya kwanza, ninaposoma aya katika kita- 
bu cha Mwenyezi Mungu, hutamani kila mtu akijue nilicho- 
jaaliwa kukisoma; pili, ninafurahi sana ninaposikia jaji wa 
Kiislamu ametenda haki katika maamuzi yake, hata kama 
sina mahusiano ya kifamilia na jaji huyo; tatu, ninafurahi 
sana mvua inaponyesha katika ardhi inayomilikiwa na 
Waislamu japokuwa sina mifugo inayopata malisho katika 
ardhi husika au japokuwa mimi mwenyewe similiki ardhi 
huko.” (Haythami, Majmu al-Zawaid, juzuu ya 9, ukurasa wa 
284) 

Mathnawi: “Kuna sauti za kuvutia ndani ya Mitume 
zenye kuamsha; Sauti hizi huwapa uhai ghali wale wanaou- 
tafuta Ukweli.” (Juzuu 1:1919) 

Maisha huwa na maana na thamani pale tu yanapopata 
mawazo na mwenendo sahihi. Hii ina maana ya kuufikia na 
kuupata ukweli na uzuri. Muongozo bora na wa kipekee katika 
kulifanya hili ni Mitume, kwa sababu Mwenyezi Mungu aliwa- 
fanya wote, hususan Mtume Muhammad (s.a.w), kuwa viigizo 
bora kwa wanadamu. Tenzi zilizotangulia hapo juu kutoka kwa 

Mawlana zinasisitiza juu ya ukweli huu. 

Matokeo na athari ya mwenendo na tabia ya Mtume 
Muhammad (s.a.w) kwa watu na kuwa kwake kiigizo chema 
kwa watu wote haikuacha kuwaenea na kuwavutia wanadamu 
wote tangu alipoanza kazi yake ya utume. Hata wale ambao 
hawakuuamini utume wake walilazimika kuzikubali tabia na 
maadili ya hali ya juu ya Mtume Muhammad, huku wale wali- 
ompenda wakitamalakiwa na upendo mkubwa kwa ajili yake 
wakamuonyesha mapenzi ya hali ya juu kabisa kuwa kutokea 
kwa binaadamu. Maswahaba walionyesha utii na utayari wao 
kwa kusema “Mali yangu, nafsi yangu na wapendwa wangu 
wote wawe fidia kwako.” Msafara wa upendo, ambao utaende- 
lea mpaka siku ya Kiyama, unatiririka unasonga mbele na kuti- 
ririka kwa upendo wake. Ulimwengu umeng’arishwa na nuru 
yake, ambayo ina mwanga zaidi ya jua. Furaha maridhawa ya 
imani inapatikana tu kupitia kwake. Wanadamu wameshindwa 
kumuelezea kiufasaha na kama anavyostahiki kwa sababu, 
kutokana na maadili na maisha yake yasiyokuwa na kasoro, 
yeye ni johari ya ulimwengu huu. Washairi na malenga mba- 
limbali wameshindwa kujizuia kumsifia. Zifuatazo ni baadhi ya 
lulu, tenzi na tungo maridhawa ambazo zimetungwa kumhusu. 

Utenzi ufuatao unatoka kwa Yaman Dede, Malenga aliye- 
ishi miaka ya hivi karibuni; alikuwa mrisho na kuamua kusilimu 
baada ya kugundua ukweli ulioletwa ni Mtume Muhammad 
(s.a.w). 

Sitovunjika moyo kama ningekuwa katika jangwa lenye 
joto bila maji, 

Nina volkano moyoni mwangu ambazo hata bahari 
haiwezi kuzizima. 

Kama mvua ya moto ingenyesha na kuushika, nisinge- 

- 

weza kuhisi chochote. 


Nipe faraja kwa uzuri wako Ewe Mtume wa Mweni^ezi 
Mungu, hakika mimi ninaungua! 

Ustawi ulioje kuyafumha macho yangu na kufa kwa 
upendo wako! 

Je haiwezekani kuitoa pumzi yangu ya mwisho katika 
daira yako? 

Macho yangu yakififia, itakuwa rahisi na wepesi kufa 
pamoja nawe! 

Nipe faraja kwa uzuri wako Ewe Mtume wa Mwenyezi 
Mungu, hakika mimi ninaungua! 

Muhammad Es’ad Erbili, ambaye alikuwa ni mmoja wa 
Masufii wakubwa katika historia za hivi karibuni, anaelezea 
hisia zake na shauku yake kwa Mtume (s.a.w) katika maneno 
mazuri yafuatayo: 

“Ewe kipenzi! Kutokana na muonekano wa uzuri wako 
kupitia ishara mbalimbali, 

Chemchem inawaka, waridi nalo linawaka, gugu lina- 
waka, dunia na miiba vyote vinawaka. 

Kinachowasha moto huo ni nuru kutoka katika wajihi 
wako mtukufu. 

(Ndiyo maana) roho inawaka, moyo unawaka na macho 
yanayolia kwa shauku ya upendo wako yanawaka. 

Je inawezekana kumfanya shahidi wa mapenzi aoshwe 
pamoja na moto huu mkubwa? 


Mwili unawaka, sanda inawaka, hata maji matamu ya 
kumuoshea shahidi yanawaka. 

- 

Ni kama vile kila kitu chenye uzuri kimeakisi uzuri kutoka 
kwa Mtume Muhammad (s.a.w). Bustani hili la viumbe halija- 
wahi kuona waridi linalovutia kama sura yake. Fuzuli anaue- 
lezea ukweli huu katika utenzi wake maarufu ujulikanao kama 
“Taabini ya Maji”: 

Ewe jicho! Usimwage machozi gako juu ya moyo 
wangu, ambao unaungua moto (kwa mapenzi ya Mtume 
wa Mwenyezi Mungu)! Kwa sababu hakuna wajihi unaoweza 
kumwaga maji kwenye moto uHowashwa na joto !a mapen- 
zi. (Moto huu wa mapenzi hauwezi kuzimwa. Tone hUo 
!a maji Hnaiodondokea kwenye moto unaowaka haHwezi 
kufanya !o!ote zaidi ya kuzidisha moto). 

Mtunza bustani asijisumbue kwa kuHmwagiHa maji 
bustani hUi !a waridi. 

Kwa hakika, hata kama atamwagUia mae!fu ya bustani 
ya waridi, (Ewe Mtume wa AHah) hakuna waridi !o!ote Hta- 
ka!oota hapo !enye uzuri kama wajihi wako... 

Fuzuli akaielezea tena hii shauku kubwa ndani ya utenzi 
ufuatao: 

Ninatokwa damu machoni mwangu sababu ya sura 
yako ambayo ni kama waridi. 

Ewe kipenzi, huu ni msimu wa mawaridi, hayatoyazui- 
!ia maji yatiririkayo kuyafikia? 

Mathnawi: “Eau kama mtu angejua ya!e ambayo Mtume 
aHkuwa akijua, basi asingepata ushupavu kwa ajiH ya du’aa 
na maombi wa!a nguvu ya kufunga na kuswaH.” (Juzuu 
2:1913) 

Kuna makundi matatu ya ukweli (hagigah) aliyejaaliwa 
Mtume (s.a.w).Yale yaliyo katika kundi la kwanza yalifanywa 

kuwa siri ya milele baina ya Mwenyezi Mungu na Mtume 
Wake. Mtukufu Mtume (s.a.w) hakuwahi kufichua hata sehemu 
ndogo sana ya siri hizi kumwambia mtu yeyote yule. Wakati 
akielezea jambo hili alisema: 

“Naapa kwa Allah, kama mngeyajua yale niyajuayo basi 
mngelia sana na kucheka kidogo, msingalipata raha na faraja 
kwa wake zenu na mngemwagika barabarani na jangwa- 
ni mkimlilia (na kumuomba) Mwenyezi Mungu (awaondolee 
masaibu).” (Ibn Majah, Zuhd,19) 

Haqiqa katika kundi hili inaweza tu kujulikana kwa nuru 
ya Utume (nuur al-nubuwwa). Hakuna mwingine yeyote isi- 
pokuwa Mtume pekee ndiye mwenye uweza huu, hivyo elimu 
hii ni fumbo la milele. Jambo hili katika mambo yaliyoachwa 
bila kufichuliwa kwa wanadamu. 

Kundi la pili , ni yale yaliyofunuliwa kwa Mtume (s.a.w) 
naye akayafunua kwa baadhi ya watu maalum wenye utam- 
buzi na upevu wa kipekee. Elimu hii haikulengwa kwa watu 
wote. Tunatambua kwamba Mtukufu Mtume aliwaambia 
Abuubakar(r.a) na Ali (r.a) baadhi ya siri hizi. Tunajua pia kuwa 
aliwapa baadhi ya siri Abu Hurayra (r.a) na Hudhayfa al-Yaman 
(r.a) Siri zilizofichuliwa katika fungu hili ndizo zinazounda misin- 
gi ya Tasawwuf, yaani elimu ya maisha ya kiroho iliyotolewa 
na Allah. Kwa sababu hii, nuru ya muongozo wa Usufi inagota 
kabisa kwa Abu Bakr au Ali (r.a). Elimu na maarifa ya kundi hili 
imehifadhiwa kwa ajili ya wateule maalumu wa kiroho (kha- 
waas). Elimu hii hupita kutoka moyo mmoja hadi moyo na hii 
itaendelea mpaka siku ya Hukumu. Habari na taarifa kutoka 
katika kundi hili ambazo zimejikuta katika vitabu mbalimbali ni 
ganda tu la tunda. Kwa hakika kiini chenyewe cha tunda hili 
“sio herufi” bali ni “hali” tu; sio manene bali ni tabia. 

Kundi la tatu la habari ambazo Mwenyezi Mungu alimpa 
Mtukufu Mtume ni zile ambazo ni kwa ajili ya watu wote. Haba- 
ri hizi ni sheria mbalimbali. Walengwa wa habari hizi ni wana- 
damu wote; Mtukufu Mtume (s.a.w) hakutumwa kwa watu au 
kipindi maalumu, bali alitumwa kwa watu wote. Kwa sababu 
hii, tangu alipopewa utume mpaka siku ya Kiyama, watu wote 
wanatambuliwa kama “watu au umma wa Muhammad. ” Kundi 
hili limmegwanyika katika sehemu mbili: wale walioukubali 
ujumbe wa Mtume (da’wa) hujulikana kama Ummat al-ijaaba 
(yaani wale walioitikia wito) na wale waliokataa huitwa Ummat 
al-ghayr al-ijaaba (wale ambao hawakuitikia wito) au Ummat 
al-da’wa (yaani wale wanaotakiwa kulinganiwa). Ulinganio 
huo ni kwa watu wote. 

Rumi ameuelezea ukweli huu katika tenzi zilizotajwa hapo 
juu na akaendelea kubainisha kuwa kuzielewa taarifa na habari 
zinazopatikana katika kundi la kwanza ni jambo lililo nje ya 
nguvu na uwezo wa mwanadamu. 

Mathnawi: “Mtume alisema: Enyi maswahaba zangu, 
enyi ummati wangul Hakika mimi ni mkarimu na mwenye 
huruma kwenu zaidi ya huruma ya baba.” 

Mapenzi ya Mtume kwa umma wake ni mathubuti na 
makubwa mno kuliko mapenzi ya baba kwa mwanae. Historia 
ya maisha ya Mtume (s.a.w) imejaa ushahidi wa kutosha wa 
jambo hili. Kuna maelfu ya mifano ambayo inaweza kutolewa. 
Hakuwa ni mwenye kula au kunywa wakati jamii yake ikiwa 
na njaa. Alijaribu hata kufunga jiwe tumboni mwake ili kuipun- 
guza makali ya njaa yake. Anapomsikia mtoto analia na yeye 
akiwa katika swala ya jamaa, alikuwa akiifupisha swala yake na 
kusoma sura fupi za Qur’an badala ya sura ndefu. Aliongoza 
umma wake katika nyakati na vipindi vigumu sana. Alilinda 
nafasi yake hata pale jeshi lilipoelemewa katika vita vya Uhud 

- 

na Hunayn na kuzikabili safu za adui. Wakati wa harakati za 
vita alikuwa akisaidia kukusanya wanajeshi. Kujitolea kwake 
kwa ajili ya umma wake kumeelezewa kama ifuatavyo ndani 
ya Qur’an Tukufu: 

“Hakika amekwisha kujieni Mtume kutokana na nyinyi 
wenyewe; yanamhuzunisha yanayo kutaabisheni; anaku- 
hangaikieni sana. Kwa Waumini ni mpole na mwenye huru- 
ma.” (Tawba, 9: 128) 

Katika aya hii, Mwenyezi Mungu Mtukufu amemtaza 
Mtume (s.a.w) kwa sifa za Rauuf na Rahim, sifa za Mwenyezi 
Mungu Mtukufu. 

Kwa vitendo vyake, maneno na maadili, Mtukufu Mtume 
(s.a.w) alikuwa muongozo na rehma iliyowajumuisha na kuwa- 
enea wanadamu wote. Akiwa katika njia ya kuwaongoza watu, 
alikabiliana na taabu, shida na matatizo makubwa sana. Akai- 
kamilisha kazi na wajibu wake aliopewa na Mwenyezi Mungu 
bila kuchoka. Alikuwa na hali ya subra sana kiasi kwamba 
wakati mwingine Mwenyezi Mungu alimteremshia ufunuo na 
kumtaka asijichoshe na kujiumiza sana. 

Mwenendo huu bora ulioonyeshwa na Mtukufu Mtume 
(s.a.w) katika kuwaokoa watu umeelezwa katika aya ifuatayo: 

“Huenda labda ukajikera nafsi yako kwa kuwa hawawi 
Waumini.” (shu’araa, 26:3) 
















Tabia Za Mtume 
(s.a.w) 

I^uwa na maadili na dini ndio sharti pekee la kuishi 
katika namna ambayo inamfaa binaadamu. Mwenyezi Mungu 
Mtukufu Nabii Muhammad (s.a.w), kama kiigizo cha maadili 
kisichokuwa na kifani kwa wanadamu ili waweze kuishi mais- 
ha ya imani na kufuata njia iliyonyooka. Majukumu makuu 
ya Mtume (s.a.w), baada y kutuelekeza kwenye imani, ilikuwa 
kuwanusuru waumini dhidi sifa mbaya za nafsi na kuwanyan- 
yua kwenye tabia njema zenye kusifika. 

Mtu aliyetumwa na Mwenyezi Mungu kuwa mfano kwa 
wanadamu kama Mtume wa Uislamu ambayo ni dini kamili, 
ni Mtume Muhammad (s.a.w). Mwenyezi Mungu ameteremsha 
ufunuo kuhusu Mtukufu Mtume (s.a.w) akisema: “Na hakika 
wewe una tabia tukufu...!” (Qalam, 68: 4). Kwa hali hiyo, 
njia pekee yenye uhakika wa kupata ustawi katika dunia hii 
na hapo kesho ni kunufaika na kufaidika na mfano wa tabia, 
maisha na mwenendo huo wa Mtume Muhammad (s.a.w). 
Tutaweza tu kupata baraka hii kwa kumpenda Mtukufu Mtume 
Muhammad (s.a.w) na kwa kuishi ndani ya ulimwengu wake 
wa kiroho. 


Ulimwengu ni ishara ya upendo wa Mwenyezi Mungu. 

Msingi wa kweli wa ishara hii ni nuru ya Mtume Muhammad 
(s.a.w). 

Furaha ya dunia hii na kesho akhera inaweza tu kupa- 
tikana kwa upendo tulionao kwake. Historia inashuhudia 
kuwa taifa na umma wowote hupata ustawi unapojipamba 
kwa upendo wa kumpenda Mtume wa Uislamu. Tunaweza 
kuhifadhi neema zisizokuwa na kikomo, uzuri maridadi na siri 
za kina ambazo sisi wanadamu tumeumbwa nazo kwa kumtii 
Mwenyezi Mungu Mtukufu na kuishi kwa mujibu wa maadili 
na tabia za hali ya juu za Mtukufu Mtume Muhammad (s.a.w). 

Rumi ametusimulia kuhusu mtu fulani katika za za asri-i- 
saadat aliyepoteza dhamira yake na ambaye hisia zake ziliku- 
wa ni zenye kufia aliyekosa kabisa staha na adabu, akaendelea 
tena kutuambia ni kwa namna gani Mtume Muhammad (s.a.w) 
alivyoishuguhulikia hali hiyo na jinsi alivyomsaidia mtu huyo 
kuipata imani. 

Siku moja majira ya jioni, kundi dogo la waumini liliingia 
msikitini kama wageni wa Mtukufu Mtume (s.a.w) na kusema: 
“Ewe uliyebarikiwa, ambaye huwakaribisha kwa moyo mmoja 
watu wote! Tumekuja hapa kama wageni wako. Hatuna kitu 
cha kula wala cha kunywa; tumetokea mbali na hakuna tuna- 
yemjua eneo hili. Tuonyeshe huruma na wema wako, tandaza 
nuru yako, toa ustawi, wema na upendo wako.” 

Mtume Muhammad (s.a.w) akawaambia maswahaba 
wake: “Rafiki zangu! Gawaneni watu hawa baina yenu na 
nendeni nao katika majumba yenu, wapeni mahitajio yao, kwa 
sababu ninyi ni kama mimi kwa ukarimu mna maadili yangu.” 
Kila swahaba akamchukua mgeni mmoja na kwenda naye 
kwake. Lakini, miongoni mwao alikuwepo mtu ambaye ali- 
kuwa tofauti na wenzake; alikuwa alikuwa fedhuli na mwenye 

tumbo kubwa. Hakuna mtu aliyekuwa na ujasiri wa kumpeleka 
mtu huyu nyumbani kwake. Aliachwa pekee masikini na hivyo 
Mtume Muhammad (s.a.w) akamchukua na kumpeleka kwake. 

Kulikuwa na mbuzi saba wanaotoa maziwa katika zizi la 
Mtume (s.a.w). Muda wa jioni mbuzi hutolewa nje tayari kwa 
ajili ya kukamuliwa maziwa. Mgeni huyu mwenye umbo kubwa 
alikula chakula chote na akanywa maziwa yaliyokamuliwa 
kutoka kwa wale mbuzi wote saba. Baadhi ya wanafamilia 
walionesha kukerwa na mtu huyu fedhuli kwa sababu alikuwa 
amekula chakula chote ndani ya nyumba. Tumbo la mtu huyo 
likajaa na kuvimba kama ngoma, kwani alikula chakula cha 
watu saba au nane peke yake. Usiku ulipoingia akaenda kujila- 
za katika chumba fulani na mjakazi wa nyumbani alichukizwa 
sana na mgeni huyo kiasi ambacho akaenda kuufunga kwa 
mlango kwa nje kwa kutumia mnyororo. 

Usiku yule mgeni alishikwa na maumivu ya tumbo, akata- 
ka kutoka nje. Akaamka na kuelekea mlangoni, kila akijaribu 
kuufungua mlango alishindwa kutokana na mlango ule kuwa 
umefungwa kwa nje. Alijaribu kuufungua kwa kutumia kila 
mbinu lakini hakufanikiwa. Akakata tamaa kuona kuwa mlan- 
go haufunguki, lakini hakuna kitu alichoweza kufanya, hakuwa 
na dawa wala furaha, hivyo akaamua kujilaza chini akijaribu 
kujisahaulisha maumivu ya tumbo. Akashikwa na usingizi na 
akalala, katika ndoto akaota yupo katika sehemu ya peke 
yake, akaona kuna nyumba moja ya zamani ambayo aliiona 
muda mrefu uliopita akaikumbuka. Alipojiona kuwa yuko kati- 
ka nyumba ya pekei yake akatumia fursa hii na kujifariji kwa 
kukaa katika kona mojawapo ya nyumba hiyo. Alipoamka asu- 
buhi alijisikia aibu mno kwa kuona kuwa alikuwa amekichafua 
kitanda alicholalia. Akasubiri, akawaza ‘natumai usiku umek- 
wenda haraka na hivi karibuni nitasikia mlango ukifunguliwa. 

Alisubiri mlango ufunguliwe tu kisha atimke na kukimbia. 

Asubuhi Mtume (s.a.w) akaja kuufungua mlango ili mtu 
yule atoke, lakini yule kijana akajificha kwa aibu. Alipopata 
upenyo tu akichoropoka na kukimbia. Baadae mtu mmoja wa 
nyumbani akaleta yale mashuka na kuyaweka mbele ya Mtume 
(s.a.w), ni kama vile kumwambia “Angalia mambo alofanya 
mgeni wako.” 

Mtume (s.a.w) mwenye huruma akatabasamu na kusema: 
“Niletee beseni la maji na nitaosha mashuka haya yote mimi 
mwenyewe.” 

Watu wote wakainuka kwa mshangao wakiona aibu waki- 
sema: “Hapana tutafua sisi. Hii ni kazi ya mikono sio ya moyo. 
Tupo hapa kukuhudumia na kukutumiki. Kama wewe ukifanya 
wajibu wetu je sisi tutafanya nini? Mtukufu Mtume (s.a.w) 

Akawajibu: “Ninajua ni kwa namna gani mnavyonipenda, 
lakini kuna hekima kwa mimi Kuifua hii.” Wakasubiri ili kuijua 
hekima hiyo. 

Mtukufu Mtume (s.a.w) akaosha uchafu ule kwani kwa 
hakika alikuwa anatekeleza amri toka kwa Mwenyezi Mungu 
Mtukufu; hivi ndivyo moyo wake mtukufu ulivyokuwa umem- 
wambia. Kwa hakika kulikuwa na hekima kubwa sana katika 
jambo hilo, kwani mtu yule ambaye alilala katika nyumba ya 
Mtukufu Mtume (s.a.w) alikuwa na kijisanamu shingoni mwake. 
Alibaini kuwa amepoteza sanamu yake, akawaza mwenyewe: 
“Sanamu yangu ya thamani nitakuwa imeidondosha chumbani 
bila kujua.” Alikuwa na aibu juu ya kile alichokifanya katika 
nyumba ya Mtume (s.a.w), lakini thamani ya sanamu yake 
iliyopotea ilimfanya aishinde aibu yake. 

Alirudi haraka sana kuitafuta sanamu yake. Aliikuta sana- 
mu yake katika nyumba ya Mtume Muhammad (s.a.w), lakini 

pia alimuona Mtume (s.a.w) akamkuta akifua kwa mikono 
yake mitukufu nguo ambazo mgeni huyo alikuwa amezichafua. 
Mapenzi yote aliyokuwa nayo juu ya sanamu yake yakaondoka 
moyoni mwake na kuyeyuka, na huku akitambua kile alichoku- 
wa amekifanya akaangukia katika hali ya majuto; akazichana 
nguo zake mwenyewe, akajipiga usoni na kichwani kwa miko- 
no yake na kujibamiza ukutani akisema: “Ewe kichwa chenye 
wazimu umefanya nini! Akijipiga kifua chake na kusema: Ewe 
kifua usiyekuwa uzuri na utukufu!” akapiga magoti na kusema: 
“Ewe mtu mbaya usiyekuwa na dhamiri na akili!” 

Kisha mtu huyo akamgeukia Mtume (s.a.w) na kumwam- 
bia: “Ee fahari ya ulimwengu, mheshimiwa mwenye utukufu! 
Ninaona aibu kwa ujinga niliouonyesha kama malipo kwa 
ukarimu wako.” Akaiambia ardhi kwa moyo ulioguswa na 
kusema: “Ewe ardhi, uliojaa hekima! Unashikamana na amri 
za Mwenyezi Mungu na kumsujudia. Unaishi na upendo Wake 
hali ya kuwa mimi ni mtu mwenye kusikitisha ambaye nina- 
neemeka kwa baraka unazozipamba. Nimeshindwa na nafsi 
yangu na siwezi kujimudu kabisa. Unapomuelekea Mwenyezi 
Mungu unakuwa mtiifu na uliyeishiwa nguvu, na ndio maana 
unatetemeka unapomhimidi Yeye. Lakini kwa upande wangu 
nimepingana na amri Zake. Aibu juu yangu!” 

Aliangalia mbinguni na kumwambia Mtume Muhammad 
(s.a.w): “Ewe gibla cha ulimwengu! Sina haki ya kuangalia uso 
wako”. Hali yake ya hisia ilikwenda mbali zaidi, alikuwa ana- 
tetemeka na hali ya kuwa anapaparika. Mtume Muhammad 
(s.a.w) akamchukua masikini huyu ambaye alikuwa akijaribu 
kutoka katika ukafiri, akamfanya ajisikie amani, akaurudisha 
moyo wake ulioonekana kusononeka. Akaongea na kijana 
yule kwa maneno yenye athari ya ajabu kabisa na yenye 
kupenya ndani ya dhamiri. Mtu huyu ambaye hapo kabla sana- 

mu yake ilikuwa imemteka nyara hakuwahi kuona moyo kama 
wa yule aliyekuwa amesimama mbele yake, moyo wa wema na 
maadili mema; wawili hawa mara wakawa marafiki wa karibu 
kabisa. Mtume (s.a.w) akastaajabu kwamba mtu yule aliyeone- 
kana kuwa na vurugu, mwenye majivuno alikuwa amebadilika 
na kuwa mtu mwenye unyenyekevu mkubwa. Mtukufu Mtume 
(s.a.w) akamwambia yule kijana asogee karibu yake. Kana 
kwamba alikuwa ameamka kutoka katika usingizi mzito, yule 
kijana akamkaribia Mtume na kusema: “Ewe shahidi wa umoja 
wa Mwenyezi Mungu, nifundishe ushuhuda wa kumkiri Muum- 
ba mmoja utakaonifungamanisha naye: Imani ya upekee wa 
Mwenyezi Mungu na kuthibitisha Utume wako, hapo nitaweza 
kuungana na msafara huu wa furaha. Nimechoshwa na mgha- 
fala wangu, nimechoshwa na moyo wangu kutokuwa na hisia 
yoyote. Ninataka kufika kwenye jangwa la imani ya milele. 

Mtukufu Mtume (s.a.w) akamuelekeza kijana huyo katika 
imani. Akamfundisha maneno matukufu ya shahada: “Lailaha 
illa llah, Muhammadur Rasulullah.” Mtukufu Mtume (s.a.w) 
akamwambia mtu yule: “Njoo kwetu usiku wa leo na uwe 
mgeni wa nyumba yetu na nyoyo zetu pia. ” Mtu huyu aliyeba- 
hatika akasema: “Ninaapa kwamba vyovyote nitakavyokuwa 
au popote nitakapokwenda daima nitakuwa mgeni wako. 
Nilikuwa nimekufa ukanipa uhai. Kuanzia sasa na kuendelea, 
mimi mtumishi wako niliye huru, mlinzi wako. Kila mmoja 
katika ulimwengu huu na huko akhera, wote hao ni wageni 
wako.” 



Usiku huo tena Bedui huyo akawa mgeni wa Mtume 
(s.a.w); alikunywa kiasi kidogo sana cha maziwa yaliyoka- 
muliwa kutoka kwenye mbuzi mmojawapo na kumshukuru 
Mwenyezi Mungu kisha akasimama. Mtukufu Mtume (s.a.w) 
akamwambia: ”Endelea kunywa na kula.” Mgeni huyo katika 

imani akajibu: 

“Ninaapa kwamba kwa kweli nimetosheka sio kama 
nasema hivi kwa aibu au kwa kuogopa na kujionesha, bali 
nimetosheka. Kibaba kimoja cha baraka zako ni bora kuliko 
maelfu ya vibaba. Nimeshiba kuliko hata jana nilipomaliza 
chakula Chote.” 

Watu wa nyumbani hapo wakastaajabu, na kujisemea wao 
kwa wao: “Inawezekanaje kwa mtu mwenye umbo kama lake 
kutosheka kwa tone la mafuta ya mzaituni?” “Inawezekanaje 
chakula cha mbayuwayu kilijaze tumbo la tembo? Ni jambo la 
kushangaza mno, kwa mtu mwenye mwili kama tembo kula 
kitu chenye ukubwa kama mbu!” 

Kwa hakika kabisa, baada ya kuokolewa kutoka katika 
ukafiri, tumbo la mnyama kama dragoni huweza kushibishwa 
kwa chakula cha siafu. 

Kisa hiki kina mafunzo mengi yenye busara na hekima. 
Jambo la awali kabisa, muongozaji lazima afundishe thamani 
ya maadili kwa mtu aliye katika njia ya imani. Kwa kutekeleza 
na kuonyesha maadili haya yeye mwenyewe, Mtukufu Mtume 
(s.a.w) alimchukua kafiri anayekula sana, baada ya watu wote 
kumkataa, akamlisha na kumuonesha ukarimu wa hali ya juu 
tena alikuwa akimpa hata chakula chake mwenyewe. Mtu 
huyo alipochafua mashuka, Mtukufu Mtume (s.a.w) aliyasa- 
fisha kwa mikono yake na hii ndio iliyompelekea Bedui huyu 
kuyastaajabia maadili ya Mtume; alifua na kusafisha uchafu 
ambao watumishi waliona vigumu kuusafisha. Mtume (s.a.w) 
kamwe hakumlaumu wala kumkosoa Bedui huyo. Kwa uko- 
mavu mkubwa, Mtume Muhammad (s.a.w) alionyesha moyo 
wa uaminifu. Matokeo yake, mtu ambaye alikuwa ameghafili- 
ka, jeuri na weusi wa moyo akawa amejazwa nuru ya imani. 





KUTOKA KATIKA BUSTANINZURIYA MATHNAWI 


Ilikuwa ni mwenendo mzuri wa Mtume (s.a.w) ndio uliomfanya 
Bedui huyu kuiona nuru na kujutia makosa yake ya nyuma. 
Huu ndio mwenendo na tabia ya Mtume (s.a.w)! 

• Mwenendo huu huweza kumgeuza kafiri kuwa muumi- 
ni, na mlafi kuwa bahari yenye kutosheka. 

• Maadili haya huweza kuzifanya nafsi zilizojisahau kuwa 
zenye utii na kuzigeuza nyoyo za baridi kuwa bahari ya huru- 
ma. 

• Maadili kama haya huweza kuigeuza jamii kutoka kati- 
ka ukatili na kuwa jamii inayojali utu. 

• Maadili haya huwafanya watu wajione kuwa wanawaji- 
bika kwa yale kwa tabia na sifa hasi walizo nazo. 

• Maadili haya yanaweza kuamrisha mema na kujipam- 
ba kwa wema na huruma, kwa sababu ni huruma au wema 
ndiyo unaowateka watu. Kwa kiwango chochote tutakachoon- 
yesha wema ndivyo uadui na uhasama unavyoondoka na wale 
walio mbali watakuja karibu na kuwa marafiki. Qur’an Tukufu 
inasema: “Kinga maovu kwa kutenda galigo mema zaidi...!” 
(Muuminun, 23: 96; Fussilat, 41: 34) 

• Tabia hizi ndizo zilizomfanya Mtume Muhammad 
(s.a.w) kuwa ni mfalme wa sayari zote. 

• Maadili haya ndio maadili ya hali ya juu kabisa ambayo 
humridhisha Mwenyezi Mungu Mtukufu: “Na hakika wewe una 
tabia tukufu kabisa” (Qalam, 68:4) 

Ewe Mwenyezi Mungu Mtukufu! Yapendezeshe maadili 
yetu kwa kufuata mwenendo wa Mtume ( s.a.w). Matendo 
yake yamejaa uzuri wa milele; wajaalie waumini wote uwezo 
wa kuishi katika mwenendo kama wa Mtukufu Mtume! Amiin! 






Usiudhiwe I 

IN^athnawi: “Kama unajua nani aliye ndani ya moi;o 
huu, tabia hii ya ukaidi ni ya nini mbele ya Mmiliki wa 
moyo huu?” 

“Watu wajinga huiheshimu misikiti iliyotengenezwa 
na wanadamu, lakini kwa kutojali huzivunja nyoyo laini.” 
(Juzuu 2: 3108 -3109) 

Moyo ni mahali ambapo muda wote panatazamwa na 
Mwenyezi Mungu Mtukufu. Kuujeruhi moyo ndiyo dhulma 
kubwa kabisa inayoweza kufanywa na nafsi. Kwa sababu hii 
Mawalana anasema katika utenzi wake mmoja: 

“Ka’be bunyad-i Halil-i Azer est 

Dil, nazargah-i Celil-i Ekber est” 

Maana yake ni kuwa, Kaaba ni nyumba iliyojengwa na 
Ibrahimu (a.s), mwana wa Azar, lakini moyo ndio mahali pana- 
potazamwa na Mwenyezi Mungu Mtukufu. Kwa hiyo, kuubo- 
moa moyo, mahali panapotazamwa na Mwenyezi Mungu, ni 
dhambi kubwa zaidi kuliko kuibomoa Ka’ba. 


Aidha, Yunus Emre, derwesh na malenga maarufu wa 

Kituruki, anaashiria jambo hilohilo kwa kusema: 

Hujaji mkongwe mwenge ndevu ngeupe 

Haijui hali gake (nafasi gake mbele ya Mwenyezi 
Mungu). 

Asijitaabishe kwa hijja 

Kama ameuvunja moyo. 

Mwanadamu ndiye kiumbe mtukufu zaidi miongoni mwa 
viumbe wote na ameumbwa kama kiumbe mkamili zaidi kuli- 
ko wote. Moyo wa mwanadamu ni uwanda ambao Mwenyezi 
Mungu Mtukufu huutazama muda wote. Katika hadithul 
gudsi, Mwenyezi Mungu Mtukufu anasema: “Ardhi na mbin- 
gu haviwezi kunienea; bali moyo wa mja muumini (ndio 
unaoweza kunienea).” (Ajluni, Kashful Khafaa, II: 195) Yote 
haya yanazidi kuonyesha hali na daraja tukufu ya mwanada- 
mu na kosa kubwa la kuwaumiza watu wengine au kuzijeruhi 
nyoyo zao. 

Wale wenye nyoyo zenye majeraha wana nafasi ya juu na 
yenye kuheshimiwa mbele ya Mwenyezi Mungu Mtukufu. Wale 
wanaotaka kupata radhi za Mwenyezi Mungu wanatakiwa kuzi- 
furahisha nyoyo hizi zenye huzuni. Siku moja Nabii Musa (a.s) 
alimuomba Mwenyezi Mungu akisema: 

‘Mola wangul Nikutafute wapi?” Mwenyezi Mungu Mtu- 
kufu akasema: “Nitafute pamoja na wale ambao nyoyo zao 
zimevunjikal” (Abu Nu’aym, Hilya, II: 364) 

Katika hadithul gudsi iliyosimuliwa kutoka kwa Abu 
Hurayra (r.a), Mtukufu Mtume (s.a.w) anasema: “Siku ya 
Kiyama, Mwenyezi Mungu Mwenye nguvu na utukufu, ata- 
sema: ‘Ewe mwanadamu niliumwa hukunitembelea’. Mja 
atasema, ‘Mola wangul Vipi ningekutembelea hali ya kuwa 

Wewe ni Mola wa mbingu na ardhi?’ Mwengezi Mungu 
Mtukufu atajibu, ‘ulipata taarifa kuwa mja wangu fulani 
alikuwa mgonjwa, lakini hukwenda kumtembelea. Je wajua 
kuwa kama ungemtembelea ungenikuta kwake?’ 

Mwenyezi Mungu atasema, ‘Ewe mwanadamul Nilitaka 
chakula lakini hukunipal’ Mja atajibu, ‘Mola wangu, vipi 
nitakupa chakula hali ya kuwa Wewe ni Mola wa Ulimwen- 
gul’ Mwenyezi Mungu Mtukufu atasema, ‘Mja wangu fula- 
ni alikuomba chakula lakini hukumpatia. Je wajua kuwa 
kama ungempa chakula ungenikuta kwake?’ Mwenyezi 
Mungu Mtukufu atasema tena: ‘Ewe mwanadamul Niliku- 
wa na kiu lakini hukunipa majil’ Mja atajibu: ‘Mola wangul 
Vipi ningekupa maji hali ya kuwa Wewe ni Mola wa Walim- 
wengu?’ Mwenyezi Mungu Mtukufu atajibu: ‘Mja wangu 
fulani alikuomba maji lakini hukumpa. Je hujui kuwa kama 
ungempatia maji ungenikuta kwake?”’ (Muslim, Birr, 43j 

Bila kujali kama ni Muislamu au mpagani, dua ya mtu 
aliyeumizwa au ambaye amedhulumiwa na kuonewa humfikia 
Mwenyezi Mungu Mtukufu na kujibiwa haraka. Kwa kweli 
hakuna kizuizi baina ya dua ya mtu aliyedhulumiwa na baina 
ya Mwenyezi Mungu Mtukufu. Mtume wa Mwenyezi Mungu 
aliwausia maswahaba kujiepusha na laana za watu waliodhuli- 
miwa kwani dua zao hukubaliwa. Aliwaambia: 

“Jihadharini na dua ya mtu aliyedhulumiwa kwa saba- 
bu hakuna kizuizi baina yake na Mwenyezi Mungu Mtuku- 
fu. ” (Muslim, Iman, 29) 

Kuna watu wa aina tatu ambao dua zao hazitokataliwa 
na Mwenyezi Mungu: 1. Dua ya mtu aliyefunga swaumu 
mpaka wakati wa kufungua; 2. Dua ya mtu aliyedhulumi- 
wa; 3. Dua ya mtawala mwadilifu.” (Tirmidhi, Da’waat, 48; 

Ibn Majah, Du’aa, 2) 

Hadith ifuatayo inaelezea kwa uzuri kabisa kwamba 
Mwenyezi Mungu Mtukufu hataruhusu waja Wake kutwezwa: 
Mjumbe wa Mwenyezi Mungu (s.a.w) alitwambia: “[Siku moja] 
mtu mmoja alisema kwa nadhari, ‘Ninaapa kwa Mwen\;ezi 
Mungu kuwa hatomsamehe mtu fulani.’ Mwenyezi Mungu 
Mtukufu akajibu: “Ni nani anayeapa kuwa sitamsamehe 
mtu fulani? Nimemsamehe na nimeyafuta matendo yako 
yote memal” (Muslim, Birr, 137) 

Mathnawi: “Mwenyezi Mungu hatowapatiliza watu isi- 
pokuwa watakapomuumiza Mtume, walii au mja mwema” 
(Juzuu 2: 3112) 

Utenzi huu unaeleza kuwa mojawapo ya sababu kuu za 
kuangamizwa kwa watu ni pale wanapomuumiza Mtume au 
mtu aliye karibu na Mwenyezi Mungu Mtukufu. Hii pia ina 
maana kwamba watu au makundi yanayowaheshimu, kuwat- 
hamini na kutowabeza wale walio karibu na Mwenyezi Mungu 
watazidishiwa heshima na utu wao. 

Katika hadithul gudsi Mwenyezi Mungu Mtukufu ana- 
sema: “Mwenye kumfanyia uadui mtu aliyejitoa kwa ajili 
yangu, nitakuwa vitani dhidi yake. Hakuna kitu chenye 
thamani ambacho mja wangu hujikurubisha kwangu kuliko 
wajibu wa kidini niliomuamrisha, na mja wangu huende- 
lea kujikurubisha kwangu kwa matendo ya sunna mpaka 
humpenda. Ninapompenda, mimi huwa masikio yake ana- 
yosikia kwayo, macho yake anayotumia kuona, mkono 
wake anaofanyia kazi, na miguu yake anayotembelea. Aki- 
niomba (kitu) humpa, na akijilinda kwangu humlinda...” 
(Bukhari, Riqaq, 38) 

Hakuna mfano bora kuhusu jambo hilo kuliko ule wa 

- 

Nabii Musa (a.s). Wachawi wa Fir’aun walipoigundua nguvu 
kuu ya kiroho aliyokuwa nayo Musa (a.s), walimuuliza kama 
yeye ataanza kuitupa fimbo yake. Hivyo, kwa baraka ya wema 
huu, baada ya kukubali ukuu wa mtu aliyekuwa karibu na 
Mwenyezi Mungu, walipata baraka ya uongofu. Kwa upande 
mwingine, walilipwa mbadala kwa ujasiri wao wa kushindana 
na Mtume. Kama tunavyojua, awali waliadhibiwa na kuuawa, 
mikono na miguu yao ikakatwa kwa amri ya Fir’aun. 

Wakati wakishindana na Nabii Musa (a.s), wachawi hawa 
walikuwa katika dimbwi kubwa la ukafiri lakini siku hiyohiyo 
waliweza kupaa juu na kufikia vilele vya juu kabisa vya kiroho 
ambapo walimkabili na kumpuuza Fir’aun. Walipokabiliwa na 
uonevu, ukandamizaji na mateso yake waliweza kuikurubia 
sana imani yao kiasi kwamba wakapendelea maisha ya milele 
kuliko maisha ya mpito: 

“Wakasema (wachawi): Hatutokukhiari wewe kuliko 
ishara waziwazi zilizo tujia, na kuliko j;ule alij;e tuumba. 
Basi hukumu utavyo hukumu; kwani wewe unahukumu 
haya ya maisha ya duniani tu.” (Taha, 20: 72) 

Katika aya nyingine Qur’an Tukufu inatueleza: 

“Wakasema: Haidhuru, kwani sisi ni wenye kurejea 
kwa Mola wetu Mlezil” (Shu’araa, 26: 50) 

Wakikhofia kudhoofika kwa imani yao kutokana na adha- 
bu kali za Fir’aun, walimuomba Mwenyezi Mungu awape msi- 
mamo katika subira na imani: 

“Ewe Mola Mlezi wetul Tumiminie uvumilivu na utufis- 
he hali ni Waislamu.” (A’raf, 7: 126) 


Rumi anauchambua mwelekeo wa kiroho wa tukio hili 
kama ifuatavyo: “Fir’aun dhalimu aliyelaaniwa, akiwatisha 

wachawi kwa sababu ya imani yao, alisema, ‘Nitaikata 
mikono na miguu yenu (kwa kutafautisha) na kisha sito- 
kusameheni, bali nitawanyonga.’ Fir’aun akadhani kuwa 
wachawi hao wataogopa, watatetemeka na kuja mbele yake 
wakinyenyekea kwa khofu. Lakini fir’aun hakujua kwamba 
watu hao walikuwa hawana wogo wala khofu, na walikuwa 
wamezijua siri na ukweli kutoka kwa Mwenyezi Mungu. 
Hata kama wangepigwa mara mia moja na kugeuka kuwa 
unga katika vinu vya mauti, sasa walikuwa wakiijua hekima 
na elimu ya kutofautisha baina ya wao wenyewe na vivuli 
vyao. ” 

Hii ina maana kwamba wachawi hao walielewa fika kuwa 
roho ndio kweli yenyewe na mwili ni kivuli tu. Wakakitoa 
mhanga kivuli hiki bila kuchelewa hata kidogo na wakafikia 
hali ya fanaa fillah. 

“Ewe mwanadamul Dunia hii ni sehemu tu ya mapum- 
ziko ya muda na ni ndoto. Usihadaike na furaha na 
mapambo yake. Hata kama mkono wako utakatwa au 
wewe mwenyewe ukakatwa vipandevipande ndani ya ndoto 
hii, usikhoful Mtume Muhammad (s.a.w) amesema, ‘Dunia 
hii si chochote bali ni ndoto.’” 


Mathnawi: “Baadhi ya watu walijaribu kupambana na 
Mitume. Waliiona miili yao (miili ya Mitume) na kuwadha- 
nia kuwa ni watu wa kawaida.” (Juz. 2: 3113) 



Wale wanaowachukulia Mitume kuwa watu wa kawaida 
kama wao na kutoona ishara, hekima na tunu walizojaaliwa na 
Mwenyezi Mungu hawawezi kuziokoa nafsi zao dhidi ya kupe- 
lekwa kwenye makosa au dhulma. Hii ni hali ambayo ime- 
kuwepo katika kipindi chote cha historia. Wale watu amabo 
hawakuweza kuwafahamu Mitume, majukumu yao waliyopewa 

na Mungu au ulimwengu wao kamili wa kiroho waliangamizwa 
kwa sababu ya usafihi wao na kwa sababu walishindwa kufikia 
hatua ya kujisalimisha au kuwa na utiifu. Watu kama Abu Jahl 
na Abu Lahb walimchukulia Mtume Muhammad (s.a.w) kama 
mwili na damu tu, kwamba hana tofauti na wao; matokeo yake 
waliangamizwa kwa kushindwa kwao kumuelewa. 

Maswahaba ambao walimjua vyema Mtukufu Mtume 
(s.a.w) walimstaajabia mno. Abu Bakr (r.a) ambaye alikuwa 
miongoni mwa maswahaba wakubwa kabisa, daima moyoni 
mwake alikuwa na shauku na Mtume (s.a.w) hata anapokuwa 
pamoja naye; alikuwa akimtazama Mtume (s.a.w) kwa ukaribu 
na kwa kumstaajabia. 

Hali ya Muadhini wa Mtume (s.a.w), Bilal (r.a), ilikuwa 
hadithi nyingine kabisa. Mtukufu Mtume (s.a.w) alipofariki 
dunia, ilikuwa kana kwamba Bilal kapoteza sauti yake asiweze 
kuzungumza. Hakuweza kuendelea kukaa Madina. 

Khalifa Abu Bakr (r.a) alimuomba atoe adhana kwa mara 
nyingine, lakini jibu la Bilal likawa: “Ewe Abu Bakr! Niulize 
kile kinachokitaka kwa maana sina nguvu kabisa za kutoa 
adhana baada ya kifo cha Mjumbe wa Mwenyezi Mungu. 
Tafadhali niache...” Lakini Abu Bakr alitaka kusikia kwa mara 
nyingine adhana nzuri itakayowakumbusha siku za mwanzo za 
Uislamu, akaendelea kumuomba akisema: “Baada ya umma 
kuondokewa na Mtume wake, je umma huo unaondokewa pia 
na muadhini wa Mtume?” Hatimaye Bilal (r.a) akakubali na 
kwenda kwenye mnara, akajaribu sana kuyazuia machozi yake 
ili kutoa adhana ya swala ya alfajiri. Hata hivyo, hakuweza 
kujimudu, akaanza kulia. Baada ya kushindwa kujimudu kabisa 
kutoa adhana, licha ya juhudi zote, Abu Bakr hakuendelea 
tena kumhimiza kufanya hivyo. 

Bilal hakuweza tena kukaa Madina na asubuhi hiyo hiyo 
akaondoka kuelekea Damascus. Alishiriki katika vita mbalim- 
bali akiwa katika safu za mbele kwa lengo la kupata shahada 
na kuungana na Mtume wa Mwenyezi Mungu; lakini kwa kada- 
ri ya Mwenyezi Mungu, katika kila vita alirudi akiwa hai. Miaka 
mingi ilipita akiwa katika hali hiyo. 

Usiku mmoja alimuona Mtume (s.a.w) ndotoni. Mtume 
(s.a.w) akamwambia: “Ewe Bilal! Maumivu ya nini haya? Je 
haujafika muda wa wewe kuja kujizuru?” 

Bilal akaamka na haraka sana akajiandaa na safari, 
akampanda farasi wake kuelekea jangwani. Baada ya kusafiri 
peke yake kwa siku nyingi, hatimaye alifika katika mji mtu- 
kufu wa Madina. Alikwenda moja kwa moja kwenye kaburi 
la Mtume (s.a.w) kabla hajaonekana na yeyote, alipofika 
kwenye kaburi akainama chini. Alipoinamisha kichwa chake 
kwenye kaburi akaanza kulia huku akisema: “Nimekuja ewe 
Mjumbe wa Mwenyezi Mungu, nimekuja!” Mara wakaja waju- 
kuu wa Mtume (s.a.w), Hassan na Hussein (r.a). Alipowaona 
akainuka na kuwakumbatia sana akisema: “Enyi nuru ya 
macho ya Mtume!” Hasan akasema: “Ewe Bilal, ningependa 
kukuomba jambo moja, je utalifanya kwa ajili yangu?” Bilal 
akajibu: “Niambie mwanangu, niambie!” Hasan akasema: 
“Tumekumbuka sana kusikia adhana yako kama ulivyokuwa 
ukimfanyia Mtume msikitini kwake. Tungependa kuisikia, je 
utafanya?” Bilal akajibu: “Nitaifanya kwa ajili yenu.” Wakati 
wa adhuhuri, Bilal akaenda mahali ambapo alikuwa akisimama 
kutoa adhana katika msikiti wa Mtume (s.a.w). Akaanza kutoa 
sauti akisema “Allahu Akbar, Allahu Akbarl” katika namna 
ambayo mji wote wa Madina ulishtuka wakiihusisha sauti hii na 
Mtukufu Mtume (s.a.w). Milima na majabali yakapiga mayowe 
kwa kilio hiki cha ndani. Bilal aliposema ‘Ash hadu an laa 

ilaaha illallah” mji mzima ukatetemeka na aliposema “Ash 
hadu anna Muhammadan RasuuluIIahl” watu wote wakam- 
wagika mitaani. Watu wakawa wanaulizana iwapo Mtukufu 
Mtume (s.a.w) alikuwa amerudi duniani; walikuwa wakilia na 
kupiga mayowe.... 

Bilal (r.a) alikuwa akijaribu kutosongwa na machozi ili 
aweze kukamilisha adhana. Lakini haikuwezekana... hakuwe- 
za kujimudu; alichoka na kulegea papo hapo. 

Bibi Fatima (r.a), mwanamke bora kabisa katika wanawa- 
ke wa peponi, ni mtu mwingine aliyeumizwa mno na mauti 
ya baba yake, Mtume wa Rehma (s.a.w). “Kifo cha Mtume wa 
Mwenyezi Mungu ni msiba mkubwa kwangu kiasi kwamba lau 
kama msiba huo ungekuja katika kipindi cha giza, basi rangi 
ya giza ingebadilika.” 

Tunamuomba Mwenyezi Mungu aziangaze nyoyo zetu 
kwa upendo wa Mtukufu Mtume (s.a.w), maswahaba na watu 
wa Mungu ambao wanafuata nyayo zao. Tunamuomba atupe 
uwezo wa kumjua vyema Mtume na kufaidika na mwenendo 
na shakhsia yake. Tunamuomba aufanye upendo adhimu wa 
Mtume (s.a.w) kuwa chakula cha nyoyo zetu, ambacho mtu 
hawezi kamwe kukichoka, bali humuongezea nguvu! Amiin! 

Mathnawi: “Wakati wa hasira, kama umezijeruhi nyoyo 
na kuzifanya ziungue, moto huo utaongezwa katika moto 
wa jahannamu kwa ajili yako” 

“Moto wa hasira yako utakuchoma hata kama ni hapa 
hapa duniani; utakusababishia maangamizi. Moto utaka- 
otokana na maangamizi haya utakuchoma milele huko 
Akhera. ” 


“Angalia, moto wa chuki yako umeuelenga kwa watu. 
Moto wa jahannamu, ambao ni zao la mwisho la lengo hili. 

utakushambulia milele huko Akhera.” (Juz. 3: 3472-3474) 

Mtu kamili ana maadili na tabia ya hali ya juu kiasi kwam- 
ba hamkasirikii mtu au kuumizwa na mtu. Amefikia siri ya aya 
ifuatayo: 

“Ambao hutoa wanapo kuwa na wasaa na wanapo 
kuwa na dhiki, na wanajizuia ghadhabu, na wasamehevu 
kwa watu; na Mwengezi Mungu huwapenda wafanyao 
wema;” (A1 Imran, 3: 134) 

Imesimuliwa kuwa Ja’far al-Sadiq (r.a) alikuw ana mtumis- 
hi ambaye alikuwa akishughulika na shughuli za nyumbani. 
Siku moja, mtumishi huyo alimwagia Ja’far mchuzi kwa bahati 
mbaya. Ja’far, akiwa ametapakaa mchuzi, alimtazama mtu- 
mishi wake kwa hasira. Mtumishi akasema: “Bwana wangu! 
Qur’an inasema, ‘...wale ambao wanajzuia ghadhabu zao,” 
ambapo Ja’far akajibu: “Nimeizuia ghadhabu yangu!” Mara 
hii mtumishi akasema, “Katika eneo hilohilo Qur’an inasema: 
“... wale wanaowasamehe watu.” Ja’far akasema: “Nimeku- 
samehe!” Lakini mtumishi wake akaendelea: “mwishoni mwa 
aya hiyo inasema, “Mwenyezi Mungu huwapenda watendao 
wema.” Baada ya kauli hiyo Ja’far akasema: “Uko huru; nime- 
kuacha huru kwa ajili ya Mwenyezi Mungu!” 

Kwa kweli sura ya hasira na ghadhabu katika kitabu cha 
maisha ni historia ya maafa. Tiba dhidi ya mlipuko huu wa 
chuki, ni kutumia nguvu ya udugu na subira, na kujifunga na 
uvumilivu kama njia ya kuondokana na hatari hii kubwa. 

Abu Dardaa (r.a) alipomuomba Mtukufu Mtume (s.a.w) 
amfundishe jambo ambalo litamuingiza peponi, Mtukufu 
Mtume (s.a.w) alijibu: “Usikasirike!” (Bukhari, Adab, 76; Tir- 
midhi, Birr, 73) 

Siku nyingine, mtu mmoja alikuja kwa Mtukufu (s.a.w) na 

- 

kusema: “Ewe Mjumbe wa Mwenyezi Mungu, sina nguvu na 
uwezo wa kuhifadhi kiasi kikubwa cha mambo. Niambie kitu 
kidogo kitakachonipa furaha ya kweli.” Mtukufu Mtume (s.a.w) 
akamwambia: “Usikasirike.” Katika hadith nyingine anase- 
ma: “Mwenyezi Mungu atazisitiri aibu za wale wenye kuzizuia 
hasira zao” (/hya, III, 372) “Hakuna amali iliyo bora kwa mja 
kuliko kuidhibiti ghadhabu yake kwa ajili ya kupata baraka za 
Mwenyezi Mungu.” (Ihya, III, 392) “Shujaa imara na mwenye 
nguvu katika mieleka sio yule anayewatupa watu sakafuni. 
Shujaa wa kweli ni yule anayeidhibiti hasira yake wakati mua- 
faka.” (Bukhari, Adab, 102; Muslim, Birr, 106 - 108) 

Mathnawi: “Mtu mnj^onge na maskini akiomba huru- 
ma na msaada wa Mwenyezi Mungu Mtukufu, kelele kubwa 
huyafikia majeshi ya mbinguni (yaani malaika).” (Juzuu 1: 
1315) 

“Ewe mwanadamul dhulma na uovu unaoweza kuuona 
kutoka kwa watu wengine ni picha na dhihirisho la tabia 
yako mbaya ambayo inajitokeza tu kutoka kwao.” (Juzuu 
1: 1318) 

Katika hadith moja tunaonywa dhidi ya malalamiko ya 
mtu dhaifu na inasemekana kwamba hakuna kinachoweza 
kuzuia dua na maombi yake yasifike mbele ya Mwenyezi 
Mungu. Kwa hiyo, mja anatakiwa kuwadhulumu na kuwa- 
kandamiza wengine. Hata hivyo, wanyonge wanatakiwa pia 
kuwa na fikra kuwa dhulma na unyonge wanaokabiliana nao 
ni ishara na dhihirisho la tabia zao mbaya kwa watu wengine. 
Kwa hali hiyo, Mawlana anaielezea amani na utulivu unaopati- 
kana ndani ya ulimwengu wa ndani na wa nje wa mwanadamu 
kama ifuatavyo: 


“Mwiba ukikuchoma, tambua kuwa uliupanda mwiba 

huo! Kama umepumzika ndani ya nguo laini na nzuri, jua 
kwamba umezifuma wewe!” 

“Ukizama sana ndani ya kina cha tabia na mwenen- 
do wako utajua uovu na utovu wa maadili hutoka kwako 
mwenyewe. ” 

Hata hivyo, mabalaa na muamala wote mbaya ambao mtu 
anakumbana nao sio kwamba daima yanatokana na makosa 
yao wenyewe. Kama ingekuwa hivyo, Mitume, ambao hawana 
dhambi, wasingekabiliwa na muamala mbaya kutoka kwa watu. 
Matatizo haya wakati mwingine ni sehemu ya ulimwengu huu 
ambao ni mahali pa mitihani na majaribu, na wakati mwingine 
yanalenga kumsaidia mtu katika kumkomaza kiroho. 

Hata hivyo, baadhi ya matatizo na mabalaa huja kutokana 
na matendo ya watu wenyewe, kama ilivyoelezwa hapo juu; 
katika hali kama hiyo, mtu anatakiwa kuyaangalia kwa makini 
matendo yake mwenyewe. Kwa sababu hii, kabla ya kuongea, 
tunatakiwa kuwa waangalifu kuhusu kile kinachotoka kinywani 
mwetu. Nia ya mazungumzo hayo haipaswi kuwa ya kuwaumi- 
za watu kwa miiba inayotoka katika vinywa vyetu, bali kuzikin- 
ga nyoyo za watu ndani ya nyoyo zetu wenyewe. Mwenendo 
wetu unatakiwa kuakisi kile tunachosema na tunatakiwa kuua- 
kisi na kuuonyesha uzuri huu kwa wale wote wanaotuzunguka. 

Mathnawi: “Yuie anayemuumiza mwanadamu hajui 
kuwa amemuumiza Mwenyezi Mungu. Je mtu huyo hajui 
kuwa maji yaliyo katika guduria yamechanganywa na maji 
ya mto wa Haqq?” (Juzuu 1: 2520) 

Kumuudhi muumini husababisha kukasirikiwa na Mwen- 
yezi Mungu hata kabla tabia hiyo haijaamsha hasira ya muu- 
mini huyo. Hii ni kwa sababu Mwenyezi Mungu Mtukufu 
anawapenda mno viumbe wake. Kwa hali hiyo ameharamisha 

hata kumsengenya mja Wake anayemkosea ili kulinda heshima 
ya mja huyo. 

Mwenyezi Mungu Mtukufu amempa mwanadamu silika ya 
kuwa karibu Naye, kama alivyosema katika aya ifuatayo: 
Nikampulizia roho inayotokana na mimi...” (Hijr, 15: 29, 
Saad, 38: 72) na akamuumba mwanadamu na siri ya ahsan 
al-taqwim katika umbo lilio bora. Kwa sababu hii, Mwenyezi 
Mungu Mtukufu hakubali na haridhii mja Wake yeyote kuu- 
mizwa kwa kumdhalilisha au kumtweza. Inasemekana kuwa 
Muhyiddin Ibn Arabi alipokuwa akipita katika ufukwe wa 
bahari alimuona kijana mmoja akinywa pombe. Kijana huyo 
huyo alikuwa akicheka kwa sauti ya juu huku akiwa ameketi 
na mwanamke pembezoni mwake. Muhyiddin Ibn Arabi aka- 
waza mwenyewe: “Mwanadamu anatakiwa kujichukulia kuwa 
kiumbe dhalili sana katika viumbe wote na awe mnyenyekevu 
sana, lakini nadhani mimi ni bora kuliko kijana huyu mtenda 
dhambi. Sinywi pombe na siishi katika namna ya maovu au 
utovu wa maadili.” Mara akasikia sauti kutoka upande wa 
baharini, “tunazama, tusaidieni!” Kusikia mayowe haya, yule 
kijana akatupa jagi lake la pombe na kukimbilia baharini bila 
hata kuchelewa; ndani ya dakika chache alitoka akiwa ame- 
wabeba watu wane ambao walikaribia kuzama baharini. Ibn 
Arabi, ambaye alikuwa akishuhudia kwa mshangao kila kitu 
kilichotokea, akapata jibu la shaka yake ambayo hapo awali ili- 
kuwa imeibuka akilini mwake. Akawaza: “Tazama, kijana yule 
uliyemdharau na kumtweza, ukidhani kuwa ni mtenda dhambi, 
amewanusuru watu wane kwa wakati mmoja. Wewe ulifanya 
nini? Hukuweza hata kumnusuru mtu mmoja!” 


Kama ilivyo katika kisa hiki, kuna watu ambao tunaweza 
kuwaona kwa nje tu, lakini wakawa wamezama katika vipaji 
na hazina mbalimbali. Hakuna uhakika au dhamana kwa 





KUTOKA KATIKA BUSTANINZURIYA MATHNAWI 


mtu yeyote kuhusu atakavyokuwa wakati wa pumzi yake ya 
mwisho isipokuwa Mitume pekee. Ni kwa sababu hii kwamba 
watu wa tasawwuf wanatambua kwamba kuwatweza waja wa 
Mwenyezi Mungu Mtukufu ni sawa na kuuwa moyo. 

Mathnawi: “Unaghadhibika kwa kila shida, unamchu- 
kia kila mtu fedhuli. Sasa basi, utawezaje kuwa kioo bila 
kung’arishwa?” (Juzuu 1: 2980) 

Mwanadamu hupata ukomavu kupitia taabu na shida 
mbalimbali. Kuikimbia na kuikwepa kila ugumu ni sababu ya 
uvivu, uzembe, ubinafsi na udhaifu wa akili. Jambo sahihi la 
kufanya ni kutazama na kuangalia kama kuna uwiano fulani 
kati ya ugumu ambao mtu anakumbana nao na matokeo ata- 
kayoyapata. 

Kwa kipimo hiki, mtu anayekutana na muamala ambao 
hakustahiki kuupata anatakiwa kujiuliza kuona kama kwa 
namna moja yeye ndiyo chanzo, badala ya kukasirika na 
kuchukua hatua kinzani. Anapoamiliwa vibaya, hata kama 
hakustahiki kutendewa hivyo, kuonyesha subira ndio daraja ya 
kwanza ya ukomavu, na kushukuru na kumhurumia aliyekuten- 
dea kosa ndio kiwango cha juu kabisa cha ukomavu. Nguvu na 
uwezo huo ni nadra sana na sio wa kawaida. Mashujaa kama 
hao ni wachache mno. 

Kuwahurumia na kuwa karibu na wanyonge, maskini, 
dhalili na wapweke ni dalili ya huruma. Lakini pia mtu anata- 
kiwa awe na huruma kwa: 

-“Dhamiri za wakandamizaji” wanaowatesa watu dha- 
ifu na wanyonge. 

-“Roho zenye ubazazi za wale wanaziweka utum- 
wani” fursa zao kubwa kwa ajili “mapambo ya muda na 
starehe kupita kiasi”. 

-“Nyoyo ngumu ambazo hazina huruma” katika 
mazingira ambayo haki na uadilifu vimetoweka. Kwa sababu 
watu hawa watapata hasara kubwa huko Akhera. 

Kisa cha Habib al-Najjar, ambacho tunakisoma katika aya 
ya kumi na tatu mpaka ya ishirini na saba ya Surat Yaasiin 
ni mfano mzuri kinachoonyesha mwelekeo wa kishujaa wa 
msimamo huu. Habib al-Najjar aliuawa kwa sababu aliwaha- 
barisha watu kuhusu ukweli. Kwa mujibu wa Qur’an Tukufu, 
alipokuwa anavuta pumzi yake ya mwisho, pazia zilifungulia 
mbele ya macho yake naye akasema: “Laiti kuwa watu 
wangu wangelijua jinsi Mola wangu Mlezi aliugo nisamehe, 
na akanifanya miongoni mwa walio hishimiwa!” (Yasin, 36: 
26-27) 

Mtu huyu aliyekufa kishahidi kama ishara ya ukaribu wake 
wa Mwenyezi Mungu alisikitika sana kwa mghafala na hali 
yenye kusikitisha ya watu wake. 

Mathnawi: “Jambo la muhimu ni kuwa na tabia ya 
waridi. Ambayo katika bustani hili la ulimwengu ina maana 
zaidi ya kuona miiba na kuumizwa nayo, na hivyo kuwa 
kama mwiba, mtu anatakiwa kama waridi kwa uiimwengu 
mzima, akiikumbatia (miiba hiyo) kwa mazingira na hali ya 
majira ya kuchipua, japokuwa mitihani mingine kama vile 
kiangazi huingilia kati.” (Juzuu 3: 3259) 

Kwa mwanadamu kuwa kama waridi ina maana ya kuwa 
“kheri yote”. Watu wanaoweza hatua hii wanaweza hata 
kuwafanya nyoka wawe wapole na watiifu. Hii ni kwa sababu 
wale walio karibu na Mwenyezi Mungu hawakitazami kiumbe 
chochote cha Mwenyezi Mungu kwa jicho la uadui (bughdh) 
au chuki. Chuki ya asili wanayoihisi dhidi ya uovu ni pingamizi 
la ndani lisilomkusudia mkosaji. Hii inajulikana kama bughd 

fillah, kwa maana ya “kuchukia kitu kwa ajili ya Mwenyezi 
Mungu. ” 

Sio rahisi kuwa na mtazamo na hisia za namna hiyo kwa 
matukio yanayotokea katika ulimwengu huu. Ili kulifikia hili, 
mtu anatakiwa kusafiri masafa marefu kwenye safari inayo- 
anzia kwenye nafsul ammaara na kumalizikia kwenye nafsul 
kamila. 

Mawlana anazungumza na ua waridi katika mtindo ufua- 

tao: 

“Ua la waridi lilipata harufu i;ake nzuri kwa sababu lili- 
ishi vizuri na mwiba. Sikiliza ukweli huu pia kutoka kweni;e 
ua waridi. Tazama linachosema: ‘Kwa nini niangukie katika 
kukata tamaa kwa sababu ya kuwa pamoja na mwiba, kwa 
nini niiache nafsi yangu ihuzunike? Nimepata tabasamu 
kwa uvumilivu wa kukaa pamoja na mwiba huo mbaya. 
Kupitia mwiba huo nimeweza kuuletea uliwmengu harufu 
nzuri na ya kufurahisha...”’ 

Ili kuwa na athari juu ya yale ambayo mtu hukutana nayo, 
muumini anatakiwa kufikia hali ya ukomavu katika mwenendo 
na lugha yake ambapo atakuwa na hisia za kuwajibika kwa 
makosa ya watu kama hao. Kama daktari ambaye jukumu 
lake ni kumpa tiba mgonjwa badala ya kumkasirikia, watu wa 
tasawwuf huwaona wakosaji kama ndege wenye mbawa zilizo- 
vunjika na badala ya kuwakasirikia huwaingiza katika mahaka- 
ma za mioyo yao, kwa kuichukia dhambi badala ya kumchukia 
aliyetenda dhambi. 















Usiumize Wala 
Wsiumizwe II 





USIUMIZE WALA USIUMIZWE II 


A 

L i.bdullah Ibn umm Maktum (r.a), sahaba aliyezaliwa 
akiwa kipofu, alikuwa mmoja kati ya waadhini wa mwanzo wa 
Mtukufu Mtume (s.a.w). Alikuwa mara kwa mara akienda kwa 
Mtume na kumwambia: “Ewe mjumbe wa Allah nifundishe 
kile ambacho Allah amekufundisha!” Mtume (s.a.w) hakuwahi 
kumuudhi mtu huyu mwenye moyo safi, badala yake alimjibu 
maswali yake yote. 


Siku moja watu fulani kutoka katika kabila la kikuraishi 
walikuwa pamoja na Mtume (s.a.w). Mtume alikuwana matu- 
maini kuwa huenda Maquraishi hawa wakaingia katika Uisla- 
mu na kuwafanya watu wa karibu yao nao pia wasilimu. Waki- 
wa katikati ya maongezi, mara Abdullah Ibn umm Maktum 
akaingia. Kutokana na upofu wake hakuweza kutambua kuwa 
Mtume alikuwa na maongezi na watu gani, akawa anasisitiza 
afundishwe na Mtume. Mtume (s.a.w) kwa kiasi fulani akawa 
kama kachanganywa na maswali hayo ya umm Maktum waka- 
ti yupo katika kuwafafanulia wageni wake kuhusu dini. Mtume 
akageuza uso na kutomjali Abdullah. Kipofu huyu akahuzunika 
kwa kupuuzwa; tukio hili ikawa ndio sababu ya kuteremshwa 
aya mbili zifuatazo: 

- 

“Alikunja kipaji na akageuka, kwa sababu alimjia kipo- 
ful” (Abasa, 80: 1-2) 

Baada ya tukio hili, Mtume akawa kila akimuona Abdulla 
Umm Maktum husema kwa utani: “Karibu ewe ambaye kwa 
ajili yake Mola wangu alinikaripia!” Tukio hili, bila ya shaka 
yeyote ile, ni mfano wa jinsi Mwenyezi Mungu Mtukufu aliv- 
yozitengeneza adabu na tabia za Mtukufu Mtume Muhammad 
(s.a.w). Hakuna hata chembe ya ukali aliyobaki nayo Mtume 
kwa sababu mara zote Mwenyezi Mungu Mtukufu alimkubusha 
nafasi yake, na athari yake kwa wale wenye nyoyo laini walio 
karibu naye. Vilevile tukio hili linasimama kama mfano wa 
milele wa namna waumini wanavyotakiwa kuwa wanapokuwa 
katika mazingira kama hayo; kwa maana ya kulinda hisia za 
kila mtu, hata kutokunja uso mbele ya yule asiyeona. 

Kwa hali hiyo, marafiki wa Mwenyezi Mungu wakawa 
makini sana kuchunga wasije wakawaudhi wengine, kutozi- 
vunja nyoyo ambazo zinachukuliwa kama Ka’ba ya kiroho 
ya Mwenyezi Mungu; Walitambua kuwa yeyote mwenye kuu- 
miza moyo huwa amemuumiza mmiliki wa moyo huo (yaani 
Mwenyezi Mungu Mtukufu). Ndio maana husema: ” Mwenyezi 
Mungu yupo pamoja na wale waliovunjika moyo.” Nabii Musa 
(a.s) alimuomba Mwenyezi Mungu na kusema: “Mola wangu! 
Nikutafute mahali gani?” Mwenyezi Mungu Mtukufu akasema: 
“Nitafuta karibu na wale waliovunjika nyoyo.” 

Katika kisa kifuatacho kilichosimuliwa na Mawlana, ukweli 
huu umeelezwa kwa uzuri zaidi: 

Kulikuwa na darweish mmoja katika boti; hakuwa na bid- 
haa wala mzigo wowote. Kwa namna nzuri, ujasiri na unyen- 
yekevu akaweka kichwa chake juu ya mto na akajilaza. Wakati 
boti likielea na kukatiza maji, pochi lililokuwa na dhahabu 

likapotea. Watu waliokua ndani ya boti wakajaribu kuangalia 
kila upande kuitafuta lakini hawakuiona. Kisha mtu mmoja 
akaonesha kidole kwa yule darweish akisema: “Mpekueni 
huyo kibiongo aliyejilaza. ” 

Kutokana na hasira, yule aliyepotelewa na mali yake 
akamwamsha yule darweish. Akimwangalia darweish asiye 
na hatia kwa jicho na kumdhania vibaya na kusema: “Pochi 
lililokuwa na dhahabu limepotea; tumewakagua watu wote 
hatujaiona, sasa ni zamu yako! Vua nguo zako na ubaki kama 
ulivyozaliwa, ili ututoe shaka kuwa haujaificha popote.” 

Darweish yule akaomba msaada na stara kwa Mwenyezi 
Mungu akasema: “Ewe Allah wanamtuhumu mja wako asiye 
na hatia yeyote. Ninajikabidhi kwako!” 

Wale wote katika boti walimtendea vibaya yule Darweish 
kwa namna iliyoziumiza hisia zake. Mwenyezi Mungu Mtukufu 
hakupendezwa kabisa kuuona moyo safi wa Darweish huyo 
kuudhiwa. 

Allah(s.w) wakati huo huo akawaamuru samaki katika 
bahari waibuke kutoka ndani ya maji; kila samaki katika 
mdomo wake alikuwa na lulu zenye thamani kubwa. Kila lulu 
ilikuwa sawa na mali za umma mzima. Zote zilikuwa ni neema 
kutoka kwa Mwenyezi Mungu na hazikuwa na mwenyewe. 

Darweish akachukua kiasi kidogo tu cha lulu akarushia 
katikati ya boti kisha akaruka juu hewani na kuikunja miguu 
kama mfalme. Alikaa akiwa mwenye kuelea angani. Boti 
likiendelea na safari yake na Darweshi akawaambia wale wali- 
okuwemo ndani ya boti: Endeleeni na safari yenu, muacheni 
Mwenyezi Mungu awe wangu! Hakunituhumu wala kunisaliti 
kwa wale wanaonituhumu kwa uwongo.” 


Watu waliokuwa ndani ya boti wakamuuliza: 


“Ewe mja 

mtukufu! Kwa nini umepata uwezo huu wa ajabu?” Akajibu: 
“Nimepata uwezo huu kwa sababu ninawaheshimu marafiki 
wa Mwenyezi Mungu na kamwe siwafikirii vibaya watu mas- 
kini. Ah, maskini hawa wenye kuheshimika! Sura Abasa ilite- 
remshwa kuwatukuza kwa umaskini wao. Katika ulimwengu 
hawana chochote isipokuwa Mwenyezi Mungu; ndiyo maana 
wameshikamana na umaskini.” 

Jambo hili limeelezwa na mshahiri mmoja katika namna 
nzuri kabisa: 

“Veyote mweni^e kuumiza moyo wa fukara basi mshale 
wa Allah utamchoma. ” 

Kutokana na kisa hiki Mawlana Rumi akaandika mistari 
ifuatayo: 

“Mwen];e kumuudhi mtu hatambui kuwa amemuudhi 
Mwen\;ezi Mungu. Mtu hugo hatambui kuwa maji katika 
jagi hili (moyo) yamechanganywa na maji ya Mwenyezi 
Mungu. ” 

“Kwa sababu ya ujinga na upofu wetu tunawatweza na 
kutaka kuwaumiza mawalii wa Mwenyezi Mungu. Huu ni 
ugonjwa; husababisha mabalaa. Marafiki wa Allah huwa- 
hurumia wale wote wanaotaka mabalaa hayo, lakini ujinga 
wetu ni ule ugonjwa wa kuwaumiza wengine”; 

“Watu wajinga huwaheshimu wale walio ndani ya 
misikiti iliyojengwa na wanadamu lakini huwaumiza wale 
wenye nyoyo.” 

“Kama unafahamu nani anayeishi katika nyumba ya 
moyo, sasa basi kwa nini uwe na utouu wa tabia unapokuwa 
mlangoni kwa mwenye moyo?” 

“Lakini kama moyo wa mtu wa Mungu, mtume, au 

- 

moyo wa mtu mwema usipoumizwa, basi Mwenyezi Mungu 
kamwe hatoufedhehesha wala kuudunisha umma.” 

Tasawwuf imeweka msisitizo mkubwa katika kuepuka 
kuwaumiza watu. Mfano wa mtu aliyelielewa vyema jambo hili 
ni Sami Efendi. Alikuwa amehitimu masomo yake katika chuo 
kikuu cha Dar al-Funun, kitivo cha sheria. Rafiki mmoja wa 
Mwenyezi Mungu ambaye aliupenda sana mwenendo wa Sami 
Efendi na moyo wake mkunjufu akamwambia: “Mwanangu, 
mafunzo haya ni mazuri, lakini jaribu kukamilisha mafunzo 
ya kweli. Jiandikishe katika shule ya hekima; nenda kajifun- 
ze elimu ya moyo na maajabu ya Akhera!” Kisha mtu huyu 
mwenye busara akasema: “Mwanangu, sijui wanavyotoa elimu 
au wanavyofundisha; kitu pekee ninachokijua ni kuwa somo 
la kwanza ni kutoumiza, na somo la mwisho ni kutoumizwa.” 

Kujiepusha na kuwaudhi au kuwachukiza watu ni jambo 
rahisi; lakini kutoudhiwa sio rahisi kwa sababu hutokana na 
moyo husika. Kutoudhiwa kunawezekana tu iwapo mishale 
yenye sumu itapata kuzuiwa kabla haijaufikia moyo. Na hili 
linategemea kiwango cha utakaso na ukamilifu wa nafsi. Mala- 
ika walipomuona Mtume Muhammad (s.a.w) akipigwa mawe 
katika mji wa Taif walikuja na kumwambia: 

“Ewe Mjumbe wa Mwenyezi Mungu! Ukipenda utaiporo- 
mosha milima hii miwili na kuwaangamiza watu hawa makatili 
wa mji huu.” 

Lakini, mtu huyu ambaye alitumwa kama rehma kwa 
wanadamu, yaani Mtume Muhammad (s.a.w), hakulikubali 
pendekezo hilo la malaika. Katika hali ya huruma aliugeuza 
uso wake kuelekea upande wa Taif na kuwaombea watu hao 
wapate kuiona njia iliyonyooka ya Uislamu. Ni kwa sababu 
hii kwamba kipenzi mmoja wa Mtume Muhammad (s.a.w). 

Hallaj Ibn Mansur alipopigwa mawe, aliomba akisema: “Ewe 
Mwenyezi Mungu! Watu hawa hawajui; wasamehe kabla huja- 
nisamehe mimi!” 

Moyo huo wenye ukamilifu unaweza tu kupatikana kwa 
mafunzo ya kweli na malezi ya kiroho. Abul Qasim al-hakim 
alipoulizwa kuhusu sifa za ukamilifu, alisema: “Ukamilifu wa 
moyo una sifa tatu: ya kwanza ni moyo usiomuumiza yeyote; 
ya pili ni moyo usioumizwa, na ya tatu ni wema, yaani moyo 
unaofanya kila kitu kwa ajili ya Mwenyezi Mungu bila kutarajia 
malipo. Muumini wa namna hiyo kamwe hatomuumiza yeyote 
mbele ya Mwenyezi Mungu kwa sababu ana imani ya kweli. 
Mtu huyo anapomgeukia Mola wake bila kuumizwa na yeyote 
huwa mtiifu na anapojizuia kuwaambia watu mambo mema 
aliyoyafanya basi anakuwa na moyo uliotakaswa.” 

Mshairi mmoja amelifafanua hili katika namna nzuri ifua- 
tayo: “Ewe mweni^e busara! Ukitaka upendwe na watu na 
majinni; usiache ukaumizwa na usiwaumize wengine.” 

Mojawapo ya vipengele muhimu sana vya kutoumiza au 
kutoumizwa ni kuyasitiri makosa na aibu za wengine. Hadh- 
rat Hatem, mmoja katika wazee wa Balkh, alifikia daraja na 
kiwango hiki cha uelewa kiasi kwamba, japokuwa alikuwa ana- 
sikia vizuri, lakinia lipewa jina la esamm au “kiziwi”. Sababu ya 
kupewa jina hili inapatikana katika kisa kifuatacho: 

Siku moja mwanamke aliyekuwa na wasiwasi mkubwa ali- 
kuja akiwa na tatizo fulani. Alipoanza tu kuelezea jambo lake ni 
kwanini amekuja hapo; akashikwa na ubaridi na misuli kubana 
kwa ubaridi huo uliopiga kwa ghafla. 

Mwanamke yule akasumbuka sana kiasi cha kutojua la 
kufanya. Hivyo ili kuepuka kumsumbua yule mwanamke, 
Hatim akajifanya kama vile hajasikia lolote kutoka kwake au 

ni kama aliyejiziba masikio yake akasema: 

“Dada yangu! Samahani sijakusikia vizuri, unaweza kuon- 
geza sauti kidogo?” 

Yule mwanamke akajihisi kuwa hali iliyomtokea haijafa- 
hamika hivyo akapata nguvu na akaelezea tatizo lakeupya. 
Ni baada ya kisa hiki akapewa jina la Hatem Esamm (Hatem 
kiziwi). 

Sio jambo rahisi kuzistiri aibu na makosa mengine yaliyoe- 
lezwa katika kisa hiki kwa kusoma tu visa. Wema na utambuzi 
wa kutoumiza watu ulioonyeshwa na Hatem ni hisia iliyoto- 
kana na huruma ya Mwenyezi Mungu Mtukufu. Wema kama 
huo, hasa katika tasawwuf, hujulikana kama “kunywa tabia za 
Mwenyezi Mungu”. 

Hadith zifuatazo zinaashiria jambo hili: Abu Hurayrah 
anaripoti kuwa Mtukufu Mtume (s.a.w) alisema: “Ni uovu 
mkubwa kwa Muislamu kumdharau nduguj^e Muislamu.” 
(Muslim, 1167); kuhusu kutowaumiza watu, Mtume (s.a.w) 
anasema: “Sio wema kuwafangia wema wale wale wana- 
okufangia wema au kuwalipa ubaya wale wanaokufanyia 
ubaya; bali wema wa kweli ni kuwalipa wema wale wanao- 
kufanyia ubaya.” (Tirmidhi, Birr, 63) 

Mwenyezi Mungu Mtukufu anasema: “Na waja wa Arrah- 
man Mwingi wa Rehema ni wale wanao tembea ulimwen- 
guni kwa staha, na wajinga wakiwasemeza hujibu: Amanil” 
(Furgan, 25: 63) 

Kufikia hatua hizi kunahitajia utambuzi wa hali ya juu 
(firasah); mara nyingi watu huwaumiza wenzao bila kuelewa. 
Utambuzi ni nini? Utambuzi ni mojawapo katika sifa za Mitu- 
me; ikiwa na maana ya kuwa na hisia na kuamiliana na mtu 
kulingana na kiwango cha kisaikolojia cha mtu husika. Jambo 

linalomfurahisha mtu mmoja linaweza kumhuzunisha mwingi- 
ne. Kwa hiyo, mtu hupata hali ya upole kwa kuzingatia sana 
kiwango cha akili cha mtu mwingine na kwa kuhesabu matu- 
kio kwa hatua mbili au tatu mbele. 

Kuwa na utambuzi kikamilifu huanza pindi zinapofanywa 
kila juhudi kwa lengo la kuyaelewa mauti kwa dhati. Kuyaele- 
wa kwa uhakika maajabu na ukweli mbalimbali wa ulimwengu 
inawezekana tu pale tunapoielewa maana ya ‘kifo kabla ya 
kufa’. Ni muhimu kwamba tuyaache matamanio ya nafsi na 
ulimwengu huu. Marafiki wa Mwenyezi Mungu wanaelezea 
haya katika kanuni zifuatazo: 

Usisahau mambo mawili: 


• Mwenyezi Mungu 

• Mauti. 

Sahau mambo mawili: 


• Mabaya uliyokumbana nayo 

• Sadaka na mema ambayo umeyafanya. 

Kusahau mambo mabaya ambayo tumetendewa ni jambo 
linalowezekana pale tunapowasamehe wale waliotutendea 
ubaya huo; huu ni wema mkubwa, kwa sababu mwanadamu 
kwa kuendelea kuwasamehe wenzake hustahili msamaha wa 
Mwenyezi Mungu. Kuhusu msamaha huo, Qur’an Tukufu 
inasema: 


“Shikamana na kusamehe, na amrisha mema, na jiten- 
ge na majaahili.” (A’raf, 7: 199) 



“Mkidhihirisha wema au mkiuficha, au mkigasamehe 
maovu, hakika Mwenyezi Mungu ni Mwingi wa maghfira na 
Muweza.” (Nisaa, 4: 149) 

“...Na wasamehe, na waachilie mbali. Jel Nyinyi ham- 
pendi Mwen\;ezi Mungu akusameheni?” (Nur, 24: 22) 

Ibn umar anatuelezea habari ifuatayo kuwa: “Mtu mmoja 
alikuwa kwa Mtume Muhammad (s.a.w) na kumuuliza: ‘Ni 
mara ngapi ninatakiwa kumsamehe mtumishi wangu?’ Mtume 
hakumjibu. Mtu huyo akauliza tena: ‘Ewe Mjumbe wa Mwen- 
yezi Mungu! Nimeuliza, ni mara ngapi napaswa kumsamehe 
mtumishi wangu?’ Mara hii Mtukufu Mtume (s.a.w) akamjibu: 
‘Msamehe mara sabini kila sikul’” (Abu Dawud, 2451). Mtu- 
kufu Mtume (s.a.w) alipokaribia kuondoka duniani, alisema 
maneno yafuatayo yenye manufaa: “Swala! Swala! Na muo- 
gopeni Mwenyezi Mungu kuhusu watumwa wenu!” (Abu 
Dawud) 

Katika hadith nyingine, Mtukufu Mtume (s.a.w) alisema: 
“Kulikuwa na mtu mmoja mkarimu aliyekopesha hela yake 
kwa wanajamii; akamwambia mtumishi wake ‘kama ukienda 
kuikusanya hela iliokopwa kwangu kwa masikini ambaye una- 
muona hana uwezo wa kuilipa msamehe (na ukitoe sadaka 
hicho nilichompa). Mwenyezi Mungu atusamehe. Huyu mtu 
alipendwa na Mwenyezi Mungu na akasamehewa dhambi 
zake” (Bukhari, Anbiyaa, 54; Muslim, Musagat, 31) 

Yote haya yanaelezea kuhusu utambuzi, na sisi kutenda 
kama hivyo ni sifa ambayo Mwenyezi Mungu Mtukufu ame- 
iweka ndani ya nyoyo zetu. Wale wenye kufikia sifa na tabia 
hii hupata kuwa marafiki wa Mwenyezi Mungu (Awliyaa); hii 
ndiyo sababu kwamba katika Marafiki wa Mwenyezi Mungu 
hakuna aliye mjinga. Hakuna mjinga anayeweza kufika kwen- 
ye daraja ya kuwa rafiki wa Mwenyezi Mungu. 

Mtukufu Mtume (s.a.w) alipokuwa akimsifia mtu alikuwa 
akisema: “Uelewa akili iliyoje ya mtu huyu!” Katika aya mba- 

limbali za Qur’an Mwenyezi Mungu Mtukufu anasema: “Je 
hawana akili? Je hawazingatii?” Mwenyezi Mungu Mwingi 
wa rehma anasisitiza watu watumie akili na nyoyo zao kwa 
pamoja. Kuwa na utambuzi wa hali ya juu ni ufunguo wa 
kufumbua fumbo la mustakbali. Yeyote mwenye kutatua fumbo 
hili hawezi kuumizwa na mtu yeyote, na wala hawezi kumu- 
umiza yeyote; kwa maana katika kila tukio watatambua siri 
yake, na hivyo watafanya kwa mujibu wa utashi wa Mwenyezi 
Mungu. 

Khalid wa Baghdad anasimulia: “Daima kuwa mpole 
mbele ya Mwenyezi Mungu! Usisahau kuwa matukio yote 
hutokea kwa idhini na mpango wa Mwenyezi Mungu. Saba- 
bu ni vyombo vya muda tu vya utashi wa Kimungu. Masufii 
husema: “Wanaojitambua ni wale wenye sifa tatu zifuatazo: 1. 
Hawauumizi hata upepo; 2. Wanajizuia kuzungumzia sifa zao 
wenyewe; na 3. Huamiliana na kila kilichoumbwa na Mwen- 
yezi Mungu kwa upendo na huruma.” 

Kwa mukhtasari, kiwango chetu cha kutowaumiza watu 
na kutoumizwa kinapaswa kuwa; 

“Yule anayekuja kukuuwa anatakiwa kuhuishwa na wewe.” 
Hata hivyo, moyo unatakiwa kuwa katika kiwango fulani cha 
kuweza kulifikia hili. Tunamuomba Mwenyezi Mungu Mtukufu 
ampe kila mmoja moyo mwema wenye ukarimu uliojaa sifa na 
tabia adhimu! 


Amiin! 






Wbaya Wa 
Kiburi Ndani 
Ya Mathnawi 

M athnawi: “Ardhi imesalimu amri na kuitii mbin- 
gu nahusema: Mimi ni mtumwa wako, teremsha chochote 
utakacho!” (Juzuu 3: 452) 

“Moto ukimwagika juu gake kutoka juani, huugeuzia 
uso wake kwenge moto. Badala ya kuukimbia, husalimu 
amri kimyakimya, ukautandaza uso wake dhidi ya moto 
huo.” (Juzuu 3: 450) 


“Ewe mwanadamu, unatokana na ardhi. Unaishi juu 
ya ardhi; usiende kinyume na na amri Zake, matakwa au 
maamuzi yake!” 

“Umesikia na kuisikili aya hii, “Tumekuumbeni kuto- 
kana na ardhi”. Hii ina maana kwamba Mwenyezi Mungu 
anataka uwe kama ardhi; usipinge amri ya Mungu!” 

“Mwenyezi Mungu husema, ‘Ewe mwanadamu! tazama 
kwa makini na uone kwamba nimepanda mbegu ndani ya 
mwili wako inayotokana Nami, ambayo imeumbwa kuto- 
kana na ardhi. Nimekunyanyua na kukutukuza. Hukuwa 
chochote bali vumbi juu ya ardhi hii nikakufanya kuwa 

- 

kiumbe bora muienye kuheshimika. Nilikupa akili nikakupa 
matamanio”. 

“Chukua hatua nyingine na uzifanye sifa za ardhi na 
unyenyekevu kuwa sifa zako ili nikufanye kuwa mtawala 
juu ya viumbe Vyangu vyote.” (Juzuu 3: 453 - 456) 

Katika tenzi hizi, Mawlana anaeleza kuwa unyenyekevu ni 
tabia ya kipekee ya mwanadamu na hiyo ni sifa yetu ya asili. 
Kwa kuwa mwili unatengenezwa kupitia virutubisho vitoka- 
navyo na ardhi, basi asili ya mwili wa mwanadamu ni ardhi. 
Roho (ruuh) inatokana na kazi ya Mwenyezi Mungu Mtukufu; 
Mwanadamu ni bora kuliko viumbe wote kwa sababu amen- 
yanyuliwa daraja ya kuwa khalifa wa Mwenyezi Mungu kwa 
sifa ya ruuh (roho) aliyopuliziwa na Mwenyezi Mungu Mtuku- 
fu. Mwanadamu amepewa kazi ya kuwa mnyenyekevu kama 
ardhi, ambayo ni asili ya miili yetu. Kwa sababu ya silika yetu 
ya ndani, moja kwa moja tutakuwa tumejaaliwa na kupewa sifa 
za ardhi. Vipawa viwili vya akili na hiari vinapotumiwa kima- 
kosa, tabia hizi za asili hudhoofika na kuharibika, na matokeo 
yake mwanadamu huutelekeza unyenyekevu na kushikamana 
na kiburi ambacho ni sifa ya ibilisi. Matokeo ya hali hiyo, 
wanadamu hupotea kutoka kwenye sifa na tabia yao ya asili na 
kwenda kinyume na heshima ya Kimungu waliyonayo. 

Chochote kinachoteremka kutoka mbinguni, ardhi huki- 
pokea bila pingamizi lolote. Kwa kweli ardhi haina hiari. Ili 
mwanadamu afikie kilele cha mpango wa Mwenyezi Mungu 
wa kuumba huu ulimwengu, anatakiwa aishi katika hali ya utii 
sawa na ule wa ardhi mbele ya maamuzi ya Mwenyezi Mungu; 
tunapaswa kusalimu amri kwenye gadari kama ardhi inavyosa- 
limu amri mbele ya mbingu bila kuhoji na kuyaridhia yale yote 
yatokayo kwa Mwenyezi Mungu Mtukufu. Kwa namna hii, 
mwanadamu anaweza kuufikia ukamilifu (kamaal) na kuchu- 

kuliwa kuwa mwenye kustahili cheo cha kuwa khalifatullah, 
yaani Khalifa wa Mwenyezi Mungu, nafasi ambayo tumepewa 
na Allah juu ya ardhi hii. 

Mathnawi: “Mwanzoni mbegu za kila tunda hulala juu 
ya ardhi. Huingia ndani na kutokeza tena, zikabubujika.” 

“Vyanzo vya baraka zote huteremka ardhini kutoka 
mbinguni na kuingia ndani ya udongo. Kisha hupata kuwa 
uhai kwa ajili ya roho safi” (Juzuu 3: 459-460) 

Kiini au asili ya aina zote za viumbe, vilivyo hai na visiv- 
yokuwa hai, ni ardhi. Mabadiliko ya ardhi huleta maumbile 
tofauti ya maisha. Mwenyezi Mungu amejaza theluthi mbili ya 
ulimwengu huu kwa maji na kuiacha theluthi moja tu kama 
nchi au ardhi kavu. Huwenda theluthi moja tu ya ardhi hii 
ndiyo yenye eneo linalofaa kwa uotaji wa mimea. Hii ina 
maana kwamba, ukiangalia eneo ardhi kavu ya dunia, ni moja 
ya kumi na sita ya ardhi hii ndiyo iliyojaa hazina kwa ajili ya 
uzalianaji wa mimea, wanyama na binadamu, waliopita na 
wale watakaokuja baadaye. Mwenyezi Mungu Mtukufu amei- 
fanya ardhi ipitiwe na kanuni mbalimbali za mabadiliko yasi- 
yokwisha na kuyafanya kuwa mzalishaji pekee wa mahitaji ya 
viumbe hawa wasiokuwa na idadi. Kama mmea au kundi moja 
tu la wanyama lingekuja lote ardhini tangu mwanzo, pasngeku- 
wepo na nafasi ya kutosha au chakula cha kuwaenea na kuwa- 
fanya waendelee kuishi. Kwa mfano, fikiria mti wa msindano 
au tembo. Binaadamu nao ni hivyo hivyo. Kama watu wote 
wangeletwa duniani kwa mara moja, wasingeweza kupata cha- 
kula au nafasi hata ya kukanyaga. Kwa sababu hii, Mwenyezi 
Mungu Mtukufu huwaleta viumbe wake katika dunia hii kwa 
mpangilio, kupitia mfumo wa “mzunguko” na kuifanya ardhi 
kuwa asili ya riziki kwa viumbe hawa. Kwa namna hiyo, kuna 
nafasi na chakula cha kutosha kila kiumbe hai, kwa wakati na 

mahli maalumu. Baada ya kipindi cha uhai wao kuisha hurudi 
ardhini, mahali walipotoka. Maisha na uhai huanza na ardhi 
na kuishia ardhini. 

Kwa kuwa wanadamu wameumbwa kutokana na ardhi, 
wanabeba tabia za ardhi. Kutoka wakati mmoja mpaka mwin- 
gine ardhi hukauka, huchomwa na joto, husubiri maji kwa 
hamu kubwa mno. Huvumilia shida za kiangazi kwa msimu 
mzima. Kisha huja wakati ambapo huhuishwa kwa maji tele ya 
mvua wakati wa masika. Uwezo wa Mwenyezi Mungu huone- 
kana kupitia maelfu ya uzuri, rangi, harufu nzuri na mpangilio. 
Mwanadamu naye ni hivyo hivyo. Huyumbayumba kama dho- 
ruba ya jangwani katikati ya tamaa za maisha. Hujiangamiza 
kwa kujiweka chini ya utawala wa nafsi. Mwanadamu anaweza 
tu kufikia ukamilifu kwa kukishinda kikwazo cha nafsi. Kama 
ambavyo ardhi hupata uhai kupitia mvua za masika, mwanada- 
mu anaweza kufikia hatua ya kutanguliza mahitaji ya wengine 
kabla ya mahitaji yake kupitia ishara za /ayz (elimu, hekima, 
neema) na rahmah. Kwa hiyo, kwa ajili ya Mwenyezi Mungu, 
mwanadamu huzisambaza baraka zinazomjia katika hali ile ile 
inayofanana na uzuri na neema za masika, kama ardhi yenye 
furaha na uchangamfu. 

Kama ilivyo katika mfano uliotolewa na Mawlana Rumi 
kuhusu mbegu, mmea unaoota kutokana na mbegu hiyo huru- 
di ardhini ima kwa mara moja au kwa kupitia hatua mbalimba- 
li. Hakuna kiumbe anayeweza kuikwepa kanuni hii. Hali hii ni 
mojawapo katika ishara nyingi za ukuu wa Mwenyezi Mungu 
Mtukufu. Bahati kubwa ni kwa wale wanaoingia katika tafakuri 
ya kina. Qur’an Tukufu anasema katika aya ifuatayo: 

“Hebu mtu na atazame chakula chake. Hakika Sisi 
tumemimina maji kwa nguvu, tena tukaipasua pasua ardhi 
kwa nguvu, kisha tukaotesha humo nafaka, na zabibu. 

na mimea ya majani, na mizaituni, na mitende, na bus- 
tani zenye miti iliyo songana baraabara, Na matunda, na 
malisho ya wanyama; kwa manufaa yenu na mifugo yenu.” 
(Abasa, 80: 24-32) 

Mathnawi: “Wale wenye bahati nzuri na wale ambao 
ni binadamu wanajua kwamba kuwa mwerevu na kujaribu 
kuwa na mjanja ni njia ya Shetani, hali yakuwa ‘ashq na 
utumishi ni kutokana na njia za Adamu.” 

“Wale wanaodai kuwa wajanja ni kama Shetani, wana- 
Jaribu kuishi katika bahari kwa kuogelea. Ni nadra sana 
kwa mtu anayeogelea katika bahari pana aendelee kuwa 
hai. Hatima yake atazama na kupotea. Mwishoni wale 
wanaozitegemea akili zao na kutopanda katika chombo cha 
Shari’ah wataangamia.” 

“Acha kuogelea na achana na majivuno, ondokana 
na chukil Haya maji unayoogelea sio mfereji wala mto, 
ni baharil Kwa hakika hii bahari ni bahari ya gadhaa na 
qadar.” (Juzuu 4: 1402 - 1404) 

Japokuwa Mawlana anaielezea akili kama sifa ya sheta- 
ni, hali hiyo ni kabla akili hiyo haijapata tarbiya (mafunzo, 
malezi na matunzo) kupitia Wahyi. Vinginevyo, akili ni rasi- 
limali kubwa ya kumfikia Mwenyezi Mungu na wema. Lakini 
rasilimali hii pekee haitoshi kumpeleka mtu kwa Mwenyezi 
Mungu au kwenye wema. Kwa sababu hii, katika Uislamu 
akili imeelezwa kama: aql naaqis, yaani akili yenye upungufu. 
Ukamilifu wa akili hupatikana kwa mtu kuyakubali mapungufu 
yake mwenyewe na kuandamana na Wahyi (ufunuo), ambayo 
ni nyenzo ya kujaza mapungufu husika. Hili linawezekana tu 
kupitia tasliimiyyah, yaani kumtegemea kikamilifu Mwenyezi 
Mungu. Akili ni baraka kutoka kwa Mwenyezi Mungu Mtukufu. 

Lakini baraka hii hupata umuhimu kwa Qur’an na sunnah. 
Vinginevyo, akili haiwezi kumzuia mhusika dhidi ya kuwa 
mtumwa wa nafsi na kumpeleka kwenye maangamizi. 

Mawlana anaulinganisha ulimwengu wa matukio (aalamul 
wuqu’) na bahari, na anamuelezea mwanadamu kama muo- 
geleji dhaifu ambaye lazima atazama. Kuipinga qadar kwa 
kuitegemea akili na hiari (iraada) ya mwanadamu si lolote bali 
ni ujinga, kwa sababu bila akili na hiari kujisalimisha kwenye 
qadar, yaani kujisalimisha kikamilifu kwenye matakwa ya 
Mwenyezi Mungu, haviwezi kuleta jema lolote. 

Maana hasa na sahihi ya qadar haifahamiki vizuri. Kwa 
hiyo, njia pekee ya wokovu ni kujisalimisha kwenye qadar 
baada ya kutumia iraada, kwa msaada wa kila sababu inayo- 
endana na kipawa cha mtu husika. 

Sio tu ni kazi bure kusubiri mmea ukue kabla ya kupanda 
mbegu, kwa kufikiri kuwa kutupa ovyo tu mbegu inatosha 
mmea kukua bali pia ni matumaini ya bure. Kupanda mbegu 
ni kazi ya mwanadamu hali ya kuwa kuupa uhai mmea huto- 
kea kwa amri na uwezo wa Mwenyezi Mungu. Kwa sababu hii 
mwanadamu “hutumia njia ya sababu” kwa kupanda mbegu 
na baada ya kazi hiyo “humtegemea na kujisalimisha” kwa 
Mola wa Ulimwengu, Mwenye kuiendesha qadar na vitu vyote 
vinavyotokea na hata yale yaliyo nje ya uwezo wetu kama vile, 
upepo, mvua, muda na kadhalika. 

Mathnawi: “Upendo wa Mungu ni kama meli kwa 
waumini waliojikurubisha. Wale wote wapandao meli hiyo 
hawakutani na majanga na gharika na mara nyingi huufu- 
kia wokovu.” 

“Ewe unayesafiri kwenda kwa al-Haqq (Wa Kweli)! luze 
akili kwa ibadal Kwa sababu kuwa na akili ni kuwa na wazo 

fulani na kubebwa na uvurni! Hali ya kuwa ibada ni kuuo- 
na uzuri, nguvu na ufundi wa Mwenyezi Mungu, na kuwa 
kwenye ncha ya akili ya mtu. ” 

“Itoe mhanga akili mbele ya Mustafa (s.a.w) mwenye 
utufu na sema Mwenyezi Mungu ananitoshal’” (Juzuu 4: 
1406-1408) 

“Akili na ujanja vitakuletea majivuno na kiburi.” (Juzuu 
4: 1421) 

“Itoe sadaka akili kwa ajili ya upendo wa rafiki wa 
kweli! Kwa sababu akili akili zote ziko pamoja na rafiki wa 
kweli na kwa sababu roho zote zilianza kutokana na Mwen- 
yezi Mungu. Kwa sababu hii itoe sadaka akili kwa ajili ya 
upendo wa Mwenyezi Mungu.” 

“Wale wenye akili wameituma mahali alipo mpendwa 
wa kweli, eneo la mbali. Akili ambayo imekaa katika dunia 
hii haijui upendo, yule asiyependa hawezi kupendwa, ni 
mjinga.” (Juzuu, 4: 1424-1425) 

Kama tulivyosema katika maelezo ya vifungu vilivyotangu- 
lia, matumizi sahihi ya akili yanawezekana tu iwapo mhusika 
ataelewa utangamano wa akili yake na hikma na manufaa 
(maslaha) kutoka kwa Mwenyezi Mungu; hii ina maana kwam- 
ba, akili inatakiwa kufanya kazi ndani ya mipaka ya Qur’an na 
Sunnah. Kudhani kuwa akili ina uwezo usiokuwa na mipaka 
katika kuelewa kila kitu ni ujinga kama kulinganisha uwezo wa 
sisimizi na farasi. 

Mawlana Rumi anaposema “itoe sadaka ‘aql mbele ya 
Mustafa (s.a.w) mwenye utukufu” anaelezezea umuhimu 
wa kuyatii maamrisho ya Mwenyezi Mungu yaliyokuja kupitia 
kwa Mtume (s.a.w). ‘aql isipothibitiwa - kama farasi mkali - 
kwa kutumia hatamu za wahyi (ufunuo), itamkokota mhusika 

kwenye visingizio visivyokuwa na mipaka, na matokeo yake, 
humpeleka kwenye maangamizi. 

Mwanadamu akitumia akili yake kutazama maajabu ya 
uumbaji wa Mwenyezi Mungu kwa hisia za “ibada”, ambazo 
ndizo sababu za kuujua ufundi na uwezo wa Mwenyezi Mungu 
Mtukufu katika ulimwengu, atapata “iman al kamil”, yaani 
imani iliyokamilika. Vilevile mtu huyo ataufahamu zaidi upun- 
gufu wa akili yake. 

Hata hivyo, wale ambao wamevutiwa kwa dhahiri na 
kuabudu huku hupata kuwa majzoob (yaani mtu anayepote- 
za uwezo wa kutumia akili kwa sababu ya upendo anaouhisi 
kwa ajili ya Mwenyezi Mungu) kwa sababu ya ukweli kwamba 
mtu huyo hupoteza udhibiti na uwezo wake wa kufanya kazi. 
Pamoja na kwamba kustaajabia na kuabudu ni hali zenye bara- 
ka, lakini hili halikubaliki kwa sababu hutengeneza udhaifu wa 
kuyapuuza mahitaji ya lazima ya maisha. Kwa sababu hii, ni 
bora zaidi kuwa jazib anayeikamilisha imani yake kuliko kuwa 
majzoob. Vivyo hivyo, yule ambaye ni jazib ni yule ambaye 
ameyeyuka ndani ya kustaajabia na kuabudu, ambaye amefika 
kwenye kanuni isemayo “Mwenyezi Mungu anamtosheleza 
mja Wake”. Aidha, jazib ni yule ambaye ameweza kuilinda 
fikra yake. 

Bila shaka aina ya upendo na istigrag inayosifiwa na Maw- 
lana na ule upendo wa kutopoteza udhibiti wa akili. 

Mathnawi: “Furaha iliyoje kwa wale wanaoziona nafsi 
zao kuwa duni! Ole wao wale wanaojiona kuwa ni bora 
kama milima.” 


“Tambua hili! Kiburi, majivuno na mtu kujiona kuwa ni 
bora kuliko wengine basi ni sumu yenye kuua. Wajinga hulewa 
kwa kunywa mvinyo huu wenye sumu.” (Juzuu 4: 2746 -2747) 

Muumini anapaswa kujipamba kwa taji la staha, na kuic- 
hukulia nafsi yake kuwa yenye mapungufu, hata kama ana 
mambo mengi mazuri na mema. Wale wanaojiona kuwa ni 
wakamilifu huwa hawajaribu kuzisahihisha kasoro zao na 
hawayakubali makosa yao. Usufii ni njia ya wale tu wanaoya- 
tambua makosa yao na kujilinda dhidi ya majivuno na hali ya 
kujiona. Hadith ifuatayo inasema: 

“Mwenye kuonyesha unyenyekevu kwa ajili ya Mwenye- 
zi Mungu, Mwenyezi Mungu Mtukufu atampandisha dara- 
ja. Mwenye kuonyesha kiburi dhidi ya Mwenyezi Mungu, 
Mwenyezi Mungu Mtukufu atamshusha daraja, na mwisho- 
ni atamtupa pamoja na wale wa chini kabisa” (Ibn Majah, 
Zuhd, 16) 

Katika aya ifuatayo, watu wanyenyekevu wamesifiwa na 
Mwenyezi Mungu Mtukufu na kuelezewa kama ifuatavyo: 

“Na waja wa Arrahman Mwingi wa Rehema ni wale 
wanao tembea ulimwenguni kwa staha, na wajinga wakiwa- 
semeza hujibu: Amanil” (Furgan, 25: 63) 

Katika aya nyingine, mwanadamu ametakiwa kuacha 
kiburi na majivuno: 

“Wala usitembee katika ardhi kwa maringo. Hakika 
wewe huwezi kuipasua ardhi wala kufikia urefu wa milima.” 
(Isra, 17: 37) 

“Wala usiwabeuwe watu, wala usitembee katika nchi 
kwa maringo. Hakika Mwenyezi Mungu hampendi kila 
anaye jivuna na kujifakhirisha.” (Lugman, 31: 18) 


Mja anatakiwa kukumbuka kuwa, ingawa unyeyekevu ni 
jambo jema, lakini pia isiwe sababa ya kuzishusha thamani 

neema za Mwenyezi Mungu. Nukta ya msingi hapa ni kutam- 
bua kuwa Mwenyezi Mungu ndiyo mneemeshaji ukaizungum- 
zia neema husika na kuwa Yeye ndiye aliyekupa neema hiyo. 
Katika dini, hili linajulikana kama tahadduth al-ni’mah, yaani 
kutambua uwepo wa neema kwa kuihusisha na Mwenyezi 
Mungu, kuizungumzia na kushukuru kwa neema husika. Hii sio 
kiburi. Kiburi ni mtu kudhani kuwa neema fulani imetokana na 
yeye mwenyewe, kuichukulia kuwa ameipata kwa ujanja wake. 
Hali hii ndiyo iliyomfanya Qarun aangamizwe kwa mawazo 
yake haya na akazamishwa chini ya ardhi. Hivyo, kila kitu 
kilichotajwa na Mawlana kuhusu akili, uhiari, unyenyekevu 
na kiburi kinatakiwa kutazamwa kwa misingi hii ya hekima na 
busara. 

Mathnawi: “Khidhri alitoboa tundu katika mtumbwi 
na kuutia aibu ili kuulinda dhidi ya watu waovu.” 

“Ukiwa waona kuwa wale weliovunjwa moyo, waliou- 
mizwa na maskini kwamba wameeokolewa, basi unatakiwa 
kuwa miongoni mwa waliovunjwa moyo na kuumizwa. 
Ukombozi na ulinzi huja pamoja na hali ya kutokuwepo. 
Njoo, jiokoe dhidi ya nafsi, elekea kwenye hali ya kutoku- 
wepo. ” 

“Mlima wenye dhahabu au shaba huvunjwa vipande 
vipende kwa majeraha yatokanayo na sululu.” 

“Upanga utamkata mtu mwenye shingo. Ambapo kivu- 
li hulala juu ya udongo. Hakuna wa kukijeruhi wala kuki- 
kata kwa sababu kivuli hakina shingo wala mwili.” (Juzuu 
4: 2756 - 2759) 

Katika tenzi zilizotajwa hapo juu, Mawlana anaelezea 
ukweli ule ule kwa mitazamo na njia mbalimbali. Wale wenye 
kiburi huchochea hamu ya wengine na kuamsha uadui kwa 

sababu muda wote wanakuwa wanajivuna, wakielezea mambo 
yao kwa kuweka chumvi nyingi. Kuna methali moja isemayo: 
“Mateso yote anayoyapata kurumbizi ni kwa sababu ya 
sauti yake.” Hii ina maana kwamba kama kurumbizi asinge- 
kuwa na sauti nzuri hakuna mtu ambaye angemuweka tunduni. 
Kunguru hawekwi tunduni. 

Hivyo, tunaweza kusema kuwa ni kanuni tu ya ulimwengu 
kwamba mtu mwenye mambo mazuri hakosi maadui, hata 
kama mtu huyo ni kama Mitume, ambao ndio pekee wenye 
sifa ya ukamilifu. 

Mathnawi: “Ewe uliyeghafilika ambaye unahangaika 
kwa ajili ya hii dunia na unaiabudu. Wewe nawe umebeba 
kikamilifu utovu wa maadili wa Fir’aun. Wewe ni mwen- 
ye kiburi, una umimi na unakimbia kuhangaikia mali na 
tamaa za kihayawanil Lakini, joka lako, ambalo ni nafsi 
yako, limeangukia ndani ya shimo la uduni na umaskini. Ni 
dhaifu sana kiasi kwamba haliwezi kumshambulia Fir’aun, 
haliwezi kufanya chochote.” 

“Aibu iwe juu yakol Yote yaliyosemwa ni sifa zako, 
hulka yako mbaya. Na unathubutu kuziona kuwa ni za 
Fir’aun pekeel” 

“Wakati ada na tabia zako mbaya zinapozungumziwa 
unakirihika, kinapozungumziwa kitu kingine, kinakupende- 
za na kuwa hadithi yenye kukuvutia”. (Juzuu 3: 971 -973) 


Kila mtu ana silika ya kuvutika kwenda kwenye mielekeo 
yote miwili ya kinafsi (nafsaaniyyah) na ya kiroho (ruhaaniy- 
yah). Mwenyezi Mungu Mtukufu anasema ndani ya Qur’an: 


“Na kwa nafsi na kwa aliye itengenezal Kisha akaifaha- 
misha uovu wake na wema wake.” (Shams, 91: 7-8) 

- 

Dhambi na uchamungu daima vipo katika hali ya kumsha- 
wishi na kumhamasisha mwanadamu. kwa sababu hii, mwa- 
nadamu ni kama uwanja wa vita ambapo kuna mapambano 
mapambano yasiyokwisha baina ya mielekeoa ya mrengo wa 
nafsi ambao humchochea mtu kuelekea kwenye maovu, na 
mrengo wa roho ambao huchochea kwenda kwenye mambo 
mema. 

Ni jambo linalokubalika kuwa mwanadamu anapoishinda 
nafsi yake kwa hiari huchukuliwa kuwa bora kuliko malaika. 
Lakini, akipiga magoti mbele ya nafsi yake huhesabiwa kuwa 
dhalili na duni kabisa kuliko mnyama (bal hum adhal). 

Madhambi na uchaji mungu siku zote ni mambo yana- 
yomhamasisha na kumtia wasiwasi.kwa maana hii binadamu 
ni kama vile yupo katika uwanja wa vita na lenye migogoro ya 
mara kwa mara na lenye kumlazimisha mtu aende katika uovu 
na muelekeo wa kiroho ambao humvuta mtu katika mazuri. 
Imekubalika kuwa mwanadamu anapoiweza nafsi yake muda 
wote pasiposhurutisho mtu huyo huchukuliwa kuwa ni aliye 
bora kuliko malaika.Ingawa akiamua kuipotosha nafsi yake 
atakuwa yupo chini zaidi ya wanyama (bal hum adhal)^^. Hali 
hii ya kuwa bora kuliko malaika inatokana na ukweli kwamba 
hawakumbani na vikwazo vyovyote kama vile nafsi wanapo- 
muelekea Mwenyezi Mungu katika ibada, tofauti na mwana- 
damu ambaye analazimika kupambana na vikwazo hivyo vya 
bayana na vyenye kuogofya. Hali ikiwa hivyo, kila mtu huvuti- 
ka kuelekea kwenye kuwa “Firauni”. Mazingira na njia za kila 
mtu zinatofautiana, hivyo katika mirengo hii kuna ambayo ni 
midogo kama chipukizi, ilhali katika mazingira mengine, pindi 
fursa mbalimbali zinapoibuka, mrengo huu huwa mkubwa na 
kugawanyika katika sehemu mbalimbali. 

Akielezea sifa hii nzuri, Mawlana Rumi hataki watu wana- 

omfanya Firauni kama lengo la mishale ya ukosoaji na laana 
zao wasahau kwamba wana Firauni mdogo ndani mwao. Kwa 
sababu Firauni huyu mdogo ameendelea kubaki katika ganda 
lake, bado hajaweza kufikia ukamilifu wa mazingira ya Firauni 
maarufu katika historia. Firauni huyu mdogo akipata mazingira 
ya kustawi na kukua, hatochelewa kubadilika kuwa Firauni wa 
kweli ambaye aliuzuliwa katika nafasi yake na kuondoka. 

Kwa hali hii, Rumi anaashiria kwamba wale wanaowako- 
soa wenzao mara zote nao pia hujidanganya wakidhani kuwa 
nafsi zao haziwezi kukosolewa na anasema kwamba hali hii 
hutokana na kiburi. 

Katika utenzi mwingine, akielezea nukta hiyo hiyo, Rumi 
anasema: 

“Majivuno, kujiona kuwa upo juu zaidi yau; engine, 
daima hufuata wadhifa, cheo, utajiri na mali; kwa sababu 
matajiri ni wale ambao hubeba kingesi cha wangama ili 
kuwashia moto beseni la kuogea. 

Mambo haya mawili, cheo na utajiri, huinenepesha ngozi 
na kuifanya iwe nzito na kuijaza mafuta, nyama, kiburi na 
majivuno.” 

Mathnawi: “Shetani ni muelekezi, ni kiongozi kwenge 
njia ya kiburi, kwa sababu ndiye wa kwanza kuangukia na 
kunasa katika mtego wa cheo cha kidunial” 

“Laana hii ni laana ya shetani, Shetani alizidiwa na 
nafsi yake akasema, “Mimi ni bora zaidi kuliko yeye.” Kwa 
hakika, ugonjwa huu upo ndani ya kila kiumbe, ndani ya 
nafsi ya kila mwanadamu.” (Juzuu 1: 3216) 

“Ewe unayeficha maradhi ya nafsi chini ya pazia la 
unyenyekevu na stahal Kama mtu akikukasirisha, akakuc- 

hochea na kukuhamasisha, rangi ya uchafu itatoka nje kwe- 
upe, kama maji yenye uchafu ndani yake.” (Juzuu 1: 3218) 

Katika viumbe wote, wanadamu na majini ndio viumbe 
pekee waliopewa nafsi. Kwa mujibu wa maoni yaliyo mas- 
huhuri, Shetani, kabla ya kumuasi Mwenyezi Mungu, alikuwa 
mwalimu wa malaika, lakini kwa kuwa alitokana na kizazi cha 
majinni, alikuwa na nafsi. Kwa sababu hii, malaika walipotii 
amri ya Mwenyezi Mungu baada ya kutakiwa kusujudu mbele 
ya Adamu, Shetani akadai kwa kuwa yeye aliumbwa kutokana 
na moto basi alikuwa bora kuliko Adamu aliyekuwa ameumb- 
wa kwa udongo. Hivyo, akakataa kusujudu akamuasi Mwen- 
yezi Mungu Mtukufu. Lakini Mwenyezi Mungu hakumuuliza 
Shetani nani alikuwa bora. 

Mwenyezi Mungu Mtukufu alimtaka Shetani atii amri Yake 
ya kusujudu, lakini, akipingana na amri hii, Shetani akaendelea 
kufanya ulinganisho. Tukitafuta njia za kukwepa maamrisho ya 
wazi ya Mwenyezi Mungu, tukikimbilia kwenye visingizio dha- 
ifu vya akili zetu kwa lengo la kuyaweka pembeni maamrisho 
na makatazo ya Mwenyezi Mungu, tutaangukia katika masiba 
na janga lile lile aliloangukia Shetani. Wale wanaochuma pesa 
kwa njia ya riba kwa kusema, “Nataka nipate utajiri kwa hii na 
kufanya mambo mengi mema kwa pesa hii” ni mfano wa hili. 

Kama ilivyosemwa hapo juu, kwa kuwa Shetani ndiye 
mfano wa kwanza wa mtu aliyedhibitiwa na nafsi, wa kwanza 
kupingana na Mwenyezi Mungu kwa sababu ya kiburi, basi 
tendo kama hilo likitokea huelezwa kuwa ni sifa ya Shetani na 
kuhusishwa na kitendo cha shetani. Rumi anawahesabu wale 
wanaomkimbia Mwenyezi Mungu kwa sababu ya kiburi chao 
kuwa ni raia wa shetani. Wale wanaotekwa na dhambi iliyosa- 
babisha kuanguka kwa shetani hawawezi kunusurika dhidi ya 
kukataliwa na kulaaniwa na Mwenyezi Mungu. 






Kutatanisnwa 
Na Kiburi 

anya mdogo alishika hatamu ya ngamia mkubwa, na 
kwa kushika kwake hatamu hiyo akaanza kutembea kwa kuji- 
gamba mbele ya ngamia huyo. Ngamia kutokana na asili yake 
ya upole aliendelea kutembea kana kwamba hakuna kilichoto- 
kea, na panya huyo, akiwa hatambui unyonge wake, akasema: 
“Nina nguvu na ukubwa ulioje! Yaani ninaweza hata kumuon- 
goza mnyama mkubwa na mwenye nguvu kama huyu!” 

Wakiwa wanaendelea na safari wakaufikia mto. Baada 
ya kuuona mto yule panya mdogo mwenye majigambo aka- 
patwa na baridi ya woga wa hali ya juu. Ngamia akijua kiburi 
alichokuwa nacho panya, akasema: “Ewe ambaye ulikuwa 
ukiniongoza katika njia za milima na mabonde kwanini umesi- 
mama ghafla? Kwanini umepatwa na mshangao? Endelea na 
ingia katika huo mto; kwa ujasiri wako wote, wewe si kiongozi 
wangu wa kuongoza njia? Je, ni vyema kweli kuniacha njiani 
namna hii?” 


Panya akiwa mwenye aibu, akajibu huku akiwa na kigu- 
gumizi: “Rafiki yangu! Mto huu ni mkubwa sana na una kina 
kirefu kiasi ambacho mimi nikiingia naweza kuzama” Ngamia 
akaingia ndani ya maji yale na kusema: “Ewe panya mwenye 

upofu! Haya maji ni mafupi yanaishia magotini tu, hakuna 
chochote cha kuogopa!” Baada ya kuona hakuna chaguo 
jingine, panya akaamua kukiri kuwa: “Ewe ngamia! Mto una- 
weza kuwa ni kitu kidogo kama sisimizi kwako lakini kwangu 
ni kitu kikubwa mno. Urefu wa magoti ya viumbe unatofauti- 
ana. Kama utaichukua miguu yangu mia moja na ukaipanga 
mmoja baada ya mwingine basi katu haitoweza kuyafikia 
magoti yako”. 

Baada ya kuyasikia maneno haya ngamia mwerevu akam- 
pa ushauri yule panya: “Kwa hali hiyo, usidanganywe na fahari 
na majivuno yako; na usiwatendee wengine mambo yasiyo 
ya kiutu na tambua nafasi yako. Usidanganywe na ukimya na 
ulaini niliouonesha kwako, kwani Mwenyezi Mungu hapendi 
wenye kiburi. Rudi na kamtafute panya mwenye kimo kama 
chako umuongoze!” 

Panya sasa akatambua makosa yake na akawa na aibu 
sana, akasema: “Samahani kwa yote niliyotenda! Sitorejea 
kufanya hivyo tena, lakini tafadhali naomba unichukue na 
kunivusha katika huu mto!” Ngamia akamjibu: “Haya ruka 
katika mgongo wangu! Kukuchukua wewe na kukuvusha hapa 
ni jukumu langu. Wajibu wangu ni kuwasaidia maelfu ya wale 
wanyonge kama wewe.” Ngamia akamchukua panya na kum- 
vusha. 

Katika kisa hiki kilichosimuliwa na Mawlana Rumi, panya 
anawakilisha wale watu wote wenye tabia ya kuyachukua 
mambo makubwa wasiyoyaweza; panya alijiona na kufikiri 
kuwa yeye ni bora kuliko yeyote yule, ilhali ngamia ni alama 
ya mtu mwenye subira, mwenye busara, mwerevu na mwen- 
ye ukomavu. Lengo la kisa hiki ni kuonesha hekima, busara, 
mifano ya mawazo, fikra na hisia mbalimbali. Tungo zifuatazo 
zinatuonyesha hekima kubwa inayopatikana hapa: 





KUTANISHWA NA KIBURI 


“Shaba haiwezi kutambua kuwa ni shaba mpaka iwe 
dhahabu. Moyo hauwezi kutambua makosa yake au kuue- 
lewa uduni wake mpaka upate msimamo na uthabiti fulani 
wa kiroho. Ewe moyo! lokoe nafsi yako dhidi ya gereza 
lenye kutisha la kiburi na majivuno na litumikie lengo la 
uhai na maisha ili upate kuwa dhahabu! Litumikie kwa 
upendo wa dhati...” 

“Wapendaji hawa ni wale wenye nyoyo; kama ambavyo 
usiku na mchana hukimbiana, ndivyo nao wanavyoikimbia 
dunia, na kamwe hawaiendei tena!” 

Yote haya yanaonyesha kwamba pindi majivuno au umimi 
unapoingia ndani ya moyo, ibada ya kuabudu sanamu ya wad- 
hifa na cheo huanza kusambaa; katika moyo kama huo kamwe 
hapawezi kuwa na huruma kwa sababu majivuno na umimi ni 
kansa ya maisha ya kiroho. Sababu ya majivuno na umimi ni 
mtu kudanganyika na uwezo aliopewa na Mwenyezi Mungu. 
Japokuwa sisi ni kama punje ndogo ya mchanga ndani ya 
jangwa kubwa, tunasahau mipaka yetu na kudanganywa na 
sifa na fursa ndogo tunazozipata, na kisha hujidanganya kuwa 
ni bora juu ya wengine; huku ni kujidanganya tu. 

Bila shaka, majivuno humfanya mtu ajione kuwa ana 
nguvu, kipawa na uwezo zaidi ya ule alionao. Lakini je uwezo 
wa viumbe vyote sio uleule ambao Mwenyezi Mungu Mtukufu 
amewajaalia? Aibu iwe juu ya wale wasioutambua ukweli huu! 
Kiburi cha Firauni na Namrudh kiliwafanya wadai uungu; 
matokeo yake wakakumbana na adhabu ya Mwenyezi Mungu. 
Ndiyo maana Mtume Muhammad (s.a.w), hususan anapopata 
ushindi, alikuwa akiwashauri kuwa watiifu na wanyenyekevu 
na kuwazuia dhidi ya majigambo. Wakati wa vita vya Badr, 
ambapo Uislamu ulipata ushindi, malaika elfu moja, kisha elfu 
tatu na hatimaye elfu tano, kulingana na kiwango cha imani 





KUTOKA KATIKA BUSTANINZURIYA MATHNAWI 


ya waumini hao, walitumwa na Mwenyezi Mungu kuja kuwa- 
saidia Waislamu. Mwenyezi Mungu anasema ndani ya Qur’an 
Tukufu: 

“...Na wewe hukutupa, walakini Mweni^ezi Mungu 
ndiye aliye tupa...” (Anfal, 8: 17) 

Mtukufu Mtume (s.a.w) na Maswahaba (r.a) wamekuwa 
mifano ya milele kwa wanadamu wote kutokana na mwenen- 
do wao. Wakati wa ufunguzi wa Makkah, Mtume Muhammad 
(s.a.w) kiukweli hakuuteka mji huo bali aliziteka nyoyo za 
watu. Wakati wa kuingia katika mji huu mtukufu hapakuwe- 
po na ishara zozote zinazoonyesha kuwa amepata ushindi; 
Mtukufu Mtume (s.a.w) alikuwa ameinamisha kichwa chake 
kana kwamba ni mwenye kusujudu akiwa juu ya ngamia wake, 
akiwa amejawa na hisia za shukrani kwa Mwenyezi Mungu 
Mtukufu. Hali zote hizo zina mafunzo mengi. Kwa sababu hii 
imesemwa kuwa: Mwenye kuijua nafsi yake humjua Mola 
wake’. 

Mawlana Rumi anawaonya watu akisema: “Ewe mwenye 
kughafilika! Kwa kuwa wewe sio mtume huwezi kujua kile 
kilicho nje ya uwezo wako na hakuna atakayekufuata: itambue 
nafasi yako katika njia hii na ufuate msitari wako, usiende 
mbele zaidi! Tembea nyuma ya kiongozi mkuu katika njia ya 
ukweli ambayo unaifuata ili siku moja uibuke kutoka katika 
kisima cha nafsi na kuwa sultan wa hisia, kama Nabii Yusufu 
(a.s)”. 

“Kwa kuwa huna uzima wa milele wa Mwenyezi Mungu, 
wala huna lugha ya Mwenyezi Mungu, basi sikiliza! Ukisema 
kitu basi kiseme kana kwamba ni swali ili maneno hayo yawe 
na faida na upate kujifunza kitu! Zungumza na Sultan wa 
masultan ukiwa kama mtu maskini na mwenye shida!” 





KUTANISHWA NA KIBURI 


“Mwanzo wa majivuno na chuki ni kupenda matamanio 
yote ya nafsi, utajiri na tamaa za kidunia kupita kiasi. Tamaa 
hizi zenye kukithiri huingia ndani ya moyo na kugeuka na 
kuwa tabia! Tabia mbaya inapoimarika na kuwa na nguvu, 
utamtukuna kila mtu atakayejaribu kukufanya uachane na tabia 
hizo na utaanza kumchukia. Hata wanaoabudu masanamu 
huifanya ibada yao kuwa mazoea; huwafanyia uadui na kuwac- 
hukia wale wanaojaribu kuwazuia kufanya hivyo.” 

Tunamuomba Mwenyezi Mungu atulinde dhidi ya udan- 
ganyifu na utatanishi wa kutatanishwa na majivuno na kiburi, 
na atujaalie kuwa miongoni mwa wale wanojitambua, ambao 
wanazitambua nafsi zao, watu wema ambao huutumia umri na 
uhai wao katika kumuabudu Muumba! 


Amiin! 






